Enoh  şi  Ilie 


„Şi  apoi  mi-a  zis:  Tu  trebuie  să  prooroceşti,  încă  o  dată,  la  popoare  şi  la  neamuri  şi  la 
limbi  şi  la  mulţi  împăraţi.”  (Apoc.  10/11.) 

* 

„Şi  voi  da  putere  celor  doi  martori  ai  mei  şi  vor  prooroci,  îmbrăcaţi  în  sac,  o  mie  două 
sute  şi  şaizeci  de  zile. 

Aceştia  sunt  cei  doi  măslini  şi  cele  două  sfeşnice  care  stau  înaintea  Domnului  pământu¬ 
lui. 

Şi  dacă  voieşte  cineva  să-i  vatăme,foc  iese  din  gura  lor  şi  mistuieşte  pe  vrăjmaşii  lor;  şi 
dacă  ar  voi  cineva  să-i  vatăme,  acela  trebuie  ucis. 

Aceştia  au  putere  să  închidă  cerul,  ca  ploaia  să  nu  plouă  în  zilele  proorociei  lor,  şi  putere 
au  peste  ape  să  le  schimbe  în  sânge  şi  să  bată  pământul  cu  orice  fel  de  urgie,  ori  de  câte  ori  vor 
voi. 

Iar  când  vor  isprăvi  cu  mărturia  lor,  fiara  care  se  ridică  din  adânc  va  face  război  cu  ei, 
şi-i  va  birui  şi-i  va  omorî. 

Şi  trupurile  lor  vor  zăcea  pe  uliţele  cetăţii  celei  mari,  care  se  cheamă,  duhovniceşte,  So- 
doma  şi  Egipt,  unde  a  fost  răstignit  şi  Domnul  lor. 

Şi  din  popoare,  din  seminţii,  din  limbi  şi  din  neamuri  vor  privi  la  trupurile  lor  trei  zile  şi 
jumătate  şi  nu  vor  îngădui  ca  ele  să  fie  puse  în  mormânt. 

Iar  locuitorii  de  pe  pământ  se  vor  bucura  de  moartea  lor  şi  vor  fi  în  veselie  şi  îşi  vor 
trimite  daruri  unul  altuia,  pentru  că  aceşti  doi  prooroci  au  chinuit  pe  locuitorii  de  pe  pământ. 

Şi  după  cele  trei  zile  şi  jumătate,  duh  de  viaţă  de  la  Dumnezeu  a  intrat  în  ei  şi  s-au  ridicat 
pe  picioarele  lor  şi  frică  mare  a  căzut  peste  cei  ce  se  uitau  la  ei. 

Şi  din  cer  au  auzit  glas  puternic,  zicăndu-le:  Suiţi-vă  aici!  Şi  s-au  suit  la  cer,  în  nori,  şi 
au  privit  la  ei  duşmanii  lor.  (Apoc.  1 1/3-12.) 

Enoh  si  Ilie 

Selecţie  de  texte  din  Cuvântul  lui  Dumnezeu  pe  această  temă. 


. . .  Fiule,  dacă-ţi  spun  că  eşti  credincios,  te  ţii  şi  nu  cazi,  iar  dacă  îţi  spun  că  eşti  păcătos,  te 
lepezi  de  Mine.  Omul  vrea  să  fie  lăudat.  Aşa-i  firea  omului,  vrea  să  fie  înălţat  pământeşte,  pentru 
o  clipă.  Să  vă  înălţaţi,  dar  nu  aici,  copii.  Nu  doriţi  să  fiţi  înălţaţi  acum,  pe  pământ,  că  tot  pământul 
este  plin  de  apă  tulbure,  şi  pe  apă  sunt  mii  şi  mii  de  bărcuţe,  şi  în  bărcuţe  sunt  michiduţi,  şi  merg 
spre  apus  aceşti  michiduţi.  Sunt  muzicanţi,  sunt  cântăreţi,  au  mese  întinse  la  care  se  desfătează. 
Iată,  mai  sus  este  o  bărcuţă,  şi  în  barcă,  o  proorociţă,  şi  vorbeşte.  Ea  se  bucură  şi  face  haz,  şi  în 
timpul  călătoriei  barca  se  răstoarnă  şi  diavolul  râde.  Alături  de  această  apă  tulbure  se  fonnează  o 
altă  apă.  Peste  un  mal  este  o  apă  limpede,  şi  în  marginea  apei,  doi  pomi  mari,  asemănători  la  frunze, 
şi  acele  frunze  luminează  apa  aceasta  limpede,  şi  în  apă  sunt  mii  şi  mii  de  peştişori  care  călătoresc 
pe  aceste  raze  şi  întreabă:  „Mai  este  mult?“.  Şi  iată  şi  un  drum,  şi  pe  drum  trece  un  car  cu  doi  cai 
albi,  cu  capetele  de  foc,  şi  în  car  sunt  doi  oameni.  Cine  sunt  aceştia?  Enoh  şi  Ilie.  Aceştia  sunt 
prooroci.  Carul  trece  la  răsărit.  Peştişorii  i-au  întâmpinat  pe  prooroci  şi  îi  întreabă:  „Mai  este 
multT1.  Peştişorii  s-au  făcut  un  popor  şi  întreabă:  „ Mai  este  mult,  Doamne,  până  se  va  împlini ?“. 
Iată,  în  stânga  este  o  cetate  dărâmată  şi  printre  dărâmături  se  văd  şi  morţi.  In  dreapta  este  o  cetate 
nouă,  şi  poporul  îmbrăcat  în  haine  până  jos,  albe  ca  zăpada.  Şi  în  cetatea  aceea  nu  poate  intra 

nimeni  care  nu  are  acele  haine  albe,  căci  cetatea  e  păzită  de  ostaşi  şi  de  doisprezece  îngeri,  care  au 
cădelniţe,  potire  şi  plăci.  înţelegeţi,  că  vă  dau  acestea  ca  să  le  înţelegeţi. 

Iată  patru  îngeraşi,  care  au  în  mână  patru  Evanghelii,  şi  toate  fac  numai  una,  şi  iese  pe 
poartă  împăratul,  şi  e  plin  de  sânge  împăratul,  şi  pe  frunte  poartă  un  nume  care  nu  se  poate  citi. 
împăratul  spune  şi  strigă:  „A  Domnului  este  împărăţia!".  Nu  vă  pot  spune  toate  deschis,  fiilor. 
Acest  împărat  a  pornit  la  luptă  şi  a  luat  cu  El  armată  sfântă.  Armata  nu  are  haine  stropite  cu  sânge, 
ci  numai  împăratul.  Credeţi?  Din  ochii  lui  iese  foc  mistuitor  cu  care  va  curăţi  tot  păcatul  de  pe 
acest  pământ.  E  şi  împărat  plin  de  sânge,  e  şi  Prooroc.  înţelegeţi?  Ce  este  apa?  Ce  sunt  peştişorii? 
Ce  sunt  aceste  cuvinte?  Apa  este  viaţa  trăită  în  curăţie;  peştişorii  sunt  poporul.  Ce  este  carul  şi 
proorocii  Enoh  şi  Ilie?  Care  este  cetatea  dărâmată?  Care  este  cetatea  cea  nouă?  Nu  vă  tulburaţi 
dacă  nu  ştiţi. 

Iată  ce  zice  Tatăl:  lasă,  fiule,  cartea  pământească,  şi  ia  cartea  cerească.  Vai  de  voi,  pământ 
şi  mare!  că  Domnul  vrea  să  vă  nimicească. 

Fiilor,  dacă  aţi  avea  dragoste  cum  voiesc  Eu,  aţi  zbura  prin  văzduh. 

în  faţa  vasului  Meu  s-au  lăudat  doi  bărbaţi  că  au  praf  de  puşcă  şi  că  o  vor  nimici,  şi  atunci 
ea  nu  va  mai  rătăci  lumea,  dar  voi  să  spuneţi  vasului  Meu  să  nu  se  teamă. 

Fiilor,  în  casa  Mea  de  rugăciune,  odată  cu  voi  păşesc  şi  cei  cu  duhuri  rele.  Credeţi?  Am 
intrat  după  voi  şi  abia  v-am  mai  găsit  printre  duhurile  rele.  Credeţi?  Vai  de  cei  ce  nu  cred  că  stau 
la  uşă  duhurile  rele!  Iată  că  şi  preoţii  nu  mai  dau  hrană  sufletească  trebuitoare  poporului  Meu.  Eu 
nu  vă  spun  vouă  ca  să-i  urâţi  pe  preoţi.  Rugaţi- vă  pentru  ei,  că  şi  pe  ei  îi  fură  cei  răi. 

Extras  din  Cuvântul  lui  Dumnezeu,  din  09-06-1958 

*** 

Copiii  Mei,  e  masa  pusă  pentru  voi,  e  haina  gata  pentru  voi.  Să  nu  vă  uitaţi  înapoi,  căci 
stâncă  de  sare  vă  veţi  face.  Nu  vă  uitaţi  că  nu  mai  aveţi  casă  şi  masă,  şi  uitaţi-vă  cum  vine  Domnul 
la  voi,  că  după  Mine  vine  Ilie,  şi  nu  este  trup,  ci  este  duh.  Lăsaţi  povara  jos.  Inarmaţi-vă  cu 
puterea  lui  Hristos.  îndreptaţi  urechea  către  Mine. 

Pace  vouă,  copiii  Mei!  Amin. 

Extras  din  Cuvântul  lui  Dumnezeu,  din  01-05-1960 

*** 

...  Dumnezeu  vă  va  da  un  somn  greu  când  se  va  hotărî  pieirea  păcătoşilor,  şi  va  alege  un 
om  care  va  veni  şi  va  pedepsi  şi  pentru  o  ţigară.  în  trup  va  veni  un  om  ca  şi  tine.  Sfântul  Ilie  va 
veni. 

Extras  din  Cuvântul  lui  Dumnezeu  din  08-10-1972 

*** 

...  Fiilor,  un  pescar  a  făcut  o  plasă  şi  vrea  ca  plasa  aceea  s-o  bage  în  apă,  să  scoată  peştişori. 
Şi  iată  că  a  băgat-o,  şi  plasa  aceea  s-a  agăţat  de  marginile  ţării  româneşti.  Cine  a  lucrat  aşa?  că  în 
loc  să  prindă  peşte,  a  scos  ţara  din  cleşte.  Dacă  nu  lucra  aşa,  România  se  scufunda.  Şi  iată,  Acela 
cu  plasa  în  mână  cere  ajutoare,  să  ţină  cu  Sine  de  plasă.  De  pe  pământ  nu  vine  nimeni,  că  nu  are 

cine.  Dar  cine  crezi  că  vine?  Vine  un  Ilie.  Şi  pe  cine  mai  ia  cu  sine?  Pe  Enoh  şi  pe  Ioan,  şi  ţine  de 
această  plasă,  cu  credinţă  şi  putere,  dar  ţările  celelalte  se  duc  în  adânc.  Caută  să  scrii,  că  vor  părăsi 
toţi  aleşii  lui  Dumnezeu  ţările  lor  şi  vor  veni  aici. 

Extras  din  Cuvântul  lui  Dumnezeu  din  02-06-1973 

*** 

...  Aşteptaţi  pe  Ilie  în  trup?  A  fost  în  trup,  şi  astăzi  e  în  duh  şi  îl  veţi  vedea  la  judecată. 

Florile  Mele,  acum,  ce  vine,  e  greu  pentru  toată  lumea,  şi  de  aceea  îţi  spun:  creştine,  mai  vrei  să 
fii  cu  Mine,  sau  te  duci  în  lume?  Dacă  mai  vrei  să  fii  cu  Mine,  împlineşte,  să  nu  vină  peste  tine  ce 
vine  peste  lume.  Mai  vrei  să  fii  cu  Mine?  Nu  cu  hambarele  pline  de  haine  şi  cu  rafturile  pline  de 
mâncare,  căci  va  veni  vremea  să-ţi  laşi  casa  ta  cea  mare  şi  lada,  să  plecăm  să  punem  piciorul  pe  alt 
pământ,  şi  nu  vei  încăpea  pe  poarta  aceea  cu  lada  şi  cu  haina  frumoasă,  că  poarta  aceea  nu  e  făcută 
de  mână  omenească.  Cine  a  trăit  cu  Dumnezeu,  acela  va  mai  rămâne. 

Extras  din  Cuvântul  lui  Dumnezeu,  din  16-04-1975 

*** 

...  Eu,  Domnul  Iisus  Hristos,  M-am  pogorât  din  cerul  sfânt  pe  pământ,  nu  cu  trupul,  ci  cu 
Duhul.  Acest  Eu,  nu  e  trupul  acesta,  ci  e  Duh,  şi  plutesc  prin  văzduh  şi  grăiesc  cu  Duhul.  După 
Mine  nu  mai  vine  nimeni,  şi  la  venirea  Domnului  Iisus  Hristos  va  fi  greu  de  cele  ce  nu  s-au  împlinit 
când  am  fost  cu  voi. 

înainte  de  Domnul  Iisus  Hristos  vin  profeţii  Enoh,  Ilie  şi  Ioan  şi  vor  pregăti  masa 
Mea.  Nu  masă  de  mâncare,  ci  masă  de  judecată. 

Extras  din  Cuvântul  lui  Dumnezeu,  din  06-05-1977 

*** 

...  Puţină  vreme  mai  e  cu  bisericuţa,  şi  cereţi  la  bunul  Dumnezeu  să  nu  te  lipsească  de 
bisericuţă,  că  nici  un  staul  nu  se  strică  dacă  are  păstorul  bun.  Păstorul  a  trecut  peste  legea  sfântă, 
că  nu  s-a  uitat  la  Evanghelie  sau  la  Scriptură,  ci  s-a  uitat  la  natură;  că  la  această  goliciune,  „natură“ 
i  se  spune.  Acela  care  s-a  născut  din  natură,  e  din  păcate.  Vor  veni  îngerii  şi  vor  suna  din  trâm¬ 
biţă  şi  va  veni  proorocul  Ilie  şi  va  face  ordine  pe  pământ.  Rugaţi-vă  să  fiţi  creştini  desăvârşiţi, 
că  Domnul  v-a  făcut  ordine  la  rugăciune,  v-a  făcut  ordine  la  lucru  şi  la  multe  lucruri  sfinte,  şi  dacă 
nu  le  făcea  nu  mai  eraţi  în  viaţă  până  acum,  şi  eraţi  omorâţi.  Dumnezeu,  pentru  aceasta  v-a  ursit 
aceste  lucruri,  şi  dacă  veţi  înainta  mereu  cu  ele,  veţi  fi  insula  lui  Dumnezeu.  Dacă  veţi  asculta, 
Dumnezeu  vrea  să-Şi  împlinească  planul  Său  de  la  sfârşit. 

...  O,  tată,  vor  trage  orăşenii  la  sate,  vor  trage  la  munţi,  că  s-a  dus  vestea  că  oraşele  vor  fi 
nimicite.  Oriunde  s-ar  duce,  tată,  vor  fi  distruşi.  Şi  în  stâncă  de  piatră  de  ar  intra,  tot  se  vor  nimici. 

Extras  din  Cuvântul  lui  Dumnezeu,  din  07-06-1977 

*** 

Copilaşii  Mei  cei  mititei,  plânge  cerul  întreg  pentru  voi  şi  vă  aşteaptă,  dar  sunteţi  zăbavnici. 
Dacă  aţi  şti,  nu  aţi  mai  zăbovi.  Tată,  tată,  umiliţi-vă,  uniţi-vă,  sfinţiţi-vă,  iubiţi-vă  şi  nu  mai  staţi 
nepăsători,  căci  Domnul  Şi-a  pregătit  luntrea  lui  Ilie,  a  lui  Enoh,  a  lui  Noe,  a  lui  Ioan  şi  a 
tuturor  de  pe  pământ  care  au  fost  ridicaţi  la  cerul  sfânt.  Nu  ştiţi  cu  ce  veţi  merge,  cu  trupul 

sau  cu  duhul.  Dar  vă  zic:  pregătiţi- vă  cu  toate. 

...  Copilaşii  Mei,  învăţaţi  pilda  lui  Moise,  că  era  gângav  şi  l-am  făcut  să  vorbească  aşa  cum 
trebuia  să  vorbească  şi  cât  trebuia  să  vorbească.  Atât  i-a  fost  măsura  la  vocea  sa.  L-am  trimis,  i- 
am  dat  curaj  şi  s-a  dus  la  faraon  ca  să-i  spună  poruncile  Mele.  Cu  Moise  am  făcut  lucrare  foarte 
mare,  mare  de  tot.  E  scrisă,  şi  la  judecată  se  citeşte. 

Extras  din  Cuvântul  lui  Dumnezeu,  din  11-05-1978 

*** 

...  Precum  s-a  împlinit  proorocia  lui  Ioil,  a  lui  Avacum,  a  lui  Ilie,  se  împlinesc  toate  profe¬ 
ţiile  din  carte.  Şi  iată  că  Domnul  Iisus  a  coborât  în  Duh  şi  profeţeşte  şi  ce  a  mai  rămas.  Pregătiţi- 
vă  să- Mi  fiţi  o  turmă  şi  un  Păstor,  nu  în  avere  pământească,  ci  în  avere  duhovnicească. 

O,  poporul  Meu,  am  să  vin  la  tine  să-ţi  arăt  rana  din  palmă,  că  dacă  ai  crede,  n-ai  mai  glumi 
şi  n-ai  mai  zâmbi  şi  nu  te-ai  mai  duce  să  grăieşti  de-ale  lumii. 

Extras  din  Cuvântul  lui  Dumnezeu,  din  01-08-1979 

*** 

...  Ţara  română  e  cu  spatele  la  Dumnezeu.  Ţara  română  şi  conducătorul  e  pentru  dărâmarea 
templului  lui  Dumnezeu,  dar  voi  vedea.  Vom  trăi  şi  vom  vedea.  Fiecare  popor  în  vremea  de  demult 
când  se  răscula  împotriva  lui  Dumnezeu,  mânca  bătaie,  şi  tot  aşa  şi  acum  va  fi,  şi  veţi  vedea. 

Profetul  Ilie,  care  e  ridicat  la  cer  cu  trup  cu  tot  prin  viaţa  lui  curată,  a  hotărât  să  Mă  ajute 
pe  Mine  să  pregătesc,  să  scot  pe  vrăjmaşul  de  aici,  şi  am  să-l  rog  să  vină  să  trăsnească  el  cu 
biciul  lui  după  vrăjmaşul,  şi  în  orice  inimă  îl  va  găsi,  trosneşte  şi  inima  şi  trupul.  Nu  credeţi? 
Sfântul  Ilie  izbuteşte  să-l  scoată  pe  vrăjmaşul  de  aici,  dar  o  să  usture  inimioarele  dacă  au 
ţinut  pe  vrăjmaşul  în  inimă. 

Extras  din  Cuvântul  lui  Dumnezeu,  din  27-06-1988 

*** 

...  Tată,  fiţi  atenţi,  că  vă  dau  ceva  de  ştire.  Vine  sfântul  Ilie  să  facă  o  vizită  pe  pământul 
acesta  şi  ia  cu  el  o  părticică  din  ce-o  şti  el  că  trebuie  pentru  usturimea1  şi  umilinţa  fugiţilor  de 
Dumnezeu.  Atunci  să-i  văd  pe  cei  ce  nu  le-a  plăcut  de  Dumnezeu. 

Stânca  Golgotei  este  stropită  cu  sânge  nevinovat  şi  este  întărită  în  temelie  şi  nu  se  va  pră¬ 
buşi  în  veci,  şi  nici  cei  ce  se  vor  alipi  de  ea  nu  se  vor  prăbuşi,  şi  nici  nu  vor  pieri  în  veci. 

Of,  e  grea  crucea,  tată.  Acum,  aproape  de  vârf,  toţi  o  lasă  şi  fug,  tocmai  acum  când  să  se 
aleagă  cu  bucuria.  Dar  şi  pentru  Domnul  a  fost  grea.  Cădea  sub  ea,  Se  scula  şi  o  ducea  până  în 
vârf,  şi  L-a  întins  pe  ea.  Dar  pentru  cine,  măi?  Pentru  cei  ce  fug  de  Mine? 

Of,  tată,  tată,  nu  fugiţi  de  cruce,  tată,  oricât  de  grea  vi  s-ar  părea. 

Extras  din  Cuvântul  lui  Dumnezeu,  din  28-11-1989 


1  -  înainte  de  Revoluţia  Română 

...  Nu  vă  mai  puteam  pregăti,  că  vă  cuprinsese  frica.  Vă  puseseră  cursă.  Şi  iată  ce  a  făcut 
Dumnezeu!  Acum  vedeţi,  şi  vedeţi  că  este  Dumnezeu  cu  voi.  N-a  voit  Dumnezeu  să-l  prindă  vrăj¬ 
maşul  pe  cel  nevinovat,  pe  cel  ce-L  iubeşte  pe  Dumnezeu,  şi  au  fost  prinşi  cei  fără  Dumnezeu. 

Nu  s-au  limpezit  bine  burniţa  şi  valurile  vrăjmăşiei,  dar  spulber  şi  limpezesc.  Vă  dau  dru¬ 
mul  să  aveţi  dreptul  la  cuvânt.  V-am  spus  că  l-am  luat  de  ajutor  pe  proorocul  Ilie,  care  l-a  adus  pe 
Israelul  de  pe  timpul  lui  Ahab  la  Mine.  L-am  adus  şi  aici  în  ajutor.  Preoţimea  era  condusă  de  călăul 
omenirii,  dar  acum  îşi  aşteaptă  judecata  şi  pedeapsa. 

Scaunul  de  judecată  va  fi  în  România,  pe  care  o  spăl  acum.  Veţi  vedea  cu  ochii  şi  adevărul 
şi  dreptatea.  ( Vezi  selecţia  tematică:  „înfricoşata  Judecată”,  -  şi  pe  eclocr;  archive.org;  jum- 
pshare;  aurhorstrecun;  joomag;  pubhtml5.com;  Google  Drive;  Scribcl,  n.r.) 

...  Un  picuţ  de  timp  pe  pământ,  şi  pe  urmă  veţi  fi  în  cerul  sfânt,  adică  pe  pământ  sfânt,  că  a 
sosit  şi  a  ieşit  la  iveală  ceea  ce  cereaţi  şi  doreaţi.  Această  rugăciune  rostită  de  Măicuţa  Mea  şi  prin 
guriţele  voastre,  s-a  împlinit,  ca  România  să  fie  scoasă  şi  scuturată  de  murdăria  lui  satan  şi  de 
întunericul  ce  o  copleşise. 

Am  văzut  cursele  întinse  pentru  ca  iubitorii  Mei  să  fie  prinşi,  dar  Eu,  Domnul,  am  oprit 
pasul  tuturor  şi  v-am  dat  cuvânt  să  staţi  cuminţi  şi  să  înteţiţi  rugăciunea,  şi  iată,  am  întors  roata,  ca 
să  cadă  în  groapă  cei  ce  au  săpat  groapa.  Vă  puseseră  cursă. 

...  Românie,  Românie,  ţara  Mea  sfântă  şi  iubită!  Ce  te  copleşise!  Ce  te  păcălise! 

Fiţi  atenţi,  că  acum  este  prag  de  sfârşit  de  veac.  România  va  deveni  Noul  Ierusalim  şi  veţi 
vedea  cu  ochii  că  Dumnezeu  a  fost  şi  este  cu  voi. 

Extras  din  Cuvântul  lui  Dumnezeu,  din  25-12-1989 

(La  trei  zile  de  la  revoluţie )  (Vezi  selecţia  tematică:  ,, România  -  Noul  Ierusalim  -  Noul 
Canaan  ”,  -  şi  pe  edocr;  jumpshare;  aiithorstrecim;  Google  Drive;  scribcl;  archive;  pubhtml5;  jo¬ 
omag,  n.r.) 

*** 

...  Trebuie  să  iasă  la  lumină  cântarea  „  Cu  noi  este  Dumnezeu  La  orice  rugăciune  să  cân¬ 
taţi  această  cântare.  Iese  la  suprafaţă  acest  cuvânt:  ,,  Cu  noi  este  Dumnezeu  ",  ca  să  vadă  toţi  că 
Dumnezeu  e  cu  poporul  Său. 

Să  tragi  cu  arma  român  în  român,  să  te  omori  român  pe  român,  nu  a  fost  niciodată.  Se  făcea 
măcel,  se  băteau  cu  turci,  cu  tătari,  dar  să  te  baţi  român  cu  român,  n-a  fost  de  când  e  veacul  româ¬ 
nesc. 


Din  adâncul  durerilor  oftez.  Oftaţi  şi  voi.  Am  mai  fost  îndurerat  la  potop  când  am  nimicit 
tot  omul,  că  era  rău  ca  şi  acum.  Nu  pot  să  mai  dau  potop,  că  M-am  căit  şi  am  zis  să  nu  mai  dau 
potop.  Ştie  sfântul  Ilie  ce  va  fi  pentru  curăţire. 

Extras  din  Cuvântul  lui  Dumnezeu,  din  30-01-1990 

...  Văd  o  întrebare  în  voi  pentru  zilele  de  marţi  şi  de  joi,  între  Paşti  şi  până  după  duminica 
tuturor  sfinţilor.  Vă  întrebaţi  dacă  se  lucrează  sau  nu  în  aceste  două  zile.  Tată,  Eu  nu  v-aş  fi  oprit 
să  lucraţi  în  aceste  două  zile,  dar  iată,  sfântul  prooroc  Ilie  dă  de  veste  poporului  său  să  nu  se  atingă 
de  ele,  pentru  că  le-a  ales  să-şi  verse  focul  pe  cei  răi  care  nu  le  ţin  nici  pe  acestea  şi  nu  ţin  nici 
sărbătorile  bisericii  şi  merg  la  coasă  şi  la  sapă  şi  la  cusut  şi  la  spălat.  Eu  vă  dau  spor  şi  ajutor  să  vă 
scoateţi  paguba  de  timp  pentru  zilele  acestea;  vă  dau  ajutor  în  zilele  celelalte.  Nu  vreau  să  văd  un 
copil  de  al  Meu  trăsnit  sau  în  altă  durere  pentru  neascultare.  Aţi  văzut  când  îşi  lasă  sfântul  Ilie 
mânia  şi  biciul  pe  cer,  nu  ştie  lumea  unde  să  se  bage. 

Extras  din  Cuvântul  lui  Dumnezeu,  din  16-04-1990 

*** 

Pace  de  la  marele  şi  sfântul  lui  Dumnezeu,  proorocul  Ilie,  despre  care  este  scris  că  va  fi  să 
vină  mai  înainte  de  ziua  cea  mare  a  Domnului.  Şi  ce  este  scris  că  va  face  acest  sfânt  ceresc?  Este 
scris  că  va  fi  să  întoarcă  inimile  copiilor  către  părinţi,  şi  ale  părinţilor  către  fiii  lor,  cei  urmaşi  lor. 
Şi  cum  adică  această  lucrare?  Adică  lucrarea  aceasta,  care  este  lucrată  de  Dumnezeu  la  voi  şi  pe 
care  o  văd  părinţii  cei  de  aproape  şi  cei  de  demult,  căci  părinţii  au  aşteptat  să  vadă  zilele  acestei 
lucrări  cereşti,  şi  iată,  le  văd  şi  saltă  de  bucurie  şi  văd  apropierea  capătului  răbdării  lor,  fiindcă 
părinţii  care  s-au  numit  părinţi  întru  Dumnezeu,  aceia  sunt  vii  şi  stau  cu  Dumnezeu  şi  lucrează  de 
la  Dumnezeu  peste  fii  ca  să  întoarcă  pe  tot  fiul  la  Tatăl.  Dar  fiii  acestei  vremi  nu  mai  au  pe  părinţii 
lor,  căci  au  de  tată  pe  duhul  întunericului  acestui  veac  şi  nu  mai  au  pe  părinţii  lor.  Şi  ce  va  fi  de 
făcut?  Nimic  nu  va  fi  decât  ceea  ce  este  scris  pentru  vremea  de  dinaintea  slavei  zilei  Domnului. 
Este  scris  că  acest  părinte  care  este  serbat  astăzi,  va  fi  să  lucreze  în  vremea  aceasta,  şi  aceasta  este 
lucrarea  sa:  să  întoarcă  inima  fiilor  către  părinţii  lor,  către  rădăcina  lor  cea  cerească.  Şi  dacă  fiii 
acestei  vremi  nu  mai  sunt  deprinşi  cu  lumina  cea  dintâi,  care-i  ţinea  aproape  de  părinţii  lor,  şi  dacă 
ei  nu  mai  cunosc  rostul  lor  şi  menirea  lor,  ce  mai  este  de  făcut  decât  să  le  iasă  părinţii  în  cale  şi  să- 
i  vadă  şi  să  ştie  apoi  de  unde  au  venit  ei,  de  la  cine  au  venit  şi  pe  cine  trebuie  să  asculte?  Sfântul 
prooroc  Ilie  are  această  lucrare  de  lucrat  şi  are  cu  el  în  lucrare  pe  toţi  sfinţii  şi  părinţii  şi  are  cu  el 
puterile  cereşti  în  lucrare,  dar  are  de  la  Dumnezeu  poruncă  să  păzească  de  jur  împrejur  pe  România 
şi  să  lucreze  peste  ea  deosebit,  să  lucreze  peste  ea  în  aşa  fel  ca  s-o  cureţe  de  fărădelege,  ca  s-o 
trezească  şi  ca  s-o  aşeze  apoi  deasupra  râului  de  foc  care  se  va  vărsa  peste  pământ. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-1992 

*** 

E  mare  sărbătoare,  şi  în  mijlocul  serbării  stă  Verginica  în  haina  slavei  şi  serbează  cu  sfinţii 
trecerea  a  şaptezeci  de  ani  de  la  venirea  ei  între  oameni.  E  mare  taina  venirii  lui  Verginica,  dar  e 
mare  taina  venirii  ei  între  sfinţii  cerului,  căci  puterea  cea  pentru  voi  este  de  atunci  o  îmbrăcare 
cerească  şi  o  tărie  cu  care  aţi  fost  îmbrăcaţi  voi,  cei  care  aţi  fost  găsiţi  lângă  ea  atunci  când  ea  a 
pătruns  în  slava  cerească.  Ferice  creştinilor  care  o  au  pe  Verginica.  Ferice  celor  care  ştiu  bine  cum 
să  o  aibă  pe  ea.  Ea  se  poartă  alături  de  Maica  Fiului  lui  Dumnezeu.  Ea  are  trecerea  zilelor  de 
acum  când  cei  din  necazul  cel  mare  au  pătruns  şi  pătrund  în  taina  împărăţiei  cea  din  cer 
lucrată  pe  pământ. 

Ferice  celor  ce  au  înţeles  taina  acestei  lucrări  dumnezeieşti,  care  s-a  născut  de  la  Verginica. 
Eu  am  spus  că  ea  se  va  arăta  celor  ce  o  ştiu  pe  ea,  şi  i  se  va  vedea  slava  pe  care  o  are  de  la  Dum¬ 
nezeu,  căci  trupul  ei  a  fost  sălaşul  Meu  cel  supus,  şi  Eu  voi  lucra  cu  ea  mai  mult  decât  cu  Moise  în 
faţa  slavei  cereşti.  Ea  este  însoţită  în  lucrarea  ei  de  Moise  şi  Ilie,  aşa  cum  am  fost  Eu,  dar  ea 
are  pe  Măicuţa  Mea  şi  pe  fiul  cel  dăruit  de  Mine  ei  când  eram  pe  cruce,  şi  toţi  lucrează  în 

vremea  lui  Verginica,  toţi  sfinţii  şi  părinţii,  toţi  arhanghelii  şi  îngerii,  toţi  au  intrat  cu  Vergi- 
nica  în  sărbătoarea  pregătirii  României  pentru  slava  cea  văzută  a  împărăţiei  lui  Iisus  Hris- 
tos,  Fiul  lui  Dumnezeu.  ( Vezi  selecţia  tematică:  „Slava  Domnului” .  -  şi  pe  edocr;  jumpshare; 
authorstream;  Scribd;  Archive.org;  Google  Drive;  pubhtml5;  joomag,  n.r.)  Şi  va  veni  Stăpânul 
viei  şi  va  fi  frumuseţe  cerească  şi  se  vor  împărţi  fericirile  pentru  fiecare  ceată,  pentru  fiecare 
slavă,  şi  se  vor  aşeza  scaunele,  dar  se  va  aşeza  masa  apoi,  şi  Domnul  lucrează  împreună  cu  cerul 
şi  va  sta  la  masă  cerească  împreună  cu  cei  ce  lucrează  de  pe  pământ  pentru  gătirea  cămării  de  nuntă 
şi  pentru  muzica  ce  va  fi  cântată  de  corurile  îngereşti  deasupra  pământului  nou  care  răsare  din  el 
şi  care  va  da  din  el  rodul  vieţii  cea  fără  de  moarte  a  veşniciei.  (Vezi  selecţia  tematică: Trâmbiţele 
apocaliptice  ”,  -  şi  pe  edocr;  jumpshare;  authorstream;  joomag;  archive;  Google  Drive;  Scribd; 
pubhtml5,  n.r.) 

Extras  din  Cuvântul  lui  Dumnezeu  din  Duminica  tuturor  sfinţilor,  din  13-06-1993 

*** 

Iată,  tată,  că  tu  ai  fost  cu  veghea  slabă  şi  n-ai  plâns  aşa  cum  a  plâns  proorocul  Ilie  când  se 
tânguia  în  faţa  lui  Dumnezeu  că  nu  mai  este  nimeni  de  partea  Domnului  şi  că  a  rămas  singur  în 
pustiul  necredinţei.  Ilie  nu  mai  avea  nimic  în  el  decât  râvna  pentru  întoarcerea  lui  Israel  spre  Dum¬ 
nezeu.  Şi  dacă  el,  pe  pământ  fiind,  se  lăsase  mistuit  de  râvna  pentru  mântuirea  poporului  cel  ales, 
oare,  ce  este  cu  el  acum  când  este  ceresc? 

Poporul  Meu  cel  nou,  tu  nu  ştii,  tată,  ce  pildă  a  fost  cu  Ilie  când  plângea  la  Dumnezeu  să  i 
Se  arate  Domnul  şi  să-i  mângâie  durerea  care  venea  din  râvna  lui  cerească.  Şi  s-a  dus  pe  munte  şi 
a  mers  nemâncând  şi  nebând,  ca  să-L  vadă  pe  Domnul  apoi,  şi  Domnul  i-a  spus  să  intre  la  adăpost 
în  gura  unei  peşteri,  şi  a  fost  venită  vijelie  mare,  şi  a  venit  apoi  cutremur  mare,  şi  apoi  a  fost  foc 
venit,  şi  toate  acestea  zguduiau  muntele  şi  stâncile,  şi  Domnul  nu  S-a  arătat  lui  Ilie  în  acestea.  Şi  a 
venit  apoi  o  adiere  de  vânt  uşor  şi  lin,  şi  numai  atunci  a  fost  să  vadă  Ilie  slava  şi  glasul  Domnului. 
Aşa  să  înţelegi  tu  vremea  dinaintea  arătării  slavei  Domnului,  căci  în  jurul  tău  suflă  vijelie  şi 
munţii  se  clatină  şi  focul  mistuie  în  jur,  şi  Domnul  pune  mâna  Sa  peste  tine  aşa  cum  a  pus-o  pe 
ochii  lui  Moise  când  a  trecut  Domnul  prin  faţa  sa  cu  slava  Sa.  Şi  apoi  vine  Domnul  cu  adierea 
Sa  la  tine  şi  va  sta  cu  tine  ca  să  te  aibă  mereu,  dar  ai  grijă  prin  cele  ce  te  înconjoară  până  la  arătarea 
slavei  Domnului,  cea  care  vine  pentru  tine  fără  înspăimântare,  şi  vine  cu  blândeţe  şi  cu  pace  dacă 
tu  vei  şti  să  stai  atent  şi  ascuns  de  cele  ce  suflă  până  la  trecerea  lor.  Fii  atent,  că  Domnul  trece  cu 
răsplata  Sa,  cu  slava  Sa,  cu  dreptatea  Sa  şi  cu  despărţirea  binelui  din  rău,  şi  vrea  să  te  scoată  din 
vijelie  şi  din  cutremur  şi  din  foc,  şi  vrea  să  te  dea  de-a  dreapta  slavei  Sale  şi  nu  de-a  stânga  slavei 
Sale,  căci  toată  lucrarea  Sa  se  numeşte  slava  Sa,  după  cum  este  scris:  «Lăudaţi pe  Domnul  stelele 
şi  lumina;  lăudaţi  pe  Domnul  focul  şi  grindina!». 

Extras  din  Cuvântul  lui  Dumnezeu  la  praznicul  Adormirii  Maicii  Domnului,  din  28-08- 

1993 

*** 

Aveţi  grijă,  tată,  de  cuvintele  pe  care  vi  le  dau  Eu  azi,  ca  să  nu  vină  proorocul  Ilie  şi  să  vă 
lovească  pe  voi  pentru  necurăţii  ascunse,  că  după  Mine  vine  Ilie,  măi  fiilor.  Aveţi  grijă  să  nu  dosiţi 
ceva,  nici  bani,  nici  avere,  nici  patimi,  nici  duh  lumesc  în  voi  să  nu  dosiţi.  Staţi  descoperiţi,  nu  vă 
pitiţi  de  Dumnezeu  cum  a  făcut  Cain,  care  a  dat  să  ascundă  fapta  mâinilor  sale.  Să  veniţi  cu  totul 
la  Mine,  fără  să  dosiţi  ceva,  fără  ascunderi.  Haina  ta,  poporul  Meu,  şi  măi  fiule,  să  nu  aibă  două 
feţe,  adică  una  pentru  Mine,  şi  una  pentru  tine,  că  dacă  faci  aşa,  tu  singur  te  păcăleşti.  Să  nu  fii  ca 
ţolul  murdar  pe  care-1  întorci  când  ştii  că  vine  un  oaspete  la  tine,  că  mirosul  de  dedesubt  te  va  da 

de  gol.  Tu  nu  vei  străluci  dinăuntru,  căci  strălucirea  ta  dinăuntru  va  lucra  dinăuntrul  tău,  nu  din 
afară  când  ea  este.  Eu,  şi  pe  dinăuntru  şi  pe  dinafară  Mă  voi  desfăşura  cu  tine  peste  mulţimi,  dar 
dacă  Mă  ţii  numai  pe  afară,  tu  eşti  cu  două  feţe,  haină  cu  două  feţe,  tată.  Haina  ta  să  fie  la  fel  pe 
amândouă  părţile,  ca  să  nu  rămâi  păcălit  când  toate  se  vor  răvăşi  la  vedere. 

Ploaia  nu  se  face  din  ştiinţa  omului  de  ştiinţă,  şi  se  face  la  porunca  Mea.  Ea  îşi  cunoaşte 
hotarul  încă  de  la  facere,  căci  apa  are  legile  lui  Dumnezeu  peste  ea.  Pe  vremea  marelui  Ilie,  de 
unde,  tată,  a  mai  fost  făcută  ploaia?  Ea  a  fost  făcută  din  rugăciunea  lui  Ilie,  căci  ea  a  ascultat  de 
hotarele  ei  prin  rugăciunea  preotului  Meu  Ilie,  şi  după  aceea  el  a  slobozit-o  pe  pământ  tot  prin 
jertfa  rugăciunii  lui. 

Mare  durere  mai  are  un  slujitor  al  lui  Dumnezeu,  un  profet  al  lui  Dumnezeu  între  oameni, 
că  oamenii  sunt  deprinşi  să-L  uite  pe  Domnul  prin  îndeletniciri  pământeşti  şi  trupeşti,  dar  un  slu¬ 
jitor  al  cerului  are  durere  mare  pentru  rătăcirea  oamenilor  de  la  căile  cerului.  Ilie  lucra  cu  mare 
putere  şi  cu  mare  milă.  Ilie  n-a  fost  crud  dacă  a  pedepsit  pe  omul  mincinos;  El  a  fost  plin  de  durere 
din  pricina  minciunii  şi  a  luptat  să  stârpească  minciuna  şi  trupul  ei.  Dar  azi,  măi  fiilor,  nimeni  nu 
se  mai  ridică  împotriva  minciunii,  împotriva  ştiinţei  mincinoase,  care  vine  de  la  om,  de  la  omul  cel 
ce  se  dă  drept  Dumnezeu,  de  la  omul  ştiinţei  acestui  veac.  Ihe  a  supus  pe  oameni  prin  puterea 
jertfei  lui  şi  a  rugăciunii  lui  şi  a  nestrămutatei  lui  credinţe  în  puterea  lui  Dumnezeu,  cea  pusă  de 
Dumnezeu  peste  el.  Când  el  a  aruncat  mantia  lui  peste  Elisei  ca  să-l  aşeze  prooroc  mai  departe, 
Elisei  s-a  supus,  şi  a  lăsat  plugul  în  brazdă  şi  s-a  dus  ca  ucenic  al  lui  Ilie.  Ba  a  mai  şi  dat  foc 
plugului  şi  boilor  şi  s-a  dus  slujitor  pentru  Dumnezeu,  căci  Ilie,  ce  făcuse,  făcut  a  rămas,  şi  a  rămas 
Elisei  lucrător  cu  puterea  lui  Ilie,  care  era  puterea  lui  Dumnezeu  peste  cel  credincios.  Aşa  râvnă 
cer  Eu  de  la  tine,  măi  Israele  de  azi,  că  azi  Ilie  te  întoarce  pe  tine  cu  faţa  spre  început  şi  întoarce 
începutul  cu  faţa  spre  tine,  că  el  nu  vine  să  te  lovească  pe  tine.  El  cu  Baal  are  ce  are,  el  cu  idolul 
tău  are  ce  are,  nu  cu  tine,  tată.  Dar  dacă  tu  ai  trupul  idol,  ieşi  de  sub  această  minciună  şi  fii  atent, 
că  Ilie,  robul  Meu,  are  milă  de  tine,  copilule  al  Meu  de  la  sfârşitul  vremii  veacului  omului;  are  milă 
să  te  întoarcă  la  legea  lui  Dumnezeu,  în  care  nu  mai  încape  moarte,  tată.  Să  nu  te  mai  găsească 
idol,  şi  să  te  găsească  creştin  slujitor  lui  Dumnezeu,  că  toate  celelalte  câte-ţi  trebuie  ţie,  are  grijă 
Tatăl  să  ţi  le  adauge. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-1994 

*** 

Iată,  va  veni  la  tine  omul  şi  îţi  va  spune  că  nu  este  din  Dumnezeu  această  carte  pe  care  Eu 
am  scos-o  acum  şi  pe  care  o  voi  da  ca  merinde  vie  la  sărbătoarea  Mea  de  patruzeci  de  ani  cu  tine, 
poporul  Meu.  îţi  va  spune  omul  că  scrie  în  Scriptură  să  nu  mai  adauge  şi  nici  să  mai  scoată  nimeni 
din  cartea  aceea.  Eu,  Domnul,  vin  şi  îţi  spun  ce  este  cuvântul  acela.  Cuvântul  acela  este  pentru 
cartea  lui  Ioan,  pentru  cartea  Apocalipsei,  nu  pentru  cuvântul  lui  Dumnezeu,  care  nu  se  va  sfârşi 
în  veac.  Acolo  este  vorba  de  profeţia  lui  Ioan,  de  profeţia  sfârşitului  lumii  şi  de  venirea  Mea,  nu 
este  vorba  de  sfintele  Scripturi,  care  nu  se  vor  sfârşi,  şi  vor  fi  cu  Domnul  în  veac.  Este  vorba  de 
cuvântul  Apocalipsei  şi  de  numărul  scris  în  ea,  şi  să  vezi  ce-ţi  mai  spun  Eu  acum.  Scoate  cartea 
aceea,  tată,  şi  citeşte  cu  Mine  în  ea  şi  vezi  că  s-a  împlinit  scoaterea  şi  adăugarea  aceasta  în  ea. 
Oamenii  bisericii  din  lume  au  călcat  acest  cuvânt,  au  scos  din  ea  şi  au  adăugat  în  ea;  au  schimbat 
cuvântul  şi  numărul  profeţit,  şi  vor  păţi  aceia  ca  dreptul  Simeon,  care  n-a  mai  murit  până  ce  n-a 
văzut  cele  şterse  de  el  în  profeţia  cu  naşterea  Fecioarei.  De  ce,  tată,  a  făcut  omul  bisericii  de  azi 
aşa  ceva?  A  făcut  aşa,  ca  să  te  omoare  pe  tine  şi  ca  să-şi  facă  loc  cu  dreptatea  sa,  ca  să  nu  te  mai 
temi  tu  că  Eu  vin  acum,  şi  ca  să  nu  te  mai  pregăteşti  şi  ca  să  te  ia  dinaintea  cuvântului  Meu.  Duhul 

veacului  acesta  a  intrat  în  biserică,  şi  de  aceea  biserica  este  a  veacului  acesta  şi  nu  este  a  cerului. 
Dar  tu  eşti  biserica  Mea  cerească,  Ierusalime,  şi  fii  atent,  că  omul  bisericii  din  lume  a  schimbat 
Scripturile  despre  venirea  Mea  şi  numărul  cel  profeţit  de  Duhul  Sfânt.  Eu  am  scris  în  carte  o  mie 
şi  încă  o  mie  până  la  venirea  Mea,  dar  omul  bisericii  din  lume  a  scris  drum  lung,  căruia  nu  i  se 
cunoaşte  capătul,  a  schimbat  şi  a  scris  mii  de  ani.  Iată,  aceasta  va  cădea  peste  omul  care  a  lungit 
drumul.  Au  adăugat  la  număr  şi  au  scos  venirea  Mea,  şi  dacă  aceia  care  au  scos  Mi-au  tăiat  Mie 
numărul  şi  drumul,  dacă  ei  stau  în  nepăsare,  aşa  stă  şi  turma  lor.  Dar  Eu  vin  la  tine  şi  nu  tac  şi  îţi 
spun  să  fii  gata,  că  sunt  lângă  arătare,  şi  voi  trimite  înaintea  Mea  pe  Ilie  proorocul,  care  va  face 
curăţirea  cărării  Mele  şi  va  culege  din  calea  Mea  trupurile  şi  va  aşeza  serbare  cerească  înaintea 
Mea. 


O,  fiule,  omul  din  lume  ştie  mai  bine  ca  tine  venirea  Mea,  că  el  a  citit  şi  nu  e  prost,  şi 
încearcă  să-şi  lungească  statul  şi  veacul  lui.  Dar  Eu  vin  şi  îţi  spun  să-L  iubeşti  pe  Dumnezeu  din 
toată  inima,  cu  veghe,  tată,  şi  din  tot  cugetul,  cu  veghea  cugetului  tău,  şi  să  nu  zici  că  Domnul  nu 
mai  vine,  şi  tu  să  fii  pregătit  bine,  că  dacă  eşti  gata,  Eu  vin,  fiule.  Tu  Mă  ţii  să  nu  vin;  tu,  cu  zăbava 
ta.  Nu  vreau,  tată,  să  te  trimit  în  lume  când  voi  veni.  Nu  vreau  să  tragi  acolo  unde  nu-Mi  place 
Mie,  că  Eu  acolo  nu  Mă  duc;  nu  Mă  duc  în  lume.  în  lume  este  Ilie  cu  curăţirea  pământului,  că 
multă  râvnă  are  el  de  Dumnezeu,  şi  de  aceea  el  este  cu  trupul.  Ilie  n-a  voit  să  moară  cu  trupul,  şi 
dacă  n-a  voit,  Eu  am  împlinit,  şi  iată  ce  mare  este  acest  sfânt.  Enoh  n-a  voit  să  moară  cu  trupul,  şi 
dacă  n-a  voit,  nu  a  murit.  Aşa  şi  tu  să  vrei,  Israele,  copilul  Meu  de  la  venirea  Mea.  Mă  doare  că 
nu  te-ai  învrednicit  să  ai  tu  de  la  Mine  fructul  vieţii,  căci  fructul  vieţii  este  curat,  curat,  tată,  şi  tu 
nu  eşti  curat,  şi  nu  pot  sta  la  masă  cu  tine  ca  în  cer,  şi  stau  ca  pe  pământ.  Mi  se  frânge  inima  că  nu 
te-ai  învrednicit  să  ai  tu  de  la  Mine  darul  pe  care  l-am  coborât  Eu  în  grădina  Mea.  în  această 
grădiniţă  am  ungere  mare,  tată.  Am  trimis  pe  cei  trei  sfinţi  ierarhi  la  Verginica  după  postul  ei  de 
patruzeci  de  zile  şi  patruzeci  de  nopţi,  şi  M-au  dat  ei  din  potir  ceresc,  i-au  dat  Trupul  Meu,  lucrat 
de  cer,  de  cei  trei  ierarhi  care  stau  la  temelia  cea  de  la  început,  alături  de  cei  dintâi  apostoli  ai  Mei. 
Acesta  a  fost  darul  pe  care  i  l-am  dat  Eu  lui  Verginica  după  postul  ei  de  patruzeci  de  zile.  Darul  a 
fost  Iisus  Hristos,  adus  din  cer,  de  ierarhi  din  cer.  Ei  sunt  ierarhii  acestei  lucrări  şi  au  ungerea  lor 
peste  fiii  grădiniţei  Mele  de  azi.  Ei  sunt  de  la  început  cu  Verginica,  din  anul  1955,  şi  nimeni  nu 
poate  umbla  la  această  lucrare  aşezată  de  cer. 

Extras  din  Cuvântul  lui  Dumnezeu  la  Praznicul  întâmpinării  Domnului,  din  15-02-1995 

*** 

O,  Israele  tată,  tu  nu  ştii,  fiule,  să  înţelegi  ce  vorbesc  Eu  cu  tine,  că  ţi-am  grăit  cuvânt 
adevărat  şi  te-am  rugat  să  nu  te  mai  uiţi  în  lume,  şi  ţi-am  spus  aşa:  «Vai  ţie,  poporul  Meu,  dacă 
nu  Mă  vei  asculta  să  nu  te  mai  uiţi  ca  să  ştii  şi  tu  ce  păţeşte  lumea!».  Lumea,  tată,  va  intra  în 
rele  tot  mai  mari,  în  dureri  tot  mai  mari,  că  sfântul  prooroc  Ilie  s-a  dus  în  lume,  tată,  s-a  dus  ca  să 
Mă  răzbune  pe  Mine,  Cel  ce  sunt  defăimat  şi  batjocorit  de  lume  şi  călcat  în  picioare  de  lume  şi  de 
slujitorii  cei  din  lume,  care  stau  în  numele  Meu  în  faţa  omului  din  lume.  Aceştia  stau,  şi  în  zadar 
stau,  că  lumea  se  strică  din  ce  în  ce  mai  rău,  şi  peştele  îşi  strică  şi  el  capul  din  ce  în  ce  mai  tare. 
Tot  ce  mai  era  sfânt  s-a  pângărit,  şi  nu  mai  este  loc  curat,  şi  proorocul  Ilie  s-a  umplut  de  râvnă  şi 
de  durere,  că  e  cu  mult  mai  rău  omul  care  se  zice  că  e  creştin,  e  cu  mult  mai  rău  decât  Israelul  cel 
din  vremea  aceea  când  Ilie  plângea  la  Mine  de  lipsa  lui  Dumnezeu  din  om. 

O,  poporul  Meu  Israel,  Eu,  tată,  ţi-am  spus  ţie  că  tu  eşti  mai  mult  decât  Moise,  decât  Ilie; 
Eu  aşa  ţi-am  spus  în  vremea  lui  Verginica.  Umblă,  tată,  în  carte,  că  acum  ai  ce  învăţa,  şi  vezi  că 
Eu  aşa  ţi-am  spus.  Ţi-am  spus  să  fii  mai  mult  ca  ei  pentru  Mine,  mai  tare  în  lucrare  ca  ei,  că  ţie, 

fiule,  ţi-am  dat  mai  mult  decât  le-am  dat  lor,  ţi-am  dat  ce  n-am  dat  nimănui  până  la  tine,  şi  nu  mai 
am  ce-ţi  da,  că  tot  ce  am  avut,  tot  ce  am  mai  avut  de  dat  ţi-am  dat  ţie. 

Extras  din  Cuvântul  lui  Dumnezeu  la  praznicul  înălţării  Domnului,  din  01-06-1995 

*** 

Tu,  poporul  Meu,  să  crezi  ce-ţi  cuvintez  Eu,  că  nu  de  azi  îţi  cuvintez.  Eu  de  mult  cuvintez, 
de  şapte  mii  de  ani  cuvintez,  şi  puţini  au  crezut,  dar  în  curând  nu  va  mai  fi  necredincios  între  cer 
şi  pământ,  căci  se  încheie  aşteptarea,  şi  toate  cele  împlinite  vor  fi  simţite  şi  cunoscute.  Tu,  poporul 
Meu,  să  fii  poporul  Meu,  să  fii,  tată,  poporul  Meu  şi  fructul  Meu  cel  aşteptat  şi  dorul  Meu  cel 
împlinit  şi  copilul  Meu  cel  gătit  de  serbarea  de  sfârşit.  Fiule,  poporul  Meu,  dacă  Eu  acum  te  mint 
pe  tine,  să  ştii  că  nici  Scriptura  n-ar  face  altceva,  dar  să  ştii  bine  şi  întărit  să  fii  că  nici  Scriptura  nu 
te  minte  nici  atunci,  nici  acum,  şi  nici  Eu,  Care  proaspăt  stau  cu  tine  şi  mereu  îţi  amintesc  de  cele 
proorocite  pentru  vremea  cea  din  urmă.  Numai  aşa  ar  fi  să  zici  că  Eu  te  mint  azi,  atunci  când  vei 
da  să  zici  că  Scriptura  minte.  N-am  minţit  nici  ieri,  nici  azi,  dar  învaţă-te  să  ştii,  tată,  vremile  şi  să 
socoteşti  bine  drumul  Meu  cel  de  şapte  mii  de  ani  cu  omul  şi  să  înţelegi  bine  lucrarea  Mea  cea 
nevăzută,  care  încet,  încet  vine  toată  spre  vedere  sub  ochii  tăi.  Lucrarea  Mea  cu  tine  este  Ilie,  fiule. 
Ilie  este  scris  pentru  pregătirea  cărării  Mele.  Ilie  se  numeşte  cel  ce  îmi  pregăteşte  cărarea. 

Poporul  Meu,  ia,  tată,  în  tine  duhul  şi  puterea  lui  Ilie,  râvna  şi  credinţa  acestui  slujitor  ceresc 
între  cer  şi  pământ,  căci  focul  Duhului  Sfânt  te-a  îmbrăcat  pe  tine  cu  foc  mai  mult  ca  pe  Ilie,  fiule. 
Ţi-am  făcut  cojoc  care  să  te  ocrotească  şi  să  te  îmbrace  cu  putere.  Ia-1  pe  tine,  poporul  Meu,  şi 
desparte  cu  el  apele  cele  tulburi  ale  lumii  acesteia  şi  vino  după  Mine,  că  Eu  vin  în  urma  ta.  Fii  atent 
bine  ce-ţi  spun  şi  nu  te  sminti  ce-ţi  spun:  vino,  tată,  după  Mine,  că  Eu  vin  în  urma  ta.  Ia-o  tu  înainte 
după  Mine,  că  Eu  vin  în  urma  ta,  fiindcă  aşa  este  astăzi  lucrarea  lui  Ilie:  este  să-Mi  pregătească 
el  calea,  ca  să  vin  pe  ea.  Tu  eşti  calea  Mea.  Aşează-te,  poporul  Meu,  ca  să-Mi  fii  cale  de  venire, 
şi  apoi  Eu  vin.  Eu  pe  tine  te  aştept  ca  să  vin,  căci  tu  eşti  calea  Mea,  şi  să  vezi  tu  ce  venire  slăvită 
va  fi  să  fie,  că  se  va  ţine  lumea  după  tine  ca  după  focul  cel  ce  luminează  şi  încălzeşte  în  vreme  de 
întuneric  şi  de  frig.  Se  va  ţine  lumea  după  tine  ca  după  pâine,  ca  după  apă,  poporul  Meu,  şi  se  va 
sătura  şi  va  vedea  venirea  Mea,  şi  se  va  deştepta  cel  ce  este  scris  să  se  deştepte.  Dar  cel  ce  M-a 
cunoscut  şi  M-a  părăsit,  acela  nu  va  mai  avea  atunci  curaj  să  se  apropie  ca  să  călătorească  cu  Mine, 
că  nu  va  avea  putere  să  vină.  Va  voi  să  vină,  dar  putere  nu  va  avea  şi  nu  va  veni,  şi  aşa  va  fi  vădit 
cine  a  fost  şi  ce  a  făcut  unul  ca  acela.  De  ce,  tată,  crezi  tu  că  oftez  Eu  aşa  de  greu  pentru  cel  ce  s-a 
dezbrăcat  de  acest  cojoc,  de  această  lucrare  de  salvare?  Iată,  cel  fără  de  cojocul  acesta  nu  va  avea 
cu  ce  să  despartă  apa  ca  să  treacă,  şi  apa  va  fi  mare  şi  nervoasă,  şi  pe  apă  nu  vor  fi  salvatori,  căci 
salvatorii  sunt  întru  Mine,  şi  aceeaşi  lucrare  au.  Mai  fericit  va  fi  acela  care  abia  vine  decât  cel  ce  a 
fost  şi  s-a  dus.  Mai  fericit  va  fi  cel  din  lume  care  va  trage  în  barca  Mea,  că  acela  vine  crezând  şi 
cuvântând  lucrul  cel  nou  şi  pe  poporul  cel  nou. 

. . .  Iată,  fiilor,  lumea  se  va  naşte  din  nou,  lumea  se  va  înnoi,  după  cum  este  scris.  Lumea  va 
lua  înfăţişarea  cea  dintâi,  cea  de  la  facerea  ei.  Lumea  cea  văzută  va  fi  cuprinsă  iar  în  cea  nevă¬ 
zută,  ca  să  se  poată  vedea  cea  nevăzută  în  cea  văzută,  lumea  cea  creată  de  Dumnezeu  şi  nu  de 
om.  Omul  care  s-a  născut  din  om  a  intrat  iar  în  pământ,  şi  iar  va  ieşi  din  pământ  omul,  ca  şi 
la  început,  la  cuvântul  lui  Dumnezeu,  la  lucrul  mâinii  lui  Dumnezeu.  ( Vezi  selecţia  tematică: 
. ,  Invi  erea  m  orţi  lor”,  -  şi  pe  edocr;  Scribd;  jumpshare;  archive;  authorstream;  Google  Drive;  pu- 
bhtmlS;  joomag,  n.r.)  Omul  se  va  întocmi  iar,  din  pământ.  Tot  omul  care  a  ştiut  pe  Dumnezeu 
se  va  scula  cu  trup  nestricăcios  şi  va  sta  înaintea  Domnului.  (  Vezi  selecţia  tematică: ..  Taina  de 
mântuire  a  omenirii  -  taina  nestricăciunii”,  -  şi  pe  edocr:  jumpshare;  authorstream:  Google 

Drive;  Scribd;  pubhttnl5;  joomag ;  archive;  n.r.)  Omul  lui  Dumnezeu  se  va  întoarce  în  Eden.  Scris 
este  în  Scripturi  despre  naşterea  din  nou  a  lumii,  despre  înnoirea  lumii.  Să  nu  te  mai  clatini  tu, 
poporul  Meu,  că  mare  lucrare  este  de  la  Dumnezeu  prin  tine,  cel  ce  eşti  azi  în  trup,  cel  ce  eşti  azi 
cu  Dumnezeu  şi  care  ai  cojoc  de  la  Dumnezeu.  Te  voi  pune  faţă  în  faţă  cu  Ilie  proorocul,  că  se 
uneşte  începutul  cu  sfârşitul,  se  unesc  cele  dintâi  cu  cele  din  urmă  şi  vom  fi  cu  toţii  un  singur  trup. 
Amin. 


Mergi,  Israele,  mergi!  Mergi,  tată,  pe  cale  cu  Mine,  chiar  dacă  nu  vezi  cu  ochii  calea,  că 
vine  ziua  să  vadă  lumea  că  tu  ai  calea  Mea  sub  paşii  tăi.  Nu  tu  trebuie  s-o  vezi.  Cel  necredincios 
trebuie  s-o  vadă.  Proorocul  Elisei  n-a  văzut  cu  ochii  oastea  cerească,  pregătită  în  luptă  pentru  el  şi 
pentru  scăparea  lui,  dar  a  văzut  ucenicul  său,  Ghehazi,  a  văzut  carele  şi  oastea  cerească,  a  văzut  la 
cererea  lui  Elisei  către  Domnul,  şi  a  crezut  ucenicul  în  cuvântul  credinţei  lui  Elisei. 

Domnul  Dumnezeul  lui  Israel  a  grăit  poporului  Său.  Amin,  amin,  amin. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-1995 

*** 

Eu  sunt  Cuvântul  lui  Dumnezeu.  Amin.  Eu  sunt  Fiul  lui  Dumnezeu  Tatăl,  şi  sunt  în  cuvânt. 
Amin.  Eu  sunt  în  Tatăl,  şi  Tatăl  este  în  Mine.  Amin.  Eu  sunt  Tatăl,  Fiul  şi  Duhul  Sfânt.  Amin, 
amin,  amin. 

Este  scris  în  Scripturi  taina  veacurilor  care  s-au  scurs  de  la  venirea  Mea  cea  văzută  între 
oameni,  de  la  naşterea  Mea  între  oameni.  Este  scris  în  Scripturi  că  voi  veni  şi  Mă  voi  numi  Cuvân¬ 
tul  lui  Dumnezeu.  Amin.  Este  scris  în  Scripturi  că  voi  avea  un  popor  care  va  sta  înaintea  Mea  la 
cea  de  a  doua  venire  a  Mea. 

Pace  ţie,  poporul  Meu  chemat  la  pregătirea  Mea  pentru  venirea  Mea  cea  de  acum!  Pace  ţie, 
fiule  Israele,  căci  poporul  Meu  se  numeşte  Israel,  aşa  se  numeşte  de  la  Avraam  şi  până  în  veci. 
Pace  ţie,  poporul  Meu,  şi  stai  sub  cortul  pregătirii,  fiule  Israele,  şi  stai  bine,  copile  scump,  căci 
cununiţele  de  mireasă  nu  se  deosebesc  între  ele.  Pace  ţie,  mireasa  Mea,  poporul  Meu  mireasă! 
( Vezi  selecţia  tematică:  „Nunta  Mielului”,  -  şi  pe  eclocr;  jumyshare;  autliorstream;  Google  Drive; 
Scribd;  archive;  pubhtml5;  joomag,  n.r.)  Mireasa  are  veşminte  albe,  şi  de  aceea  te-am  născut  din 
cer  şi  din  cuvânt,  poporule,  mireasa  Mea,  ca  să  fii  mireasă  curată  înaintea  venirii  Mele. 

Cobor  cuvânt.  Mă  fac  cuvânt  în  grădină,  Mă  fac  praznic  de  serbare  şi  de  hrană  pe  masa 
Mea  cu  Israel  şi  nuntesc  cu  zi  de  serbare  şi  cu  oaspeţi  cereşti  la  serbare.  Este  scris  că  voi  trimite 
pe  Ilie  proorocul  mai  înainte  de  venirea  Mea  cea  de  a  doua  ca  să  întoarcă  pe  fii  spre  părinţi,  şi  pe 
părinţi  spre  fii,  ca  să  cruţ  pe  omul  care  se  întoarce  cu  faţa  la  Dumnezeu.  Proorocul  Ilie  se  uită  cu 
Mine  la  tine,  poporul  Meu  de  azi,  şi  se  scutură  peste  tine  cu  duhul  râvnei  lui  de  Dumnezeu. 
El  nimic  n-a  avut  pe  pământ,  nimic,  decât  dragoste  mare  şi  râvnă  mare  pentru  Mine  şi  pentru 
împărăţia  Mea  în  om,  în  Israel,  care  era  poporul  Meu.  Jertfa  lui  de  preot  ceresc  pe  pământ  a  avut 
mare  putere,  că  mare  este  taina  de  preot  al  lui  Dumnezeu.  Jertfa  lui  adusă  Mie  ce  a  fost,  măi  Israele? 
Jertfa  lui  care  a  ars  înaintea  Mea  a  fost  rugăciunea  lui,  care  a  coborât  foc  din  cer  ca  ardere  de  tot. 
Pe  altarul  lui  a  ars  rugăciunea  lui,  ardere  de  tot,  şi  rugăciunea  lui  s-a  făcut  foc  care  a  ars  pe  altarul 
lui,  care  a  mistuit  tot  ce  era  pus  înaintea  Mea,  ca  semn  al  împlinirii  rugăciunii  lui  şi  al  credinţei  în 
Dumnezeul  Cel  adevărat. 

...  O,  poporul  Meu,  să  nu  te  temi  de  proorocii  mincinoşi  de  azi,  să  nu  te  temi.  Proorocul 
Ilie  este  peste  tine  şi  lucrează  râvnă  în  tine,  lucrează  mai  mult  decât  a  lucrat  atunci  peste  Israel. 
Râvna  lui  a  avut  putere  mare,  iar  credinţa  lui  a  biruit  pe  proorocii  mincinoşi.  Era  Ilie  singurul 
prooroc  al  lui  Dumnezeu.  Erau  mulţi  prooroci  în  jurul  lui,  erau  patru  sute  şi  peste  patru  sute  şi  încă 
patru  sute,  şi  el  era  singur  prooroc  înaintea  Mea  şi  în  numele  Meu  în  Israel,  şi  a  biruit  împăraţi  şi 
prooroci,  şi  mare  a  fost  lucrarea  Mea  în  el,  dar  mare  a  fost  puterea  rugăciunii  lui.  Nu  viţelul  care 
a  fost  pus  peste  altarul  lui,  ci  rugăciunea  lui  a  fost  arderea  de  tot  înaintea  Mea.  ( Vezi  selecţia 
tematică:  Proorocul  mincinos  şi  ecumenismul”,  -  şi  pe  edocr;  jumpshare;  authorstream;  pu- 
bhtml5;  joomag;  Archive;  Google  Drive;  Scribd,  n.r.)  Viţel  a  avut  şi  altarul  proorocilor  mincinoşi, 
dar  Eu  nu  voiesc  arderile  de  tot,  ci  voiesc  duh  de  credinţă,  duh  de  rugăciune,  duh  de  lucrare  a 
omului  cu  Mine,  Domnul  Cel  adevărat  dintre  dumnezei.  De  aceea  am  spus  lui  Israel:  «Să  nu  ai, 
Israele,  alţi  dumnezei  afară  de  Mine».  Aşa  spun  şi  azi,  şi  te  hrănesc,  poporul  Meu,  cu  adevăr  din 
Mine,  ca  să  fii  tu  adevărul  Meu  între  oameni,  căci  oamenii,  fiule,  au  o  mulţime  de  dumnezei,  dar 
tu  să  lucrezi,  tată,  cu  duhul  şi  puterea  lui  Hie,  să  lucrezi  şi  iar  să  lucrezi,  ca  să  ştie  tot  omul  că  nu 
este  Dumnezeu  afară  de  Mine.  ( Vezi  selecţia  tematică:  Despre  chipul  cioplit  şi  semnul  crucii”,  - 
şi  pe  edocr:  jumpshare;  joomag;  authorstream;  archive;  Google  Drive;  Scribd;  pubhtml5,  n.r.) 
Te  îndemn  mereu  la  duh  de  rugăciune.  Mereu  vin  şi  te  îndemn  să  nu  ai  alt  dumnezeu  afară  de 
Mine,  ca  să  rodească  rugăciunea  ta,  fiule  din  Israel,  să  rodească  aşa  cum  a  rodit  rugăciunea  lui  Ilie, 
care  a  coborât  foc  din  cer,  ca  semn  al  Dumnezeului  Cel  adevărat. 

O,  poporul  Meu,  sunt  în  serbare  cu  tine  şi  cinstim  pe  proorocul  Ilie  şi  rugăciunea  lui.  Oa¬ 
menii  erau  urâţi  de  tot  înaintea  Mea,  şi  Ilie  proorocul  a  voit  să-i  întoarcă  cu  faţa  spre  Mine,  ca  să 
le  dau  frumuseţe  feţei  oamenilor.  Mă  strecor  adeseori  printre  voi,  copiii  Mei,  şi  Mă  las  cu  tainele 
cuvântului  Meu,  cu  pildele  vieţii,  fiilor,  căci  am  cărare  prin  mijlocul  lui  Israel.  Omul  e  urât  de  tot 
înaintea  Mea,  şi  nimeni  nu  se  uită  în  oglindă  ca  să  se  vadă  cât  este  de  urât.  Tot  omul  se  uită  în 
oglindă,  dar  se  uită  să  se  vadă  cât  e  de  frumos,  ca  să  se  vadă  cum  poate  fi  frumos,  dar  nimeni  nu 
se  uită  în  oglindă  ca  să  se  vadă  cât  este  de  urât  înaintea  Mea.  Se  uită  în  oglindă  omul,  ca  să  se  vadă 
cum  îi  stă  cu  dumnezeii  lui,  cu  plăcerile  lui,  cu  împărăţia  lui,  şi  omul  nu-I  mai  slujeşte  Dumneze¬ 
ului  Cel  adevărat.  Numai  dumnezei  mincinoşi  peste  tot,  numai  minciună  peste  om,  şi  proorocul 
Ilie  merge  pe  pământ  şi  dărâmă  mereu  altarele  lui  Baal,  şi  Baal  cu  fiii  lui  ridică  alte  altare,  şi  fumul 
de  pe  altarele  lor  înăbuşe  pe  cei  din  cer  şi  pe  cei  de  pe  pământ  care  sunt  din  cer,  şi  nimeni  nu  se 
mai  uită  în  oglindă  ca  să  se  vadă  cât  este  de  urât  înaintea  Mea. 

...  Omul  vrea  carne,  nu  vrea  cerul.  Omul  zice  că  Ilie  proorocul  a  mâncat  carne  şi  s-a 
dus  la  cer.  Dar  tu,  omule  care  spui  aşa,  tu  nu  ştii  de  unde  a  mâncat  şi  ce  fel  de  carne  a  mâncat 
Ilie  prin  corbii  Mei.  Omul  se  rătăceşte  cu  Scripturile  în  mână  şi  nu  caută  în  ele  mântuirea,  nu 
caută  să  se  uite  bine  în  oglindă.  Eu  vreau  să-i  dau  omului  înapoi  viaţa,  şi  omul  nu  caută  spre  Mine, 
dar  am  ieşit  Eu  spre  el,  şi  să  stai,  poporul  Meu,  să  stai  bine  în  lucrul  tău  cu  Mine,  că  am,  tată,  de 
împlinit  cu  tine  cele  din  urmă  Scripturi.  Israele,  Israele,  să  crezi,  fiule,  în  Scripturi,  că  nimic  străin 
n-am  adăugat  azi  ţie  prin  învăţătura  Mea  cea  proaspătă,  nimic  în  afară  de  cele  scrise  în  Scripturi. 
( Vezi  selecţia  tematică :  Ce  spurcă  pe  om,  ce  intră  sau  ce  iese  din  el?  ”,  -  şi  pe  jumpshare;  edocr; 
authorstream;  joomag;  pubhtml5;  archive;  Google  Drive;  Scribd ,  n.r.) 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-1996 

*** 

Coborâm  cu  sobor  de  sfinţi  prooroci  şi  prăznuim  masă  de  cuvânt  nou,  cuvânt  cu  trâmbiţare 
peste  Israel.  Duhul  proorocului  Ilie  lucrează  prin  această  lucrare  de  cuvânt,  mai  înainte  de  ziua 

Mea  cea  mare  şi  slăvită.  Prăznuim  cu  mărire  pe  Ilie  proorocul  despre  care  scrie  în  Scripturi 
că  va  veni  să-Mi  pregătească  venirea  Mea  cea  de  a  doua,  şi  cu  el  prăznuim  pe  toţi  proorocii 
care  au  proorocit  despre  vremea  aceasta  a  Mea,  că  Eu  sunt  împlinirea  cuvântului  Meu  rostit  prin 
prooroci. 

Ilie  proorocul  merge  peste  pământ  ca  să  îndemne  pe  oameni  la  pocăinţă,  dar  oamenii  sunt 
de  piatră  la  orice  fel  de  strigăt  al  Meu  ca  şi  în  vremea  lui  Noe.  ( Vezi  selecţia  tematică:  „Ca  în 
vremea  lui  Noe”  -  şi  pe  edocr;  jumpshare;  authorstream;  ioomag;  Google  Drive;  Scribd;  ar- 
chive.org;  pubhtmlS;  n.r.)  O,  duhul  proorocilor  strigă  la  Mine  pentru  împlinirea  Scripturilor  lor 
cele  pentru  venirea  Mea.  Dar  ce  este  proorocul?  Proorocul  este  om  al  lui  Dumnezeu,  care  vorbeşte 
cuvântul  lui  Dumnezeu  peste  oamenii  care  nu  împlinesc  poruncile  lui  Dumnezeu.  Prooroc  în¬ 
seamnă  om  care  se  ridică  împotriva  celor  fără  de  lege  ca  să  salveze  adevărul  lui  Dumnezeu  şi  pe 
cel  drept  care  geme  sub  fărădelegile  oamenilor.  Cuvântul  Meu  prin  prooroci  este  sabie  cu  două 
ascuţişuri  care  pătrunde  în  carnea  celor  uriaşi  ca  să  slăbească  puterea  lor  cea  rea  şi  să  izbă¬ 
vească  pe  cei  apăsaţi  care  plâng  cu  pocăinţă  spre  Dumnezeu. 

A  fost  odată  în  Israel  un  om  în  care  Eu  Mi-am  trezit  Duhul  ca  să-l  izbăvesc  prin  el  pe  Israel 
care  plângea  la  Mine  cu  pocăinţă.  Acesta  şi-a  făcut  sabie  cu  două  ascuţişuri  şi  şi-a  ascuns-o  sub 
mantia  sa  şi  s-a  dus  la  regele  Moabului,  care  asuprea  pe  Israel,  şi  a  intrat  în  foişorul  regelui,  iar  Eu 
îl  păzeam  din  toate  părţile  pe  cel  ce  s-a  sculat  să  fie  judecătorul  Meu  peste  Israel.  Şi  pe  când  regele 
dormea,  el  a  apucat  cu  stânga  sa  sabia  de  la  şoldul  drept  şi  a  înfipt-o  în  pântecele  cel  gras  al  regelui 
duşman  şi  n-a  mai  tras-o  afară;  ba  i-a  dat  drumul  şi  mânerului  în  pântecul  regelui  cel  rău,  şi  a  rămas 
sabia  în  carnea  celui  gras,  şi  am  izbăvit  pe  poporul  Meu  de  vrăjmaşii  care-1  asupreau. 

Cuvântul  Meu  este  sabie  cu  două  ascuţişuri,  şi  cine  se  încearcă  în  ea,  este  prins  de  ea, 
căci  are  două  ascuţişuri.  Ilie  proorocul  Meu  când  a  rostit  cuvânt  către  casa  regelui  Ahab,  cuvântul 
lui  s-a  înfipt  ca  o  sabie  acolo  unde  a  fost  trimis,  căci  Ilie  era  proorocul  Meu,  era  cuvântul  Meu. 

Ce  este  proorocul?  El  este  cuvântul  Meu,  este  om  născut  din  cuvântul  Meu  cel  de  peste  el. 
El  naşte  cuvântul  Meu  între  oameni,  Mă  naşte  pe  Mine  cuvânt  pe  pământ.  Aşa  ai  fost  tu,  Verginico. 
Cuvântul  Meu  te-a  întocmit  şi  te-a  lucrat,  şi  apoi  tu  Mă  năşteai  pe  Mine  cuvânt  pe  pământ,  şi  din 
cuvântul  Meu  în  tine  s-a  născut  un  popor,  şi  s-a  scris  cartea  acestui  popor  ca  şi  cartea  lui  Israel;  şi 
precum  atunci  n-au  fost  iubiţi  proorocii  Mei,  aşa  şi  acum,  tată.  Iată,  Eu  trimit  pe  Ilie  proorocul 
Meu  şi  el  merge  peste  tot  pe  pământ  ca  să  întoarcă  pe  oameni  la  Mine,  dar  cei  ce  au  pus  mâna  pe 
cheile  împărăţiei  cerurilor  îmi  stau  împotrivă.  Iar  tu  sună,  Verginico,  ca  să  se  audă  sunetul  tău. 
Amin. 


O,  poporul  Meu,  iubitul  Meu  popor,  te-am  purtat  şi  te  port  printre  oameni  cu  cuvântul  Meu 
care  strigă  peste  oameni  ca  să  se  întoarcă  la  Mine.  Te-am  purtat  şi  te  port  peste  pământ  ca  să  dai 
oamenilor  duhul  mângâierii,  că  oamenii  sunt  fără  de  mângâiere,  şi  voi  merge  mereu  din  loc  în  loc 
cu  tine,  căci  duhul  şi  puterea  lui  Ilie  lucrează  peste  tine,  cel  mic.  Dar  s-au  supărat  mai-marii 
bisericii  din  lume  şi  s-au  aşezat  să-şi  bată  joc  de  arhiereul  martor  al  bisericii  Mele  cea  curată.  îl 
împing  cu  ameninţare  ca  să  vină  şi  să  lovească  în  grădiniţa  cuvântului  Meu,  dar  tu  roagă-te,  poporul 
Meu,  şi  cântă  cântarea  ta  de  biruinţă,  căci  celor  ce  nu  te  iubesc  pe  tine  le-a  venit  ceasul  lor  şi 
stăpânirea  întunericului  de  peste  ei,  că  n-au  voit  să  fie  ai  Mei,  şi  s-au  sculat  să  se  lupte  cu  Mine. 
Dar  Eu  Mă  întăresc  peste  tine,  căci  sunt  Dumnezeul  tău  Cel  tare  şi  de  aceea  se  tem  de  tine  cei  ce 
se  tem.  Aşa  se  temeau  popoarele  de  poporul  Meu  Israel,  că  Eu  eram  Dumnezeul  lui  Cel  tare  şi 

eram  apărătorul  lui  Israel  care  striga  la  Mine  cu  duh  de  pocăinţă  ca  să-l  izbăvesc.  Te-am  binecu¬ 
vântat  mereu  şi  te-am  trimis  să  verşi  peste  pământ  din  binecuvântarea  Mea  şi  te-am  însoţit  mereu 
cu  vreme  cu  soare  şi  cu  pace  şi  cu  semne  cereşti,  ca  să  vadă  mulţimile  că  Eu  sunt  Dumnezeul  tău, 
Care  te  mărturiseşte  popor  al  Meu  pe  pământ.  Dar  cei  ce  au  pus  mâna  pe  cheile  împărăţiei  Mele 
şi-au  pierdut  pacea  lor  din  pricina  ta,  poporul  Meu,  şi  folosesc  duh  de  minciună  şi  dau  să  lovească 
în  tine.  O,  poporul  Meu,  nu-i  voi  lăsa  să  te  batjocorească,  şi  voi  face  cu  ei  aşa  cum  am  făcut  cu 
mai-marii  cei  care  stăteau  peste  România,  căci  trimiseseră  asupritori  peste  grădiniţa  care 
era  să  fie  a  cuvântului  Meu,  a  bisericii  Mele  cea  din  cer,  căci  vin  cu  sfinţii  cerului  în  cuvânt 
peste  ea,  şi  prin  ea  peste  ţara  Mea  de  nuntă.  ( Vezi  selecţia  tematică:  Adevărata  biserică  ”,  -  şi 
pe  eclocr;  jumpshare;  authorstream;  ioomag;  Google  Drive;  Scribd;  archive.org;  pubhtml5 ,  n.r.) 
Dar  când  i-am  văzut  că  s-au  aşezat  la  pândă  ca  să-Mi  nimicească  locul  în  care  aveam  să-Mi  întoc¬ 
mesc  coborârea  cuvântului  Meu,  am  trimis  îngerii  Mei  şi  am  pus  pe  fugă  pe  asupritori,  şi  s-a  ni¬ 
micit  om  pe  om,  şi  pe  tine  te-am  luat  pe  braţele  Mele,  grădiniţa  Mea,  şi  te-am  ocrotit,  tată,  iar  cei 
necredincioşi,  care  voiau  să  te  nimicească  au  pierit  prin  sabia  lor. 

O,  grădiniţă,  în  tine  plâng  în  cuvânt,  în  tine  Mă  rog  Tatălui,  în  tine  Mă  rog  omului  să  se 
întoarcă  la  Tatăl. 

O,  Tată,  Tatăl  Meu  şi  al  celor  credincioşi,  păzeşte-i  de  cei  duşmănoşi  pe  cei  pe  care  Mi  i- 
ai  dat!  înconjoară  pe  poporul  Tău  cu  sfinţii  Tăi  îngeri!  Preaslăveşte-Te  în  Fiul  Tău  prin  fiii  Tăi  cei 
de  pe  pământ! 

-  Amin,  amin,  M-am  preaslăvit  şi  Mă  voi  preaslăvi  pururea,  Fiule  Emanuel,  căci  Tu  eşti 
Fiul  Meu,  Cel  Unul  născut  din  Mine.  M-am  preaslăvit  şi  Mă  voi  preaslăvi  în  fiii  cei  mici,  născuţi 
din  cuvântul  Tău,  şi  voi  lucra  semne  cereşti  prin  ei,  căci  Duhul  Tău  este  în  ei,  şi  ei  Mă  fac  pe  Mine 
şi  pe  Tine  cuvânt  pe  pământ.  Iată,  Eu  trimit  pe  Ilie  proorocul  ca  să-Ţi  gătească  Ţie  cale,  Fiule, 
şi  să  Te  întorci  pe  pământ  la  oameni  şi  să  fii  cu  cei  credincioşi  în  vecii  vecilor.  Amin. 

-  Slavă  Ţie,  Tatăl  Meu,  că  Eu  Mă  rog  Ţie  în  grădiniţa  cuvântului  Nostru.  Mă  rog  pentru 
om  să  se  întoarcă  la  Tine,  dar  hni  stau  împotrivă  mai-marii  bisericii,  Tată.  în  toate  veacurile  anti- 
christ  a  fost  alături  de  Mine  şi  M-a  prigonit  şi  până  să  Mă  nasc  din  Fecioara  mama  Mea,  şi  după 
ce  am  venit  iar  lângă  Tine;  M-a  prigonit  ca  să  nu  cobor  din  cer  pe  pământ  şi  ca  să  nu  fiu  cu  oamenii; 
M-a  prigonit  prin  cei  mai  apropiaţi  ai  Tăi,  Tată.  Ei  ziceau  şi  zic  că  Mă  iubesc,  dar  Mă  prigoneau 
şi  Mă  prigonesc  mereu  ca  să  nu  cobor  la  oameni.  ( Vezi  selecţia  tematică:  „Antichrist  şi  fiara  apo¬ 
caliptică  ”,  -  şi  pe  jumpshare;  edocr;  authorstream;  ioomag;  Google  Drive;  Scribd;  archive.org; 
pubhtml5;  n.r.) 

O,  Tatăl  Meu,  trimite  pe  Ilie,  trimite-1  mereu,  că  este  scris  despre  el  că  îmi  va  găti  calea 
Mea  spre  oameni,  calea  zilei  Mele,  ziua  cea  desăvârşită  a  venirii  Mele  ca  să  fiu  pe  veci  cu  cei 
credincioşi.  Amin. 

-  Amin  zic  şi  Eu  Ţie,  Fiule  Emanuel,  l-am  trimis  şi  îl  voi  trimite  mereu  pe  Ilie  proorocul, 
şi  va  birui  cerul  pentru  coborârea  Ta  cea  de  sfârşit  a  tainei  Tale,  că  Tu  eşti  plinirea  cuvântului 
proorocilor,  Fiule  al  Meu. 

O,  proorocule  al  venirii  Fiului  Meu,  mergi,  şi  iar  mergi  pe  calea  venirii  Fiului  Meu!  Mergi 
şi  termină-ţi  lucrul  cel  pentru  întoarcerea  fiilor  către  părinţi  şi  a  părinţilor  către  fii.  Şi  dacă  Ne  va 

auzi  cineva  glasul  Meu  şi  al  tău,  vom  intra  la  el  şi  vom  face  pace  cu  el.  Amin.  Iar  cu  cine  Ne  va 
goni,  vom  face  război  şi  vom  câştiga  împărăţia  cerurilor  pe  pământ,  şi  vom  câştiga  de  pe  pământ 
pe  fiii  ei.  Amin,  amin,  amin.  ( Vezi  selecţia  tematică:  împărăţia  cerurilor  nu  vine  în  chip  văzut”, 
-  şi  pe  jumpshare;  edocr;  joomag;  authorstream;  archive;  Google  Drive;  Scribd;  pubhtml5,  n.r.) 

-  O,  Domnul  meu,  Domnul  proorocilor  Tăi!  Tu  ai  făcut  din  mine  gura  Ta  peste  oameni, 
căci  oamenii  rătăceau  fără  Tine,  şi  eu  suspinam  de  mila  Ta,  Cel  neiubit,  Cel  necăutat  de  oameni, 
şi  m-am  rugat  Ţie  înaintea  necredincioşilor  şi  ai  făcut  semne  cereşti  Ia  rugăciunea  mea.  Mă  rog 
şi  azi,  din  cer  şi  de  pe  pământ  mă  rog  Ţie  şi  Fiului  Tău,  Care  este  în  Tine  precum  Tu  eşti  în  El. 
Mă  rog,  Doamne,  Ţie,  atinge-Te  de  duhul  necredinţei  din  zilele  venirii  Fiului  Tău  cuvânt  peste 
oameni.  Atinge-Te  de  munţi  şi  fă-i  să  fumege.  Atinge-Te  de  toţi  cei  ce  jertfesc  lui  Baal,  şi  Ţie  nu- 
Ţi  slujesc  ca  unui  Dumnezeu,  căci  Tu  eşti  Unul  Dumnezeu,  Doamne  Savaot.  Curăţă-i  pe  oameni 
de  necredinţă,  căci  tot  cuvântul  care  prooroceşte  prin  el  împotriva  fărădelegii  de  pe  pământ,  este 
cuvânt  de  prooroc  al  Tău,  Doamne.  O,  le  este  frică  preoţilor  de  azi,  le  este  frică,  zic  ei,  să  nu  se 
înşele  crezând  că  Tu  eşti  acest  cuvânt. 


O,  preoţilor  de  azi,  dacă  acest  cuvânt  nu  este  Domnul,  atunci  ce  este  Domnul  şi  unde  este 
şi  ce  face  El  şi  ce  lucrează?  Stă  degeaba  Domnul?  Doarme  Domnul?  Nu  mai  este  Domnul?  Ce 
este  Domnul  pentru  voi?  Care  este  măsura  Lui  pe  pământ?  O,  preoţilor,  Domnul  este  acest  cuvânt. 
Mă  trimite  Dumnezeu  la  voi  să  vă  întorc  către  El,  şi  pe  El  către  voi  ca  să  nu  vină  Fiul  Domnului 
să  vă  lovească  pentru  necredinţă,  căci  plata  necredincioşilor  este  afară  din  împărăţia  cerurilor. 
Nu  vă  îndoiţi  de  acest  cuvânt.  Domnul  este,  dar  voi  sunteţi  fără  credinţă,  căci  s-a  împlinit  cu  voi 
Scriptura  lui  Hristos,  Care  a  spus:  «Când  va  veni  Hristos,  va  mai  găsi  pe  pământ  credinţă?». 
Despre  voi  a  zis  Domnul  Iisus  Hristos,  Fiul  lui  Dumnezeu;  despre  voi,  nu  despre  restul  lumii,  căci 
striga  Hristos  Domnul  şi  zicea:  «Ierusalime  omorâtor  de  prooroci,  de  multe  ori  am  voit  să  te 
strâng  sub  aripile  Mele,  dar  tu  n-ai  voit,  şi  casa  ta  va  rămâne  pustie,  şi  n-ai  să  Mă  mai  vezi  cu 
tine  până  la  venirea  Mea  cea  binecuvântată».  Aşa  striga  Hristos  Domnul,  la  oamenii  care  slujeau 
lui  Dumnezeu,  ziceau  ei,  dar  ei  ucideau  pe  cei  ce  erau  gura  Domnului,  iar  voi,  cei  de  azi,  mărtu¬ 
risiţi  prin  necredinţa  voastră  că  sunteţi  fiii  celor  ce  au  omorât  pe  proorocii  Domnului.  De  ce 
sunteţi  necredincioşi?  Necredinţa  este  moarte,  moartea  lui  Hristos  în  voi.  Domnul  Se propovădu- 
ieşte  pe  Sine  întru  venirea  Sa,  iar  voi  aţi  răpit  via  Domnului,  precum  împăratul  din  vremea  mea  a 
luat  via  lui  Nabot  şi  a  omorât  pe  stăpânul  viei  şi  a  stăpânit  via  care  nu  era  via  lui.  Via  este  a 
Domnului,  nu  este  a  voastră,  iar  dacă  voi  nu  credeţi  pe  Domnul  Cuvântul,  nu  credeţi  pentru  că  I- 
aţi  răpit  via  şi  o  stăpâniţi  cu  silnicie,  căci  furul  este  cel  necredincios  şi  cel  ce  face  fărădelegea. 
Ce-I  daţi  voi  Domnului  acum  când  îşi  va  desăvârşi  ziua  cea  mare  a  venirii  Lui,  ziua  despre  care 
scrie  în  Scripturi?  Aveţi  voi  popor  sfânt,  care  să-L  întâmpine  pe  Domnul  la  venirea  Lui?  Grăiesc 
vouă  din  cer  şi  de  pe  pământ,  căci  sunt  viu,  şi  am  cerul  în  mine,  şi  moartea  nu  are  putere  asupra 
mea.  Voi  aţi  omorât  pe  martorii  Domnului,  dar  ei  proorocesc  în  sac  şi  în  cenuşă  şi  se  vor  ridica 
şi  vă  vor  judeca  şi  vor  spune  cu  ce  moarte  aţi  omorât  credinţa  lor  şi  viaţa  lor  în  Domnul.  Dar  voi 
nu  cunoaşteţi  Scripturile,  că  le  înăbuşiţi  împlinirile,  dar  a  zis  Domnul:  «Nu  va  trece  nici  cerul, 
nici  pământul  până  nu  se  vor  împlini  toate  Scripturile».  Şi  iată,  ele  s-au  împlinit,  şi  taina  împli¬ 
nirii  lor  apasă  peste  voi,  şi  sunteţi  plini  de  frică. 

Eu  sunt  cel  ce  am  lucrat  peste  arhiereul  cel  ales  de  Domnul  între  voi,  ca  să  vă  întorc  inimile 
spre  Dumnezeu,  dar  n-aţi  voit,  şi  casa  voastră  e pustie  de  Domnul.  Dacă  voi  L-aţi  avea  pe  Domnul, 
aţi  cunoaşte  această  lucrare  sfântă,  căci  cei  ce  au  pe  Domnul,  cunosc  Duhul  Domnului.  Eu  am 
coborât  foc  din  cer  de  Ia  Domnul  prin  rugăciunea  mea,  dar  voi  de  ce  nu  v-aţi  rugat  să  vă  arate 

Domnul  ce  este  acest  cuvânt  care  curge  din  cer  peste  grădina  Domnului?  Cereţi,  şi  veţi  primi.  De 
ce  nu  cereţi?  De  ce  nu  vă  rugaţi  cum  m-am  rugat  eu?  Mai  uşor  vă  este  să  alungaţi  adevărul  de  pe 
pământ?  Cereţi,  iar  dacă  nu  veţi  cere  voi  cere  eu  la  Dumnezeu  aşa  cum  am  cerut  atunci.  Eu  sunt 
cel  ce  gătesc  calea  Domnului  ca  să  vină  Domnul  pe  pământ.  Voi  aţi  iubit  mărirea  deşartă  şi  slava 
oamenilor  aţi  primit,  iar  pe  cea  de  la  unicul  Dumnezeu  nu  aţi  primit-o,  şi  căutaţi  să  ucideţi  cuvân¬ 
tul  lui  Dumnezeu.  Sculaţi-vă  şi  faceţi  pace  între  voi  şi  Dumnezeu,  că  nu  este  diavolul  acest  cuvânt. 
Domnul  este.  îndrăzniţi  şi  cercetaţi.  Este  Domnul. 

Amin,  amin  zic  vouă:  nu  veţi  putea  blestema  sau  dezbina  pe  poporul  Domnului.  Pe  fiii 
grădiniţei  în  care  Domnul  Se  face  cuvânt  peste  pământ,  nu-i  veţi  putea  birui.  E  Duhul  Domnului 
în  ei  şi  nimeni  nu  poate  să  judece  pe  cei  duhovniceşti.  îndrăzniţi  şi  cercetaţi  duhurile,  că  vai  celui 
ce  săvârşeşte  păcat  asupra  Duhului  Cel  Sfânt  al  Domnului!  Cum  puteţi  să  osândiţi  un  om  fără  să- 
l  judecaţi?  Care  Scriptură  vă  dă  voie  la  aceasta?  O,  e  mare  întunericul  vostru.  Alergaţi  spre  lu¬ 
mină  şi  fugiţi  de  mânia  Domnului!  Duhul  Domnului  aşa  lucrează.  Duhul  Cel  bun  aşa  grăieşte 
peste  pământ.  Amin. 

O,  Domnul  meu  şi  al  proorocilor  Tăi,  Tu  ai  făcut  din  mine  gură  a  Ta  peste  cei  ce  nu  cred 
în  lucrarea  cuvântului  Tău,  căci  aceştia  rătăcesc  fără  Tine,  şi  eu  suspin  de  mila  Ta,  Cel  neiubit, 
Cel  necăutat  de  oameni.  Fă  semne  cereşti  la  rugăciunea  mea  şi  Te  preaslăveşte,  Doamne,  în  mij¬ 
locul  poporului  Tău.  Mereu,  mereu preaslăveşte-Te  cu  slava  cuvântului  Tău,  căci  oamenii  cei  de 
azi  care-Ţi  slujesc  Ţie,  zic  ei,  nu  ştiu  ce  este  slava  Ta  pe  pământ,  şi  necredinţa  a  orbit  înţelepciunea 
lor.  Fă-Te  har  văzut  peste  grădiniţa  Ta  de  pe  pământul  român,  căci  Tu  eşti  Duhul  Adevărului. 
Duhul  făţărniciei,  duhul  minciunii  usucă-l  şi  seacă-l,  ca  să  nu  mai  muşte  din  Duhul  Adevărului 
Tău.  Cuvântul  Tău  dă  război  cu  satana,  iar  eu  sunt  trimisul  Tău  şi  Iţi  pregătesc  calea.  Amin,  amin, 
amin. 


-  O,  proorocul  Meu  cel  viu,  care  n-ai  voit  să  mori,  căci  ai  iubit  viaţa!  Eu  sunt  Duhul  şi 
cuvântul  proorocilor  Mei.  Ia  cu  tine  pe  toţi  proorocii,  pe  toţi  sfinţii  şi  îngerii  şi  stai  de  veghe  pentru 
grădiniţa  Mea  şi  pentru  poporul  Meu,  că  poporul  Meu  este  calea  Mea  spre  oameni.  Amin. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-1997 

*** 

O,  Ilie  proorocul  Meu  se  roagă  să  Mă  ating  de  duhul  necredinţei  din  biserică.  Vor  oamenii 
bisericii  să  lovească  în  tine,  grădiniţă  a  cuvântului  Meu  cel  plin  de  mântuire  şi  de  pace  şi  de  iubire 
şi  de  sfinţenie.  Vor  să  se  ridice  să  se  lupte  cu  Mine,  Cel  ce  Mă  fac  Duh  Sfânt  şi  cuvânt  peste 
grădiniţa  Mea  din  România.  Mi-am  ales  în  România  petecuţul  de  pământ  care  s-a  ivit  prima 
dată  din  apă  atunci  când  am  făcut  cerul  şi  pământul,  şi  acest  petecuţ  l-am  numit  grădiniţa 
cuvântului  Meu,  taina  Mea  cea  dintru  început  ivită  din  apă,  primul  petecuţ  de  uscat,  capul 
pământului,  piatra  cea  din  vârf,  iar  când  l-am  zidit  pe  om  din  pământ,  acesta  a  fost  locul  de 
unde  am  luat  pământ.  Grăiesc  desluşit  această  taină,  ca  să  Mă  audă  oamenii  bisericii  şi  să 
ştie  de  la  Mine  cu  cine  au  pornit  război. 

Extras  din  Cuvântul  lui  Dumnezeu  la  sărbătoarea  sfântului  prooroc  Iezechiel,  din  03-08- 

1997 

*** 

A  fost  la  poarta  grădinii  Mele  un  arhiereu  care  v-a  spus  că  va  veni  arhiereul  Meu  să  ia  de 
peste  grădiniţa  Mea  numele  Meu.  Acela  l-a  îndemnat  să  vină,  şi  a  lucrat  necredinţă  şi  gând  rău 

peste  grădiniţa  Mea,  şi  a  lucrat  printre  arhierei  gândul  lui  cel  rău.  ( Vasile  -  Târgovişteanul,  n.r.)  Şi 
mai  este  unul  între  ei,  care  grăieşte  cuvinte  josnice  peste  arhiereul  Meu,  cuvinte  nedrese,  cuvinte 
de  tortură  sufletească,  iar  alţii  dintre  ei  grăiesc  cu  şiretenie,  că  mulţi  din  ei  se  tem  de  lumina  care 
le  descoperă  faptele  lor  rele.  îi  voi  scrie  pe  fiecare  în  cartea  Mea,  căci  cartea  Mea  din  vremea 
aceasta,  se  întocmeşte.  Scrieţi,  fiilor,  scrieţi  acestea  în  carte  spre  pomenire,  căci  aşa  îi  spuneam  şi 
lui  Moise  când  întocmea  cartea  lui  Israel  spre  pomenirea  faptelor.  ( Vezi  selecţia  tematică: Cartea 
Mielului  ”,  -  şi  pe  edocr;  jumpshare;  authorstream;  joomag;  Google  Drive;  Scribd:  puhhtmlS; 
archive.org;  n.r.) 

Nu  vă  întristaţi  pentru  arhiereul  Meu.  El  va  fi  ridicat  de  Mine  spre  slavă  şi  va  uita  durerea 
şi  îl  veţi  primi  cu  braţe  de  flori  aşa  cum  l-aţi  primit  acum,  căci  cuvântul  prin  care  Eu  v-am  vestit 
venirea  lui  la  voi,  s-a  împlinit.  Eu  am  făcut  semne  cereşti  pentru  ca  să  încurc  aducerea  lui  spre  voi, 
că  Mă  durea  şi  Mă  doare  fapta  care  a  fost  pus  s-o  facă.  V-am  înştiinţat  că  va  fi  adus  la  voi  şi  v-am 
spus  că  voi  lucra  să-i  împiedic,  şi  a  lucrat  Ilie  proorocul  Meu  mânie  peste  pământ  şi  am  îndu¬ 
rerat  pe  oameni,  dar  arhiereii  cei  necredincioşi  nu  s-au  pocăit  de  necredinţa  lor  ca  să  nu-1 
mai  forţeze  pe  arhiereul  Meu  să  lovească  în  locul  slavei  cuvântului  Meu.  Dar  n-a  lovit,  căci 
această  grădiniţă  este  sfinţită  de  cuvântul  Meu,  nu  de  el.  El  a  fost  martorul  Meu  şi  atât.  El  a  măr¬ 
turisit  locul  slavei  cuvântului  Meu,  căci  l-am  făcut  uns  al  Meu  şi  mărturisitor,  şi  nimeni  nu  poate 
strica  ce  am  făcut  Eu  prin  el.  Nu  el  a  făcut,  ci  Eu  am  făcut  prin  el,  şi  el  M-a  ascultat  cu  credinţă  şi 
cu  dragoste. 

Nu  vă  întristaţi,  fiilor.  Nu  te  întrista,  poporul  Meu.  Fiilor,  nimeni  nu  poate  lua  de  la  voi  ce 
aveţi  de  la  Mine.  Nu  vă  îndureraţi  pentru  cel  uns  de  Mine,  pentru  arhiereul  Meu  nu  vă  întristaţi.  El 
va  veni  la  voi  şi  va  fi  iar  cu  voi  şi  vă  va  iubi  şi  vă  va  mângâia.  Amin,  amin,  amin. 

...  Iată,  fiilor,  Ilie  proorocul  suspină  cu  ochii  şi  cu  duhul,  căci  el  este  trup  în  cele  ce¬ 
reşti,  fiindcă  n-a  murit  cu  trupul,  şi  a  rămas  cu  trupul  ca  să  poată  lucra  pentru  pregătirea 
slavei  zilei  Mele  în  care  voi  veni  văzut  din  cer  pe  pământ.  ( Vezi  selecţia  tematică:  Venirea  în 
chip  văzut”,  -  şi  pe  edocr;  jumpshare;  authorstream;  joomag;  archive;  Google  Drive;  Scribd; 
pubhtml5,  n.r.)  Ihe,  proorocul  Meu,  s-a  umplut  de  durere  pentru  cele  ce  s-au  abătut  peste  grădiniţa 
Mea,  şi  se  roagă  la  Mine  să  Mă  ating  cu  certare  de  pământul  român  din  pricina  necredincioşilor 
care  se  luptă  cu  grădiniţa  Mea  şi  cu  fiii  ei  şi  cu  poporul  Meu  creştin  din  România,  căci  necredin¬ 
cioşii  şi  fapta  necredinţei  lor  aduc  mânia  Mea  peste  pământul  român. 

Eu  am  mers  cu  voi,  fii  ai  grădiniţei  Mele,  şi  am  luat  nodul  cel  încurcat  de  peste  România 
şi  am  binecuvântat  neamul  român  ca  să  fie  neam  ales  între  neamuri,  iar  mai-marii  bisericii  se  ridică 
cu  necredinţă  împotriva  faptelor  Mele  cele  cereşti.  Oamenii  nu  împlinesc  cuvintele  proorocilor, 
dar  le  împlinesc  Eu,  aşa  cum  împlinesc  rugăciunea  proorocului  Ilie  care-Mi  găteşte  calea  şi  îi  face 
pe  oameni  să  creadă  în  minunea  cuvântului  Meu  din  vremea  aceasta.  Amin. 

Fiilor,  fiilor,  proorocul  Ilie  nu  stă  din  rugăciune  şi  din  lucrare  şi  îmi  zice: 

-  Doamne,  Tu  eşti  Cel  ce  ai  spus  că  mă  vei  trimite  să-Ţi pregătesc  cărarea  celei  de  a  doua 
veniri  a  Ta,  şi  eu  trebuie  să  împlinesc  cuvântul  Tău.  Oamenii  n-au  voit  să  creadă  în  prooroci,  dar 
eu  mă  grăbesc,  Doamne,  că  a  venit  ziua  Ta.  Nu  plânge,  Doamne!  Lasă-i  pe  cei  necredincioşi  să 
plângă,  că  ei  nu  plâng.  Cei  slabi  şi  mici  plâng,  dar  şi  Tu  plângi.  Lasă-mă  să  tămăduiesc  oamenii 
de  necredinţă,  căci  Tu  ai  spus  că  eu  Iţi  voi  găti  calea.  Amin. 

-  O,  poporul  Meu,  toţi  proorocii  plâng  cu  Ilie  proorocul  venirii  Mele,  căci  el  merge  înaintea 
Mea.  O,  poporul  Meu,  nu  plânge!  Bucură-te,  fiule!  Eu  te  ocrotesc,  căci  îngerii  Mei  te-au  însemnat 
cu  semnul  Meu.  Nu  plânge,  poporul  Meu!  Eu  ocrotesc  pe  arhiereul  Meu  până  la  ziua  bucuriei  celei 
mari. 


Fiilor  din  grădină,  însemnaţi  această  zi  în  cartea  Mea  spre  mărturie,  căci  întristarea  voastră 
şi  a  Mea  vă  va  aduce  bucurie,  şi  bucuria  nimeni  nu  o  va  lua  de  la  voi.  Amin,  amin,  amin. 

Extras  din  Cuvântul  lui  Dumnezeu  peste  necredinţa  arhiereilor,  din  07-08-1997 

*** 

Eu  sunt  Dumnezeul  văzutelor  şi  al  nevăzutelor.  Eu  sunt  Tatăl,  Fiul  şi  Duhul  Sfânt.  Eu  sunt 
Cel  ce  l-am  făcut  pe  omul  cel  întâi  zidit,  şi  am  cărare  între  cer  şi  pământ,  iar  cărarea  Mea  este 
cuvântul.  Eu  sunt  Dumnezeu  Cuvântul.  Amin,  amin,  amin. 

Cei  ce  staţi  de  veghe  înaintea  Domnului,  deschideţi  cuvântului  Meu  ca  să  vină  pe  pământ. 
Duhul  Meu  este  înaintemergătorul  Meu.  Aşa  şi  sfinţii  Mei  cei  din  veac  şi  până  în  veac.  Şi  iată,  Eu 
vă  trimit  pe  Ilie  proorocul,  până  să  vină  ziua  Mea  cea  mare  şi  înfricoşată.  El  va  apleca  inima  pă¬ 
rinţilor  către  fii,  şi  inima  fiilor  către  părinţi,  ca  să  nu  vin  şi  să  lovesc  pământul  cu  urgie. 

Mă  aştern  cuvânt  în  calea  oamenilor,  şi  cuvântul  Meu  e  duh  şi  putere.  Cine  are  urechi  de 
auzit,  să  audă,  căci  Duhul  Meu  grăieşte  cu  putere  peste  pământ.  Amin. 

O,  fiilor  unşi  în  grădina  cuvântului  Meu!  Ilie,  proorocul  Meu,  este  plin  de  râvnă  ca  şi  atunci 
când  mergea  pe  pământ  înaintea  Mea,  însoţit  de  ucenicii  lui.  El  este  omul  cel  care  s-a  născut  şi 
n-a  murit.  El  s-a  ridicat  mai  presus  de  trupul  său  cu  Duhul  Meu  din  el,  şi  apoi  şi-a  luat  şi 
trupul,  căci  râvna  lui  a  fost  a  doua  viaţă  în  el.  Sufletul  şi  duhul  lui  au  râvnit  pe  Dumnezeu  ca 
nici  un  altul  pe  pământ,  căci  el  a  fost  puterea  Mea,  puterea  Domnului.  Amin.  Duhul  lui  se  mistuia 
de  râvnă  pentru  Dumnezeu.  Mă  râvnea  fără  de  moarte,  măi  fiilor.  Auziţi  voi  ce  vă  spun?  Râvnă 
fără  de  moarte  a  avut  în  el  acest  preot  al  Meu;  iubire  fără  de  moarte  a  purtat  în  el  pentru  Dumnezeu. 
Iubirea  de  Dumnezeu  este  fără  de  moarte,  fiilor.  Aceasta  a  fost  puterea  cea  din  acest  prooroc  al 
Meu.  Iubirea  de  Dumnezeu  este  boldul  care  înţeapă  moartea.  Ea  este  biruinţa  morţii,  este  viaţă  fără 
de  moarte,  viaţă  fără  de  păcat,  fiilor.  Iubirea  de  Dumnezeu  a  fost  taina  cea  care  l-a  făcut  nemuritor 
pe  Ilie,  cel  ce  a  fost  mai  tare  ca  moartea,  biruind-o  în  trupul  său. 

O,  fiilor,  iarăşi  vă  spun  vouă:  mare  lucrare  este  să  am  cu  cine  vorbi  pe  pământ,  căci  tainele 
cerurilor  Mele  nu  mai  stau  în  ceruri,  şi  se  coboară  pe  pământ  ca  să  înduplece  inima  părinţilor  către 
fii,  şi  a  fiilor  către  părinţi;  inima  sfinţilor  cerului  către  oameni,  şi  a  oamenilor  către  sfinţii  cerului. 
Amin.  Le  spun  fiilor  oamenilor  că  râvna  pentru  Dumnezeu  este  viaţă  fără  de  moarte  şi  omul  nu 
mai  voieşte  s-o  atingă  cu  inima  din  el,  care  face  din  orice  râvnă  faptă  împlinită.  Dar  oamenii  au 
altfel  de  râvnă  şi  altfel  de  fapte  împlinite.  O,  cât  de  mult  doresc  să  se  suie  iubire  spre  Mine,  iubire 
ca  a  lui  Ilie,  proorocul  Meu.  Iubirea  lui  cea  fără  de  moarte  a  fost  puterea  lui  întru  Mine,  şi  nimeni 
n-a  putut  să  i-o  strivească.  Aşa  a  lucrat  şi  Ioan,  botezătorul  Meu,  căci  îngerul  Meu  a  zis  lui  Zaharia: 
«El  va  merge  înaintea  Domnului,  cu  duhul  şi  cu  puterea  lui  Ilie,  ca  să  întoarcă  inimile  părinţilor 
către  copii,  şi  pe  cei  neascultători,  la  înţelepciunea  drepţilor,  ca  să  pună  înaintea  Domnului  un 
popor  desăvârşit».  De  aceea  am  spus  Eu  mulţimilor  care  mergeau  după  Mine:  «Dacă  voiţi  să 

pricepeţi,  el  este  Ilie,  care  va  să  vină».  Aici  trebuie  pricepere  cerească,  fiindcă  oamenii  răstăl¬ 
măcesc  Scripturile  spre  a  lor  pierzare,  dar  Eu  vin  să  le  spun  oamenilor  că  duhul  este  duh,  şi 
sufletul  este  suflet,  şi  fiecare  om  îşi  are  sufletul  său.  Amin.  Ioan  a  pregătit  calea  Mea,  căci  el 
este  acela  despre  care  stă  scris:  «Iată,  Eu  trimit  pe  îngerul  Meu  şi  va  găti  calea  înaintea  feţei 
Mele». 


Fiilor,  fiilor,  grăiesc  vouă  ca  să  audă  tot  omul.  Duhul  şi  puterea  lui  Ilie  au  fost  iubirea  şi 
credinţa  lui  în  Dumnezeu,  şi  lucrarea  lui  cea  pentru  Dumnezeu,  şi  aşa  a  fost  şi  Ioan,  despre 
care  îngerul  a  zis  lui  Zaharia  că  el  va  merge  înaintea  Domnului,  cu  duhul  şi  cu  puterea  lui 
Ilie.  Dar  Ioan  este  Ioan,  şi  Ilie  este  Ilie,  şi  amândoi  au  lucrat  aceeaşi  lucrare,  şi  amândoi  au 
întors  pe  mulţi  din  Israel  la  căile  dreptăţii,  făcându-I  Domnului  cale  peste  pământ. 

Duhul  sfinţilor  e  Duhul  lui  Dumnezeu,  Care  Se  odihneşte  în  sfinţi.  Duhul  şi  puterea  lui  Ilie 
au  fost  iubire  fără  de  moarte  şi  faptă  cu  putere.  Eu  vin  cuvânt  pe  pământ  şi  Mă  scriu  cu  serbare  de 
sfinţi  în  cartea  Mea  de  azi.  Iată,  Eu  trimit  pe  Ilie  proorocul,  până  să  vină  ziua  Mea  cea  mare  şi 
înfricoşată.  El  va  îndupleca  inima  părinţilor  către  fii,  şi  a  fiilor  către  părinţi,  ca  să  nu  vin  cu  prăpăd 
peste  pământ.  Amin. 

-  Eu  sunt  duhul  şi  puterea  Domnului,  Care  a  locuit  în  mine  prin  iubirea  mea  de  Dumnezeu. 
Eu  sunt  servul  Tău,  Doamne,  şi  lucrez  înaintea  Ta,  că  Tu  aşa  ai  plănuit  pentru  ziua  Ta  cea  de  azi, 
şi  ai  spus:  «Eu  trimit  pe  Ilie  proorocul,  până  să  vină  ziua  Mea  cea  mare».  Eu  sunt  cel  ce  lucrez 
pentru  Tine  iubire  în  mulţi,  ca  să-i  aşez  înaintea  Ta  popor  desăvârşit,  aşa  cum  am  fost  eu  şi  uce¬ 
nicii  mei.  Amin. 


Eu,  Doamne  iubit,  voiesc  să  Ie  spun  oamenilor  aşa  cum  le-ai  spus  şi  Tu:  duhul  este  duh,  şi 
sufletul  este  suflet,  căci  oamenii  şi-au  pierdut  înţelepciunea  minţii  şi  s-au  rătăcit  în  credinţe  min¬ 
cinoase,  şi  inimile  lor  aiurează,  Doamne.  Tu  eşti  Cel  întrupat  de  la  Duhul  Sfânt  în  Fecioară,  că 
eşti  Dumnezeu,  şi  eşti  sufletul  fiecărui  om,  că  Te-ai  născut  din  Tatăl  mai  înainte  de  toţi  vecii,  iar 
Tatăl  prin  Tine  le-a  făcut  pe  toate.  Tu  eşti  Cel  ce  ai  dat  suflet  şi  duh  trupului  omului  cel  întâi  zidit 
din  pământ,  şi  omul  este  din  trup,  din  suflet  şi  din  duh,  precum  Pavel,  apostolul  Tău,  îi  îndeamnă 
pe  oameni  şi  le  spune:  «Trupul  şi  sufletul  şi  duhul  vostru  păzească-se  în  întregime  întru  venirea 
Domnului  vostru».  Amin.  Oamenii  sunt  rătăciţi  de  la  adevăr,  Doamne.  Oamenii  au  schimbat  ros¬ 
tul  Evangheliei  Tale,  şi  inima  din  ei  aiurează.  Iată,  eu  vin  să  întorc  inima  lor  spre  Tine,  ca  să  audă 
glasul  Tău  şi  să  învieze  din  moarte  şi  din  rătăcire. 


O,  fii  ai  oamenilor,  nu  e  bună  mintea  omenească.  E  bună  mintea  lui  Dumnezeu  în  voi.  Nu 
faceţi  din  mădularul  minţii  voastre  mădular  rătăcitor  de  suflet.  Nu  se  poate  să  intre  sufletul  unui 
om  în  alt  trup  de  om.  O,  cine  v-a  deprins  pe  voi  cu  aşa  gândire,  o,  fii  ai  oamenilor?  Ioan  Boteză¬ 
torul  a  lucrat  pregătirea  cărării  Domnului,  aşa  cum  fac  eu  azi,  şi  a  lucrat  cu  duhul  şi  cu  puterea 
lui  Dumnezeu,  cu  credinţa  şi  cu  fapta,  care  lucrau  în  mine  în  vremea  trupului  meu,  dar  sufletul 
meu  e  al  trupului  meu,  iar  sufletul  lui  Ioan  e  al  trupului  lui  Ioan,  amin,  şi  amândoi  am  avut  lucrare 
de  pregătire  a  cărării  Domnului,  lucrare  de  întoarcere  a  oamenilor  către  Dumnezeu.  Eu  sunt  cel 
ce  mă  vărs  cu  duhul  iubirii  mele  de  Dumnezeu  şi  cu  puterea  faptelor  credinţei  mele  în  cei  plăcuţi 
lui  Dumnezeu,  ca  să  lucrez  din  ei  popor  desăvârşit  înaintea  Domnului.  Aşa  trebuie  înţeleasă  Scrip¬ 
tura  aceasta.  Eu  sunt  viu  prin  iubirea  mea  de  Dumnezeu.  Iubire  fără  de  moarte  am  eu  pentru 
Domnul,  şi  ea  mă  ţine  viu  cu  trupul,  iar  trupul  meu  este  în  cele  ce  nu  se  văd.  Unde  sunt  cele  ce  nu 
se  văd?  Ele  sunt  lângă  oameni  şi  nu  se  văd,  şi  lucrează,  nevăzute,  pentru  oameni. 

Elisei,  ucenicul  meu,  a  cerut  de  la  mine  să-i  dau  duhul  şi  puterea  mea,  dar  acestea  sunt  şi 
cu  mine,  şi  nu  s-au  ştirbit  întru  nimic.  Aşa  este  lucrul  sfinţilor  care  ridică  sfinţi  dintre  oameni, 
ucenici  de  sfinţi  dintre  fiii  oamenilor,  prin  lucrarea  duhului  şi  a  puterii  lui  Dumnezeu  în  sfinţi. 


Eu  n-am  avut  în  minte  decât  pe  Dumnezeu  şi  durerea  Lui.  M-a  durut  durerea  Lui  în  mine 
ca  şi  pe  El,  şi  n-aveam  pace  în  suflet  până  ce  nu-L  alinam  pe  Domnul  îndureratul.  Pedepseam  pe 
omul  care-L  prigonea  pe  Dumnezeu,  că  mă  durea  durerea  Domnului.  Eu  de  mila  Domnului  pe¬ 
depseam  pe  om,  căci  am  fost  bun  cu  Dumnezeu.  Am  lăsat  duhul  şi  puterea  din  mine  peste  Elisei, 
ca  să  lucreze  văzut  cu  acestea,  iar  când  a  despărţit  apele  Iordanului  cu  mantia  mea,  el  a  strigat 
la  Dumnezeul  lui  llie,  şi  Dumnezeu  a  lucrat  şi  în  el  cu  ale  Sale,  şi  lângă  ale  Sale  este  şi  numele 
celui  credincios  în  cele  ale  lui  Dumnezeu. 


O,  fii  ai  oamenilor,  luaţi  şi  voi  de  la  mine  aşa  cum  a  luat  Elisei,  ucenicul  meu.  Luaţi  duhul 
şi  puterea  care  au  locuit  de  la  Dumnezeu  în  mine  prin  iubirea  mea  de  Dumnezeu.  Iubirea  omului 
pentru  Dumnezeu  Ii  face  casă  lui  Dumnezeu  în  om.  Iubirea  de  Dumnezeu  este  boldul  morţii,  este 
viaţă  fără  de  moarte.  Eu  le-am  lucrat  pe  cele  de  trebuinţă  trupului  cu  cuvântul,  căci  aşa  a  fost 
puterea  credinţei  mele.  Eu  aveam  împărăţia  cerurilor  în  mine,  şi  cu  cuvântul  ei  îmi  lucram  pâinea 
mea.  Când  eram  copilaş,  Domnul  mă  hrănea  cu  temerea  de  El,  iar  când  am  crescut,  II  hrăneam 
eu  pe  Domnul  cu  iubirea  mea  pentru  El.  Iar  acum  tot  aşa  lucrez,  că  mi-e  milă  de  Dumnezeu  îndu¬ 
reratul. 


Ucenicii  lui  Elisei  mă  căutau  după  ce  m-am  despărţit  de  Elisei,  după  ce  carul  de  foc  mi-a 
făcut  trecerea  în  cele  ce  nu  se  văd.  Dar  eu  sunt  viu  şi  lucrez  înduplecarea  inimilor  oamenilor  spre 
Dumnezeu.  Duhul  şi  puterea  mea  lucrează  din  grădina  Domnului.  Eu  îi  întăresc  cu  cele  purtate 
de  mine  pe  cei  din  grădiniţa  cuvântului  din  România.  Duhul  şi  puterea  mea  este  Dumnezeu  şi  fapta 
Sa,  care  lucrau  la  credinţa  mea.  Eu  sunt  duhul  şi  puterea  Domnului,  Care  a  locuit  în  mine  prin 
iubirea  mea  de  Dumnezeu.  Amin. 


Doamne,  Tu  eşti  Cel  ce  Te  întrupezi  în  cei  credincioşi  cu  trupul  Tău  prin  biserică,  pentru 
ca  să  fii  purtat  de  sfinţi,  cuvânt  şi  trup,  duh  şi  trup  mai  presus  de  fire,  că  Tu  eşti  Dumnezeu.  Amin, 
amin,  amin. 

-  O,  proorocul  Meu,  M-am  lăsat  cu  iubirea  ta  de  Dumnezeu,  cu  duhul  şi  cu  puterea  ta  M- 
am  lăsat  în  cei  credincioşi,  ca  să  pot  striga  la  oameni.  Cei  credincioşi  Mă  primesc  cuvânt  cuvântat 
din  cer.  Eu  vin  cu  norii  slavei  Mele  până  deasupra  grădiniţei  cuvântului  Meu  şi  cuvântez  întoarce¬ 
rea  oamenilor  la  Mine,  întoarcerea  părinţilor  către  fii,  şi  a  fiilor  către  părinţi,  căci  sfinţii  Mei  stau 
faţă  în  faţă  cuvânt  peste  oameni,  fiindcă  Eu  vin  cu  sfinţii,  că  aşa  este  scris:  «Iată,  Eu  trimit  pe  Ilie 
proorocul,  până  să  vină  ziua  Mea  cea  mare  şi  înfricoşată».  ( Vezi  selecţia  tematică:  „Precum  S- 
a  suit,  aşa  si  vine,  cu  norii  vine”,  -  şi  pe  edocr;  jumpshare;  joomag;  authorstream;  archive;  Goo- 
gle  Drive:  Scribd;  pubhtml5,  n.r.)  El  va  îndupleca  inima  sfinţilor  către  oameni,  şi  a  oamenilor  către 
sfinţii  cei  care  M-au  iubit  pe  pământ,  că  Eu  vin,  şi  nu  cumva,  când  vin,  să  lovesc  pământul  cu  urgia 
Mea. 


Ilie  proorocul  este  mare  întru  venirea  Mea.  El  are  trupul  viu,  şi  are  ucenicii  cei  vii  cu  el,  în 
cele  ce  nu  se  văd,  şi  lucrează  lucrarea  venirii  Mele,  venirea  Mea  cea  mare,  venirea  Mea  care  este 
scrisă  în  Scripturi.  Amin,  amin,  amin. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-1998 

*** 

în  ziua  când  Eu,  Domnul,  Mi-am  schimbat  chipul  feţei  în  slavă  văzută,  am  avut  martori  şi 
de  pe  pământ  şi  din  cer.  Eram  cu  cei  mai  apropiaţi  apostoli  ai  Mei  dintre  cei  doisprezece;  eram  cu 
Petru,  cu  Iacob  şi  cu  Ioan  cel  iubit  de  inima  Mea,  iar  dintre  cei  din  cer  aveam  martori  pe  Moise  şi 
pe  Ilie,  că  nici  ei  nu  şi-au  lăsat  trupul  pe  pământ  când  au  intrat  în  cer. 

O,  fiilor  credincioşi,  oamenii  de  pe  pământ  citesc  în  viaţa  Mea  cea  din  vremea  trupului 
Meu  în  mijlocul  oamenilor,  citesc,  dar  nu  se  lasă  pătrunşi  de  lucrările  lui  Dumnezeu,  cele  peste 
fire,  de  puterea  Mea  cerească,  pe  care  când  şi  când  o  slobozeam  să  se  arate  cu  oamenii  şi  să  creadă 
oamenii  în  Dumnezeu,  Cel  venit  pe  pământ.  Moise  şi  cu  Ilie,  proorocii  Mei  cei  de  demult,  s-au 
arătat  şi  ei  cu  Mine  în  slavă,  şi  vorbeau  despre  cele  ce  Eu  voi  pătimi  în  Ierusalim,  căci  erau  din  cer 
şi  ştiau  din  cer.  Apostolii  Mei  cei  trei  voiau  să  Mă  ferească  de  pătimire,  şi  Petru  îmi  spusese  că 
dacă  voiesc,  ne  vor  face  ei  trei  câte  o  colibă,  ca  să  rămân  acolo  pe  munte  cu  Moise  şi  cu  Ilie,  căci 
erau  înspăimântaţi  de  cele  pentru  pătimirea  Mea.  Şi  pe  când  el  vorbea,  s-a  făcut  un  nor  şi  Ne-a 
umbrit  pe  toţi,  şi  s-au  înspăimântat  apostolii  Mei,  iar  apoi  s-a  făcut  glas  din  nor,  glasul  Tatălui 
Meu,  Care  a  zis:  «Acesta  este  Fiul  Meu  Cel  ales.  De  El  să  ascultaţi».  Slava  cerului  s-a  tras  apoi 
în  cămările  ei,  şi  Eu  am  rămas  cu  ei  ca  şi  până  atunci,  poruncindu-le  să  nu  spună  ce  au  văzut  până 
la  învierea  Mea  dintre  morţi.  Iar  dacă  Eu  M-am  înălţat  la  Tatăl  Meu,  le-am  spus  lor:  «Mergeţi  în 
toată  lumea  şi  spuneţi  despre  Mine,  şi  veţi  fi  martorii  Mei  până  la  toate  marginile,  pentru  cei 
credincioşi,  care  vor  crede  în  Mine  prin  mărturisirea  voastră».  Fiilor,  în  ziua  aceea  s-a  arătat 
cerul  cu  pământul  împreună  în  lucrare:  Tatăl  şi  cu  Fiul,  Moise  şi  cu  Ilie,  care  sunt  vii,  şi  cei  trei 
apostoli  peste  care  deosebit  lăsam  tainele  cerurilor,  şi  cu  care  Mă  purtam  din  loc  în  loc  între  cer  şi 
pământ. 

Extras  din  Cuvântul  lui  Dumnezeu  la  praznicul  Schimbării  la  faţă  a  Domnului,  din  19-08- 

1998 

*** 

Voi,  copilaşi  din  urmă,  voi,  cei  pe  care  vă  numesc  poporul  Meu  de  azi,  poporul  venirii 
Mele,  voi  să  nu  uitaţi  că  sunteţi  copiii  venirii  Mele,  şi  aceasta  să  lucraţi,  venirea  Mea,  căci  sfinţii 
din  cer  aceasta  aşteaptă  şi  aceasta  lucrează:  venirea  Mea.  Şi  iată,  vin,  mereu  vin,  şi  vin  sfinţii  cu 
Mine,  şi  se  împlineşte  Scriptura  lui  Enoh,  care  a  spus  că  «Vine  Domnul  cu  sfinţii  în  zeci  de  mii 
de  mii».  Dar  din  nou  grăiesc  peste  voi  şi  peste  cei  ce  cred  ca  voi,  că  alta  este  slava  celor  cereşti,  şi 
alta  este  slava  celor  pământeşti.  Fericit  este  omul  care  trăieşte  cereşte  pe  pământ,  că  acela  vede 
pe  cele  cereşti,  care  nu  se  văd  de  către  oamenii  cei  fireşti  şi  trupeşti,  căci  trupul  pofteşte  şi 
iarăşi  pofteşte  împotriva  duhului.  Şi  iată  întrebare  cerească:  ce  este  duhul  împotriva  căruia  pof¬ 
teşte  trupul? 

Extras  din  Cuvântul  lui  Dumnezeu  la  sărbătoarea  sfinţilor  trei  ierarhi:  Vasile,  Grigorie  şi 
Ioan,  din  12-02-1999 

Din  sărbătoare  în  sărbătoare  şi  din  praznic  în  praznic  Mă  vreau  cu  voi,  şi  îmi  aplec  fruntea 
Mea  cerească  şi  aşa  intru  în  grădina  Mea  cu  voi,  fiilor  veghetori  în  calea  Mea  spre  pământ.  Mă 
aplec  până  la  voi,  ca  să  vă  aplecaţi  şi  voi  pentru  Mine  şi  să  vă  ridicaţi  deschizându-Mi,  şi  să  petre¬ 
cem  pe  pământ  sărbătoarea  venirii  Mele.  Cuvântul  Meu  cel  de  peste  voi  este  sărbătoare  pentru 
toţi  cei  din  cer.  Tot  cerul  e  cu  privirea  după  Mine  când  Eu  Mă  aplec  spre  voi  cu  cuvântul  venirii 

Mele.  Voi  sunteţi  puţini  care  ascultaţi  cuvântul  Meu,  dar  cei  din  cer  sunt  cete-cete  de  zeci  de  mii, 
precum  scrie  de  venirea  Mea  cu  sfinţii,  aşa  cum  i-am  arătat  Eu  lui  Enoh  să  scrie  despre  venirea 
Mea,  aşa  cum  i-am  arătat  lui  Daniel. 

Extras  din  Cuvântul  lui  Dumnezeu  la  sărbătoarea  sfântului  mucenic  Gheorghe,  din  06-05- 

2000 

*** 

-  Eu,  poporul  Meu  de  azi,  îi  bucur  pe  sfinţi  când  îi  iau  în  coborârea  Mea  spre  tine,  şi  îm¬ 
plinesc  în  mijlocul  tău  Scriptura  lui  Enoh,  care  a  proorocit  venirea  Mea  cu  sfinţii  şi  a  spus:  «Vine 
Domnul  cu  zecile  de  mii  de  sfinţi  ai  Săi»,  iar  după  el,  apostolul  Meu  Ioan  şi  el  a  vestit  aceasta  şi 
a  spus:  «Numele  Lui  se  cheamă  Cuvântul  lui  Dumnezeu,  şi  ostile  din  cer  vin  după  El,  călare  pe 
cai  albi,  purtând  veşminte  de  vison  alb,  curat».  ( Vezi  „  Cartea  lui  Enoh  ”  n.r.) 

Extras  din  Cuvântul  lui  Dumnezeu  din  Duminica  a  şaptea  după  Paşti,  a  sfinţilor  părinţi,  din 
12-06-2005 

*** 

E  sărbătoare  de  sfinţi,  şi  am  cu  Mine  pe  proorocul  Meu  Ilie,  iar  el  are  cu  el  râvna  cea  pentru 
venirea  Mea  cu  sfinţii  pe  pământ  după  două  mii  de  ani  de  la  slăvită  Mea  arătare  de  la  Tatăl,  Om  şi 
Dumnezeu  desăvârşit  între  oameni,  strigându-i  cu  dor  spre  slava  vieţii  Mele,  pe  care  am  voit  şi 
voiesc  s-o  dau  omului,  de  viaţă  şi  de  mântuire  a  lui  din  stricăciunea  la  care  el  trage  de  şapte  mii  de 
ani.  Duhul  Sfânt  este  gura  Mea,  şi  L-am  pus  pe  El  în  gura  proorocilor  Mei  din  toate  vremile,  şi  1- 
am  strigat  pe  om  din  moarte  la  viaţă,  că  n-am  altă  lucrare  în  afară  de  facerea  omului  cel  după  chipul 
şi  asemănarea  Mea,  după  ce  l-am  făcut  la  început  pe  Adam,  iar  el  s-a  luat  apoi  din  Mine  şi  M-a 
lăsat  fără  mângâiere  şi  M-a  lăsat  cu  suspin  după  om,  M-a  lăsat  trudind  din  greu  la  facerea  omului 
cel  din  om  ieşit  ca  să  am  unde  să-Mi  plec  capul,  să  am  om  în  care  să-Mi  aflu  odihna,  ziua  Mea  de 
odihnă,  pe  care  l-am  rugat  pe  om  să  n-o  uite,  să-şi  amintească  de  ea  şi  s-o  cinstească,  să-şi  amin¬ 
tească  de  el  şi  să  cinstească  viaţa  lui  cea  de  la  Mine  în  el,  ca  să  aibă  Domnul  odihnă  şi  zi  de  odihnă, 
să  aibă  Domnul  casă  în  om,  căci  Eu  l-am  făcut  pe  om  pentru  odihnă  a  Mea. 

...  E  sărbătoare  de  chemare  a  omului  spre  Mine.  E  duhul  proorocului  Ilie  peste  pământ, 
căci  gura  Mea  este  prin  glasul  profeţilor  Mei,  iar  tu,  poporul  Meu,  să  înveţi  să  te  rogi,  să  înveţi 
mereu  şi  să  te  rogi  mereu,  căci  tot  ce  va  fi  să  vină  de  la  Dumnezeu  şi  să  rămână  de  bucurie  pe 
pământ  sfânt,  numai  prin  rugăciunea  ta  se  va  împlini,  numai  prin  Duhul  Meu,  Care  Se  face 
grai  prin  cei  ce  Eu  îi  fac  putere  de  împlinire  a  credinţei  cea  pentru  împărăţia  cerurilor  pe 
pământ  şi  peste  om,  aşa  cum  am  lucrat  şi  am  putut  să  grăiesc  prin  gura  profeţilor  Mei.  Amin, 
amin,  amin. 

-  Sunt  strigarea  Ta  cea  plină  de  râvnă  dumnezeiască,  Doamne.  M-a  durut  viaţa  de  mila 
Ta  cât  am  stat  între  oamenii  depărtaţi  de  iubirea  Ta  cea  pentru  om.  Am  oftat  îndurerat,  am  dorit 
cu  râvnă  iubirea  Ta  în  om  şi  am  aşteptat  să  se  trezească  poporul  Israel  şi  să  se  întoarcă  la  viaţă 
pentru  Tine  şi  nu  pentru  el,  căci  omul  cel  fără  Dumnezeu  în  el,  este  diavol,  este  potrivnic  lui  Dum¬ 
nezeu,  Doamne  Făcătorule.  O,  bunule  Doamne,  mi-e  râvna  ca  focul  cel  mistuitor  să-i  spun  omului 
că  nu  poate  să  slujească  la  doi  stăpâni  aşa  cum  crede  el  de  şapte  mii  de  ani.  Ai  venit  pe  pământ  şi 
Te-ai  făcut  Om,  Doamne  slăvit,  şi  i-ai  spus  omului  că  nu  poate  să  slujească  la  doi  stăpâni,  şi  el  nu 
crede  nici  acum  că  nu  se  poate  aşa.  Dar  strig  eu  la  om  aşa  cum  am  strigat  cât  am  stat  cu  trupul 
văzut  între  oameni,  căci  duhul  meu  râvnea  cu  foc  în  Duhul  Tău,  şi  mă  durea  ca  şi  pe  Tine  de 
pierderea  omului.  Strig  acum  la  om,  şi  slăvesc  ziua  venirii  mele  în  cele  ce  nu  se  văd  şi,  strigând  la 

om,  slăvesc  ziua  mea  cea  de  la  Tine.  Strig  la  om,  că  mi-e  jale  de  jalea  Ta,  ca  şi  atunci  mi-e  jale, 
şi  merg  peste  pământ  cu  jale  şi  Iţi  curăţ  pământul  de  lucrarea  omului,  ca  să-l  îndemn  pe  om  spre 
Duhul  Tău,  Care  îl  strigă  de  la  el  la  Tine,  căci  omul  este  el,  iar  Tu  eşti  uitat  de  om,  şi  eu  îi  spun 
omului  că  nu  poate  să  slujească  la  doi  stăpâni:  şi  lui  şi  Ţie;  şi  morţii  şi  vieţii.  Nu  poate  omul  să 
împace  aceste  două  slujiri  în  el,  ci  ele  se  alungă  una  pe  alta,  iar  această  dezbinare  nu  se  sfârşeşte 
până  ce  omul  nu  va  alege  pe  Cel  de  la  Care  are  în  el  viaţa  sa.  Amin. 

...O,  oamenilor,  a  venit  Domnul  pe  pământ,  şi  strigă  peste  voi  cu  Duhul  Său  Cel  Sfânt,  ca 
să  vă  dea  înţelepciunea  vieţii. 

O,  ţara  Domnului,  S-a  întors  Domnul  la  tine,  că  Şi-a  adus  aminte  de  facerea  ta  cea  de  la 
începutul  facerii  şi  apoi  cea  de  la  naşterea  Lui  Om  între  oameni.  O,  ţară  română,  te-a  făcut  Dom¬ 
nul  casa  venirii  Lui,  şi  te  curăţă  de  fărădelege  ca  să  fii  frumoasă  şi  curată.  Deschide-ţi  urechea  şi 
auzi  cuvântul  Lui,  că  eu  sunt  proorocul  venirii  Lui  cea  de  a  doua  şi  voiesc  cu  milă  să  te  umbresc 
pe  tine,  căci  râvna  mea  de  Dumnezeu  se  lasă  cu  putere  peste  tot  pământul,  ca  să  pregătesc  apoi 
pe  el  slava  Domnului  şi  odihna  ei,  căci  oamenii  nu  vor  mai  putea  sluji  la  doi  stăpâni:  şi  loruşi  şi 
Domnului. 

O,  tu,  ţară  scumpă,  ţară  numită,  ţară  română,  aşează-te  să  asculţi  pe  Domnul  Dumnezeul 
tău  şi  te  fă  voie  a  Sa,  că  ai  în  mijlocul  tău  glasul  iubirii  Lui,  care  face  din  tine  pământul  nunţii  Lui, 
pământul  celor  mântuiţi,  limanul  celor  ocrotiţi  de  Domnul,  dar  cheamă-L  cu  ruga  ta  să  Se  facă 
Stăpânul  tău,  ca  să  nu  mai  slujeşti  tu  la  doi  stăpâni,  ci  să-l  slujeşti  Domnului  Dumnezeului  tău  şi 
să  scoţi  din  tine  pe  stăpânitorul  acestui  veac,  care  nu  are  nimic  în  Dumnezeu. 

Iar  Tu,  Doamne  al  celor  ce  Te  cheamă  cu  dor,  auzi  glasul  celor  ce  Te  cer  şi  ocroteşte  ţara 
română  şi  fă-Te  liman  al  ei,  şi  apoi  fă-o  pe  ea  limanul  celor  mântuiţi.  Amin,  amin,  amin. 

-  O,  poporul  Meu,  s-a  făcut  cuvânt  în  cartea  Mea  Ilie  proorocul.  învaţă  bine  iubirea  de 
Dumnezeu,  poporul  Meu.  Vezi  cum  citeşti  în  Scripturi  despre  lucrarea  celor  binecuvântaţi  de  Tatăl 
Meu  la  venirea  Mea  cu  plata  pentru  lucrul  fiecăruia.  învaţă-te  să  nu  trăieşti  pentru  tine,  ci  să  trăieşti 
pentru  Domnul,  şi  sprijineşte-i  mult  şi  dulce  pe  cei  ce  slujesc  Domnului  cu  râvnă  şi  cu  lucru  mult 
pentru  mântuirea  multora.  Iubirea  Mea  e  frumoasă,  e  caldă,  e  cerească,  şi  din  ea  să  înveţi  să  iubeşti, 
nu  din  tine,  fiule  poporul  Meu,  căci  Eu  sunt  Cel  de  Care  tu  trebuie  să  asculţi  cu  totul,  ca  să-l  putem 
întoarce  pe  om  în  fericirea  din  care  a  căzut,  poporul  Meu.  Te  îndemn  cu  dor  să  cauţi  să  pătrunzi 
lucrarea  şi  taina  ascultării  de  Dumnezeu  şi  viaţa  cea  cu  binecuvântare,  că  voiesc  să  te  slăvesc  pentru 
Mine  şi  nu  pentru  tine,  poporul  Meu.  Te  doresc  să-Mi  fii  credincios,  şi  niciodată  când  slujeşti 
fratelui  tău  să  nu  spui  că  lui  îi  faci,  ci  toate  să  le  faci  Mie,  ca  să  te  plătesc  Eu,  că  Eu  sunt  cu  plata, 
şi  îţi  voi  plăti  după  cum  este  slujirea  ta  şi  inima  ta  şi  iubirea  ta.  în  cel  neputincios  să  Mă  slujeşti  pe 
Mine,  că  Eu  te-am  învăţat  să  slujeşti  la  cei  ce  sunt  ai  Mei,  la  cei  ce  se  aşează  mici  sub  mâna  Mea, 
sub  slava  Mea,  care  îi  slăveşte  pe  ei.  învaţă  iubirea  aceasta,  poporul  Meu,  căci  dorul  de  iubire  Mă 
mistuie,  şi  voiesc  să  te  simt  că  îţi  este  dor  de  iubire  pentru  Mine  şi  nu  pentru  tine,  şi  voiesc  să  te 
văd  învăluit  în  această  mângâiere  ca  să  fim  fericiţi  şi  Eu  şi  tu,  şi  din  această  putere  să  împărţim 
duh  de  pocăinţă  peste  oameni,  şi  apoi  duh  de  iubire  care  nu  vatămă,  ci  iubire  care  iarăşi  naşte 
lumea,  iubire  care  cuprinde  în  ea  cerul  cel  nou  şi  pământul  cel  nou  şi  pe  tot  omul  care  se  va  ridica 
spre  viaţă  şi  spre  limanul  mângâierii  celor  mântuiţi,  poporul  Meu. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-2005 

Mă  aşez  în  carte  cu  sfinţii  Mei,  căci  patriarhul  Enoh,  al  şaptelea  de  la  Adam,  a  scris  de 
Mine  şi  de  îngerii  Mei,  a  proorocit  venirea  Mea  cu  sfinţii  Mei  zicând:  «Vine  Domnul  cu  zecile  de 
mii  de  sfinţi  ai  Săi».  El  a  văzut  de  departe,  l-am  făcut  să  vadă  peste  vreme  slava  venirii  Mele  cu 
sfinţii,  şi  a  văzut-o  cu  multul  şi  apoi  a  mărturisit.  Am  călătorit  cu  el  prin  toate  slăvile  cereşti  cât 
el  a  fost  în  trup,  şi  i-am  arătat  lui  lucrarea  Mea  peste  timp  şi  apoi  l-am  pus  să  mărturisească, 
şi  să  rămână  pe  pământ  cele  mărturisite  de  el  despre  Mine,  iar  duhul  mărturisirii,  când  el  co¬ 
boară  de  la  Mine  peste  om,  este  duh  minunat,  aşa  cum  Eu  le-am  spus  ucenicilor  Mei  că  mai  mult 
decât  cele  ce  văd  ei  că  fac  Eu  vor  face  toţi  acei  ce  vor  crede  în  Mine  dacă  Eu  Mă  duc  la  Tatăl 
pentru  ei. 

Extras  din  Cuvântul  lui  Dumnezeu  la  sărbătoarea  sfinţilor  apostoli  Petru  şi  Pavel,  din  12- 
07-2006 

*** 

Vin  să  fac  înţeleasă  în  poporul  Meu  taina  de  creştin  şi  s-o  întăresc  pe  ea,  şi  lucrez  cu 
sfinţii,  căci  orice  lucrare  ziditoare  se  lucrează  cu  martori,  iar  altfel  nu.  Te  învăţ,  poporul  Meu, 
să-ţi  păzeşti  şi  să-ţi  păstrezi  locul  tău  din  Mine  şi  locul  Meu  în  tine,  tată,  iar  această  putere  se  învaţă 
de  la  înţelepciunea  Mea,  pusă  de  Mine  în  cei  prin  care  Eu  trec  spre  tine  ca  să  te  călăuzesc  şi  ca  să 
nu  pieri  tu  fără  călăuză,  căci  cei  fără  de  călăuză  peste  ei  pier,  şi  au  pierit  şi  pier,  fiule.  Am  spus 
prin  prooroci  că  voi  trimite  pe  Ilie  proorocul  să  întoarcă  la  Mine  pe  oameni,  şi  pe  Mine  la 
oameni,  ca  să  curm  de  peste  ei  blestemul  care  vine  peste  cei  ce  nu  stau  sub  scutul  lui  Dumne¬ 
zeu  pe  pământ  cu  viaţa  lor  trăită  în  voile  Mele  pe  pământ  ca  şi  în  cer,  căci  altfel  Eu  nu-1  pot 
acoperi  pe  om  de  blestemul  care  vine  pe  pământ.  Omul  nu  ştie  să  fugă  de  blestem,  căci  cel  ce  ştie 
este  cel  ce  fuge  sub  scutul  ascultării  de  Dumnezeu  prin  călăuză,  poporul  Meu.  Eu  vin  şi  iarăşi  te 
învăţ,  şi  vreau  să  pun  pe  masă  învăţătură  pentru  toţi  cei  ce  ştiu  să  ia  şi  să  rămână  în  ea  şi  să  se  roage 
Mie  pentru  ea,  căci  duhul  rugăciunii  este  puţin,  puţin  de  tot  priceput  de  cel  ce  se  aşează  în  genunchi 
ca  să  se  roage  la  Dumnezeu  pentru  viaţă. 

Eu  sunt  cu  cetele  de  sfinţi,  şi  sfinţii  sunt  martorii  Mei,  iar  martorii  mărturisesc.  Numai  cei 
ce  mărturisesc,  numai  aceia  sunt  martori  şi  numai  aceia  îl  cunosc  pe  Dumnezeu  pe  pământ,  pe 
Dumnezeu  şi  pe  om,  poporul  Meu,  căci  în  alt  fel  nu  este  lucrarea  Mea  peste  om.  Amin,  amin,  amin. 

...O,  Doamne,  eu  am  trăit  numai  în  Tine  şi  numai  pentru  Tine  am  lucrat,  şi  aspră  mi-a 
fost  şi  pentru  mine  şi  pentru  om  râvna  mea  cea  pentru  Tine,  şi  pentru  aceasta  nu  m-a  biruit  omul 
necredincios  sau  puţin  credincios,  şi  m-ai  biruit  numai  Tu,  iar  eu  numai  pentru  Tine  am  râvnit.  O, 
dă-i  poporului  Tău,  dă-i  Tu  din  duhul  meu,  dă-i,  Doamne.  Aşa  să-Ţi  fie  Ţie  ucenic  poporul  Tău  de 
azi,  Doamne.  Amin,  amin,  amin. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie,  din  02-08-2007. 

*** 

O,  curăţiţi-vă  inimile,  voi,  cei  ce  vă  răzvrătiţi  ca  Israel,  căci  Ilie,  proorocul  Meu,  a  stat  la 
femeia  din  Sarepta  mai  bine  de  trei  ani,  aşa  cum  Eu  l-am  trimis  să  stea,  şi  nu  s-a  dus  de  la  sine  să 
stea,  şi  a  proorocit  şi  atunci  şi  a  lucrat  puteri  şi  atunci,  ba  a  ridicat  dintre  morţi  pe  Iona  şi  l-a  făcut 
prooroc  al  Meu  pe  fiul  văduvei  cel  înviat,  şi  nu  mai  ziceau  ucenicii  lui  Ilie  că  el  este  desfrânat.  O, 
ţi-am  spus,  poporul  Meu,  să  citeşti  mult  de  tot  cuvântul  Meu,  care  depărtează  pe  duhul  rău  din 
inima  şi  din  mintea  ta,  şi  să-l  citeşti  cu  inima  curată,  tată,  ca  să  nu  mori  faţă  de  el  şi  de  împlinirea 
lui  peste  tine,  căci  dacă  nu  asculţi  aşa,  te  faci  împotrivitorul  Meu,  fiule.  O,  ţi-am  spus  mereu, 

poporul  Meu,  că  nu-i  frumos  să  iubeşti  întunericul,  tată.  Aşa  ţi-am  spus  mereu,  şi  fii  atent  că  este 
adevărată  Evanghelia  Mea  prin  care  am  spus  că  toate  cele  grăite  la  întuneric  se  vor  vesti  de  pe 
acoperişuri,  iar  tu  nu  te  bucura,  nu  te  odihni,  nu  te  răcori  când  lucrezi  în  ascuns  crezând  că-ţi  faci 
bine  aşa,  căci  îngerii  Mei  vor  împlini  cuvântul  Evangheliei  Mele  pentru  cele  ce  sunt  lucrate  la 
întuneric,  şi  Eu  voi  birui  cu  lumina  şi  pentru  lumină,  tată,  şi  voi  birui  şi  pentru  tine  dacă  Mă  laşi 
să  te  ajut  şi  să  te  curăţesc  de  cele  ascunse  în  tine  şi  care  te  învinuiesc  la  Dumnezeu,  fiule.  Eu  sunt 
Cel  ce  prin  îngeri  te  voi  scoate  din  tine  şi  te  voi  pune  faţă  în  faţă  cu  tine  pentru  toate  cu  câte  tu  M- 
ai  îndurerat,  şi  voi  lucra  cum  am  lucrat  cu  Adam  şi  cu  Cain,  care  dădeau  să  se  ascundă  de  Dumne¬ 
zeu  în  ei  înşişi,  şi  au  fost  pedepsiţi  de  înseşi  faptele  lor  dacă  n-au  ascultat  pentru  pocăinţa  lor.  Vino, 
tată,  şi  te  spovedeşte  de  păcate,  vino  la  Mine  cu  fratele  tău  pe  care  l-ai  zdrobit  prin  ascunderi  între 
tine  şi  el  împotriva  Mea  şi  a  mersului  Meu  de  azi.  Vino,  că  te  aştept,  că  de  mult  ţi-am  spus  să  vii 
şi  n-ai  venit  să  te  curăţ  şi  să  te  iert,  şi  apoi  să  apăr  lucrarea  Mea  de  vrăjmăşia  diavolului.  Eşti  greu 
de  păcate  necurăţate  de  pe  tine,  şi  tu  trebuia  să  fii  uşor,  fiule.  Vorbirea  în  doi  trebuie  vindecată, 
poporul  Meu,  că  e  boală  satanică  această  lucrare  potrivnică  lui  Dumnezeu  şi  tainei  frăţiei  dintre 
fraţi.  Această  boală  nu  aduce  decât  dezbinare  în  trupul  bisericii  Mele,  şi  prin  acest  obicei  diavolesc 
pune  satana  la  cale  de  şapte  mii  de  ani  nimicirea  neamului  omenesc,  poporul  Meu.  Se  înspăimântă 
cei  morţi  când  îşi  văd  urmările  acestui  păcat  şi  chinul  cel  neadormit,  sub  care  aşteaptă,  bieţii 
de  ei,  de  pe  undeva  izbăvirea  lor.  O,  numai  tu  poţi  să-i  izbăveşti  cu  lucrarea  ta  bisericească  între 
frate  şi  frate  şi  cu  lumina  inimii  tale,  pe  care  să  ţi-o  vadă  şi  viii  şi  morţii  prin  mărturisirea  ta  bise¬ 
ricească  şi  prin  rugăciunea  ta  apoi  pentru  toţi  cei  ce  au  murit  necurăţaţi  de  acest  întunecat  păcat, 
căci  nimeni  între  oameni  nu  face  acest  păcat  pentru  binele  lui  însuşi,  ci  îl  face  pentru  întuneric  şi 
pentru  plata  întunericului,  tată. 

Extras  din  Cuvântul  lui  Dumnezeu  la  soborul  sfinţilor  arhangheli  Mihail  şi  Gavriil,  din  21- 
11-2007 

*** 

O,  poporul  Meu,  nu-i  place  duhului  potrivnic  când  aude  de  la  Mine  că-ţi  zic  poporul  Meu; 
nu-i  place  să  audă  că  ţarina  neamului  român  e  patria  Mea  cea  de  azi,  patria  venirii  Mele  pe  pământ 
după  două  mii  de  ani  pentru  Scriptura  naşterii  din  nou  a  lumii,  precum  este  scris  în  Scripturi  să 
lucrez.  Iată,  Eu  nu  Mă  încurc  nici  azi  în  păcatele  omului,  ci  Mă  încurc  în  necredinţa  lui,  iar 
tu  să  iubeşti  slava  Mea  din  mijlocul  tău  şi  să-i  fii  credincios,  căci  împărăţia  Mea  nu  este  din 
lumea  aceasta,  şi  de  aceea  lumea  n-o  primeşte  şi  n-o  vrea  pe  ea,  fiindcă  ea  se  are  pe  ea,  şi 
altfel  ea  nu  mai  vrea.  Eu  însă  îi  spun  ei  că  vine  biciul  lui  Ilie  şi  va  cădea  în  usturime  după 
usturime  lumea,  şi  pace  nu  va  fi,  şi  va  fi  facere  cu  durere,  şi  va  fi  Dumnezeu  cu  lucrarea 
Sa  peste  pământ  şi  Se  va  slăvi  prin  ea,  precum  este  scris  să  se  împlinească  aşa.  Amin. 

Extras  din  Cuvântul  lui  Dumnezeu  la  praznicul  Schimbării  la  faţă  a  Domnului,  din  19-08- 

2008. 

*** 

în  zi  de  sărbătoare  de  sfinţi  Eu,  Domnul  Iisus  Hristos,  Arhiereu  mare  în  cer  şi  pe  pământ,  vin 
cuvânt  din  Tatăl  şi  cuvintez  prin  el  cu  sărbătoare  şi  cu  învăţătură,  aşa  cum  în  biserică  a  fost  mereu 
cuvântul  preotului  slujitor  în  zile  de  sărbătoare,  în  zile  sfinţite  Domnului  şi  sfinţilor  Săi,  spre  mân¬ 
gâierea  şi  spre  înţelepţirea  oamenilor. 

Eu,  Domnul,  Mă  aşez  în  cartea  Mea  cea  de  azi  cu  ziua  de  pomenire  a  proorocului  Meu  Ilie, 
cu  care  Eu  am  grăit  în  adiere  de  vânt  subţire,  şi  a  grăit  şi  el  cu  Mine,  şi  de  aproape  am  grăit  între 
noi  durerea  Mea  şi  a  lui,  durerea  cea  de  la  necredinţa  şi  de  la  rătăcirea  oamenilor  de  atunci,  aşa 

cum  şi  azi  Eu  plâng  cu  sfinţii  Mei  din  pricina  oamenilor  de  pe  pământ,  care  s-au  despărţit  şi  se  tot 
despart  de  Dumnezeu,  făcându-şi  ei  raiuri  din  loc  în  loc  şi  adunându-şi  în  ele  fericirea  lor  ca  să  nu 
mai  fiu  Eu  fericirea  omului,  ca  să  nu  mai  fie  Dumnezeu  pe  pământ  cu  oamenii.  Eu  însă  am  fost 
pe  pământ  în  toată  vremea  prin  proorocii  Mei  şi  prin  ei  am  luptat  cu  necredinţa  în  Dumnezeu 
a  oamenilor  care  îşi  ameţesc  mintea  pentru  facerile  lor  cele  fără  Dumnezeu,  şi  M-am  arătat 
mare  prin  cuvânt  şi  prin  împlinirea  lui,  ca  să  ştie  oamenii  din  neam  în  neam  că  este  Dumne¬ 
zeu  şi  este  mare  Domnul  faţă  în  faţă  cu  cei  necredincioşi,  care  n-au  umilinţă  pentru  viaţa  lor 
cea  trăită  pe  pământ  şi  care  n-au  nădejde  în  altă  viaţă,  decât  aşa  cum  îşi  fac  ei  gândirea  şi  cum  nu 
este  de  la  Dumnezeu  să  fie  cu  omul  pe  pământ  şi  apoi  dincolo  de  trupul  lui. 


O,  nu  vă  îngâmfaţi  prin  nemernicia  minţii  voastre  că  nu  este  Dumnezeu,  că  nu  este  El  acest 
cuvânt!  Este  Dumnezeu,  şi  dacă  este,  El  răspunde  celui  ce  grăieşte  cu  El,  şi  răs¬ 
punde  sfinţilor  Lui,  iar  sfinţii  Lui  sunt  cei  ce  cred  în  El  cu  putere  şi  sunt  cei  ce 
cred  Lui  când  El  vine  cu  lucrările  Sale  pe  pământ.  O,  este  Dumnezeu  şi  răs¬ 
punde  omului,  aşa  cum  i-a  răspuns  lui  Ilie  proorocul  când  a  cerut  cu  rugăciune 
să  nu  plouă  trei  ani  şi  jumătate,  şi  apoi  a  cerut  să  plouă,  şi  s-a  rugat  cu  foc  şi  a 
venit  foc  din  cer  peste  jertfa  lui  la  rugăciunea  lui  şi  a  răspuns  Domnul  cu  foc  şi 
au  ars  şi  lemnele  şi  pietrele  şi  apa  cu  foc,  ca  semn  că  este  Dumnezeu  şi  că  este 
cu  cei  fierbinţi  pentru  El  şi  că  poate  prin  rugăciunea  lor  să  coboare  foc  din  cer 
peste  cei  necredincioşi,  aşa  cum  râvna  lui  Ilie  proorocul  a  rostit  cuvânt  să  vină  foc  de  sus  şi 


să  ardă  pe  cei  iscoditori  spre  el,  care  erau  trimişi  să-l  ducă  la  împăratul  necredincios,  care  voia 
moartea  proorocului  Meu  numai  pentru  că  proorocea  el  împotriva  păcatului  celor  ce  păcătuiau, 
slujitorilor  la  idoli  şi  la  plăceri,  şi  nu  lui  Dumnezeu  pe  pământ.  O,  este  Dumnezeu  acest  cu¬ 


vânt  şi  are  putere  prin  servii  Lui  cei  de  azi  să  coboare  foc  din  cer  peste  cei  ce  nu 
cred  cuvântului  Său  cel  de  azi,  care  este  adevărat,  precum  Dumnezeu  este 


Şl 

iată,  Mă  scriu  în  cartea  Mea  cea  de  azi  cu  ziua  proorocului  Meu  Ilie  şi  aduc  dovadă  din  Scripturi 
că  Dumnezeu  vorbeşte  pe  pământ  faţă  în  faţă  cu  omul  şi  îşi  săvârşeşte  în  fiecare  vreme  lucrarea 
Sa,  precum  Scripturile  cer,  după  cum  sunt  aşezate  în  ele  lucrările  lui  Dumnezeu  şi  vremea  lor. 
Amin. 


Eram  cu  Moise  pe  pământ  şi  grăiam  cu  el  tot  timpul  şi  n-a  putut  el  fugi  de  grăirea  Mea 
cu  el,  şi  îi  grăiam  faţă  în  faţă  cu  el,  şi  el  Mă  auzea  şi  scria  toate  cuvintele  Mele  şi  lucra  după 
cuvântul  Meu  şi  proorocea  şi  se  împlinea  şi  aducea  izbăvire  lui  Israel  şi  bătaie  peste  vrăjmaşi, 
care  se  semeţeau  asupra  poporului  Meu,  şi  am  fost  adevărat  prin  tot  cuvântul  Meu  de  peste  el, 
aşa  cum  şi  azi  sunt  în  faţa  celor  ce  îşi  îndârjesc  cerbicea  înaintea  glasului  Meu  slobozit  peste 
ei  ca  să-l  împlinească  ei,  cei  ce  nu  vor  să  creadă  că  Eu  sunt  acest  cuvânt.  O,  dacă  ar  face 
şi  cei  de  azi  slujitori  de  altare  cum  a  făcut  preotul  care-1  avea  pe  copilul  Samuel, 
dăruit  Domnului  de  către  părinţii  lui,  după  cum  a  fost  proorocia  omului  lui 
Dumnezeu  asupra  preotului  aceluia!  El  a  crezut  că  Dumnezeu  este  Cel  ce  îl 
strigă  pe  Samuel  şi  grăieşte  lui,  şi  n-a  spus  că  spune  minciuni  Samuel,  ci  l-a 
învăţat  pe  copil  să  se  aplece  vorbirii  cu  Dumnezeu  şi  să-L  primească  pe  Domnul 
şi  să  spună  apoi  grăirea  Sa,  că  era  vreme  grea  şi  nu  mai  era  pe  pământ  atunci  nici  vedenie, 
nici  glas  de  prooroc,  şi  nu  mai  ştiau  oamenii  voia  cea  de  la  Domnul  ca  să  prindă  puteri  sub  greul 

vremii,  şi  a  fost  atunci  Samuel  primit  din  partea  lui  Dumnezeu  de  către  cei  din  vremea  lui  şi  a  fost 
Domnul  prin  el  peste  regi  şi  peste  oameni  în  toată  vremea  lui  Samuel. 

O,  de-ar  fi  credincioşi  şi  înţelepţi  oamenii  de  azi  şi  slujitorii  de  altare,  ar 
avea  dor  de  Dumnezeu  şi  ar  prinde  bucurie  în  suflet  că  Eu  grăiesc  pe  pământ 
peste  ei  şi  că  le  descopăr  cum  să  lucreze  şi  că  îi  învăţ  şi  că  îi  dojenesc  spre  înţe- 
lepţire  prin  cei  pe  care  i-am  aşezat  Eu  la  gura  grăirii  Mele  cu  omul,  dar  iată, 
necredinţa  e  pe  pământ  stăpână  în  lung  şi  în  lat,  şi  omul  este  învăţat  cu  ea,  iar  Ilie  proorocul  Meu 
stă  plin  de  râvnă  pentru  Mine  în  cer  şi  pe  pământ  ca  să  trezească  cu  spaimă  pe  cei  necredin¬ 
cioşi,  aşa  cum  a  lucrat  şi  atunci,  şi  să  fie  el  slujitorul  Meu  acum,  precum  este  scris  în  Scripturi 
să  fie  el  mai  înainte  de  ziua  Mea  cea  mare  şi  înfricoşată,  care  ca  furul  vine,  când  nimeni  nu 
se  aşteaptă. 

Şi  acum  dau  glas  proorocului  Meu  Ilie,  cu  care  am  grăit  pe  pământ  atunci  şi  cu  care  şi  azi 
grăiesc  în  cer  şi  pe  pământ,  căci  lucrarea  Mea  este  cuvântul,  aşa  cum  îmi  este  numele  pentru  a 
doua  Mea  venire,  nume  scris  în  Scripturi  să-l  port  acum  la  sfârşit:  Cuvântul  lui  Dumnezeu.  Amin. 
(. Apoc .  19:13,  n.r.) 

—  O,  Cuvântul  lui  Dumnezeu  este  numele  tuturor  proorocilor  şi  al  sfinţilor  Tăi,  Doamne 
cuvântător  ca  şi  sfinţii  Tăi,  care  sunt  cuvântul  Tău,  cuvântul  lui  Dumnezeu,  aşa  cum  am  fost  eu 
cuvântul  Tău  peste  cei  din  vremea  mea,  credincioşi  şi  necredincioşi,  şi  eram  doborât  de  durere  în 
inimioară  pentru  Tine,  şi  durerea  îmi  mărea  râvna,  până  ce  Te-am  răzbunat  împotriva  celor  ne¬ 
credincioşi,  care  căutau  viaţa  mea,  pe  care  eu  Ţie  Ţi-o  dădusem  ca  să  lucrezi  Tu  cu  ea  lucrarea 
Ta  peste  oameni.  O,  eram  în  stare  să  nimicesc  toată  lumea  pentru  râvna  şi  mila  mea  de  Tine, 
pentru  durerea  cea  mare  din  mine  că  nu  Te  iubeau  oamenii,  care  slujeau  idolilor  mincinoşi,  şi  nu 
Ţie,  Dumnezeul  Cel  Unul  şi  adevărat.  Mă  dobora  spre  putere  pentru  Tine  arsura  din  inimioara 
mea  şi  mă  lua  pe  sus,  până  ce  focul  din  mine  m-a  luat  de  tot  în  sus  şi  m-a  ascuns  de  faţa  oamenilor, 
căci  în  mine  ardea  slava  Ta,  vedenia  slavei  Tale,  care  a  venit  apoi  pe  roţile  ei,  pe  roţi  de  heruvimi 
şi  m-a  ascuns  de  faţa  oamenilor,  căci  altfel  eu  de  dragul  Tău  mă  tot  aprindeam  să  nimicesc  toată 
împotrivirea  de  pe  pământ,  care  Te  ascundea  pe  Tine  de  oameni,  toată  necredinţa  care  stătea 
împotriva  dumnezeirii  Tale.  Acum  mă  mistui  în  cer  lângă  Tine  de  râvnă  pentru  acest  petec  de 
pământ,  pământul  român,  pe  care  Tu  Ţi-ai  aşezat  sămânţa  împărăţiei  Tale  între  oameni  şi  împli¬ 
neşti  această  Scriptură,  proorocită  prin  Ioan,  ucenicul  Tău  iubit,  căruia  Te-ai  descoperit  că  vei 
veni  pe  pământ  cuvânt  între  oameni  şi  vei  sălăşlui  cu  ei  şi  vei  şterge  lacrima  lor  şi  însuşi  Tu  vei  fi 
cu  ei,  iar  ei  vor  fi  poporul  Tău,  şi  această  taină  a  Ta  s-a  descoperit  acum  pe  pământ,  Tu  şi  poporul 
cuvântului  Tău,  Tu  şi  pruncii  Tăi,  spre  semne  şi  minuni  între  oameni,  şi  pentru  care  Tu  dai  spre 
pieire  pe  cei  ce  se  împotrivesc  înnoitei  Tale  aşezări,  noului  Tău  popor,  din  neamul  român  ridicat, 
şi  tainei  lui  cu  Tine  pe  pământ.  Mă  mistui  lângă  Tine  de  râvnă  pentru  Tine  şi  pentru  poporul  Tău 
de  azi  şi  pentru  pământul  român  şi  neamul  de  pe  el  şi  sunt  gata  să  nimicesc  lumea  toată  pentru 
venirea  Ta  de  azi  ca  să  aibă  ea  vad  pe  pământ,  şi  nu  împotrivire,  dar  să  rămână  poporul  Tău  şi 
pământul  român  şi  neamul  de  pe  el,  care  să  se  aplece  Ţie  apoi,  şi  să  se  aplece  venirii  Tale  toţi  cei 
ce  ar  mai  rămâne  din  loc  în  loc  pe  pământ  pentru  slava  Ta,  pentru  scăparea  lor  prin  mila  Ta  de 
ei,  prin  măreţia  Ta,  cu  care  stai  între  pământ  şi  cer  arătându-Ţi-o  prin  mare  izbăvire  pentru  oa¬ 
meni.  Ai  însă  de  împlinit  o  mare  taină  pentru  împăcarea  cu  Tine  a  neamului  român  şi  a  celor  de 
pe  pământ,  care  vor  mai  scăpa,  spre  slava  Ta  şi  a  sfinţilor  Tăi,  şi  această  taină  nu  vine  spre 
împlinire  din  pricina  cerbiciei  tari  a  celor  pe  care  Tu  îi  tot  strigi,  iar  ei  se  fac  că  nu  Te  aud  când 

îi  strigi  prin  cuvântul  Tău  de  azi.  Oamenii  bisericii,  ei  sunt  cei  ce  nu-Ţi  răspund  când  le  grăieşti, 
şi  nu  fac  bine  ei  că  nu-Ţi  răspund,  ci  îşi  fac  loruşi  rău  şi  neamului  român,  neamului  Tău  de  azi, 
peste  care  ei  s-au  aşezat  păstori.  Eu  strig  acum  la  ei  şi  le  spun  aşa: 


O,  ce  veţi  face  voi  dacă  va  lua-o  la  vale  casa  voastră,  în  care  voi  staţi  mari  în  numele  lui 


Dumnezeu,  necălcând pe  urmele  sfinţilor  şi  ale  părinţilor?  O,  amintiţi-vă  de  preotul  din  vremea 
proorocului  Samuel  şi  de  fiii  lui,  căci  fiii  preotului  făceau  mari  nelegiuiri  şi  au  pierit  ruşinos,  ca 
şi  tatăl  lor,  care  n-a  căutat  să-şi  pedepsească  fiii  pentru  nelegiuirile  lor,  cu  care  depărtau  pe 
oameni  de  la  Dumnezeu,  şi  când  Samuel  s-a  sculat  prin  puterea  Domnului  şi  a  pus  orânduială 
peste  Israel,  preoţie  întărită  de  Domnul  pe  mai  departe  înaintea  Domnului,  şi  era  proorocul  Sa¬ 
muel  glasul  Domnului  în  mijlocul  oamenilor.  O,  în  nenumărate  rânduri  a  rostit  Domnul  peste  voi 
cuvânt  din  cer  şi  a  zis  să  fie  aşezat  arhiereul  cel  ales  de  El  (Pop  Irineu  Bistriţeanul,  n.r.)  să  mijlo¬ 
cească  înaintea  Domnului  împăcarea  cu  Dumnezeu  a  neamului  român  şi  a  bisericii  din  mijlocul 
acestui  neam,  care  nu  mai  calcă  pe  urmele  sfinţilor  şi  ale  părinţilor,  căci  s-a  depărtat  cu  multul 
de  Dumnezeu  acest  neam  şi  are  peste  creştetul  lui  bătaia  Domnului,  urgie  peste  acest  pământ  pus 
deoparte  pentru  slava  Domnului,  pe  care  voi  n-aţi  voit  s-o  primiţi  şi  s-o  aveţi  prin  cel  iubit  de 
Domnul  între  voi  şi  prin  care  Domnul  Şi-a  ridicat  pe  piatra  ei  cea  dintâi  biserica  Sa,  pe  care  au 
tot  dărâmat-o  potrivnicii  ei  cei  din  mijlocul  ei  din  neam  în  neam  prin  nelegiuirile  lor,  prin  neas¬ 
cultarea  lor  de  Dumnezeu  şi  de  sfinţii  părinţi,  care  plâng  la  căpătâiul  celor  care  suferă  acum  de 
bătaia  Domnului,  proorocită  fiind  ea  prin  cuvântul  cel  de  azi  că  va  veni  pentru  necredinţa  nea¬ 
mului  român!  V-a  strigat  Domnul  la  ureche  în  mai  multe  rânduri  şi  v-a  spus  fierbinte  să  aşezaţi 
înaintea  Lui  spre  mijlocire  pentru  pământul  şi  neamul  român  pe  arhiereul  cel  ales  de  El  ca  să 
împace  cu  Tatăl  acest  neam  şi  biserica  din  mijlocul  lui,  şi  trebuie  pocăinţă  şi  întoarcere  cu  faţa 
spre  Domnul  a  acestui  neam,  care  şi-a  pocit  credinţa  şi  călcătura  spre  păgânie  şi  nu  spre  sfinţenia 
cea  aşteptată  să  fie  pe  pământ  ca  să  întâmpine  pe  Domnul  acest  neam  ales  pentru  venirea  Fiului 
lui  Dumnezeu  pe  pământ  cu  judecata  făpturii.  Le  este  greu  la  oameni  să  creadă,  dar  aşa  va  fi  cu 
soarta  acestui  neam,  pe  care  sfinţii  au  proorocit-o  să  fie,  şi  va  fi.  O,  ridicaţi  pe  rugătorul  cel  de  la 
Domnul  ca  s-o  împace  pe  România  cu  Tatăl,  că  e  pe  cale  rea  şi  păcătoasă  acest  neam,  iar  păcatele 
atrag  pedeapsă  mare  şi  chiar  pieirea  oamenilor  păcătoşi!  O,  nu  vă  ia  nimeni  scaunele,  nu  vă  ia 
nimeni  rangurile,  dar  faceţi-I  şi  Domnului  loc,  mai  înainte  să-L  aduceţi  spre  mânie  peste  voi!  O, 
vouă  vi  se  pare  glumă  când  Domnul  vă  spune  să  aşezaţi  spre  rugăciune  la  Tatăl  pe  arhiereul  cel 
dintre  voi  ca  să  nu  piară  acest  neam,  dar  nu  e  glumă  cu  credinţa  sau  cu  necredinţa  în  cuvântul 
Său  de  peste  voi  şi  care  strigă  prelung  la  voi,  ci  e  de  împlinit  îndemnul  Domnului,  şi  veţi  vedea  voi 
că  neamul  român  are  pe  Domnul  Stăpân  peste  el  şi  cu  slavă  peste  el  între  neamuri,  COC/  Cale , 


: 


ortodoxiei  trăite  este  singura  ca  ie  de  salvare  a  omenirii  şi  este  viitor ll 
iui  Dumnezeu  pe  pământ  cu  oamenii,  i  are  duşmani  aprigi  acest  adevăr  de  credinţă 
şi  trebuie  ocrotit  acest  viitor,  şi  are  Domnul  între  voi  pe  cel  obidit  de  voi,  şi  e  păcat  aceasta,  e 
răutate  între  fraţi,  ca  pe  vremea  arhiereului  Ioan  Gură  de  Aur,  când  fraţii  lui  arhierei  l-au  nimicit 
pe  el  de  pe  pământ  în  chip  ascuns,  în  chip  duşmănos.  O,  nu!  Eu,  proorocul  Domnului,  stau  tot  o 
văpaie  pentru  Domnul  şi  mă  doare  rana  Lui  cea  de  la  voi  şi  voiesc  să  vă  întorc  cu  inima  spre 
Domnul,  iar  inima  Lui  să  se  întoarcă  spre  voi,  căci  voi  îl  îndureraţi  adânc.  Nu  vă  va  cruţa  Domnul 
dacă  veţi  sta  mereu  în  calea  slavei  Lui  cu  acest  neam.  Fiţi  credincioşi,  căci  eu  sunt  prooroc  mare 
prin  râvna  mea  şi  mă  pun  la  lucru  pentru  calea  cuvântului  Domnului  peste  pământ  cu  slava  Sa 
cea  mare.  O,  nu  ţineţi  această  lumină  sub  obroc!  Nu  fiţi  necredincioşi!  Vă  veţi  tângui  pe  veci  de 
veci  dacă  nu  vă  veţi  umili  ca  să-L  cunoaşteţi  pe  Domnul  în  acest  cuvânt!  Puneţi  pe  Domnul  la 
încercare  dacă  altfel  nu  voiţi,  ca  să  vă  fie  credinţa  neforţată.  Rugaţi-vă  cu  toţii  cu  post  şi  cu  dor 

să  vă  descopere  Domnul  ceea  ce  voi  nu  puteţi  să  credeţi  şi  să  înţelegeţi  din  măreţia  cuvântului 
Său,  care  curge  rău  al  vieţii  pe  pământ,  şi  mulţi,  mulţi  se  vor  adăpa  din  el  în  zilele  ce  vin,  când  nu 
va  mai  fi  nici  o  mângâiere  pe  pământ,  de  multele  bătăi  care  vin.  Fiţi  credincioşi!  Domnul  este! 


O,  ce  veţi  face  voi  dacă  nu  va  fi  minciună  glasul  Domnului  azi  peste  voi,  despre  care  este 
scris  că  iarăşi  va  să  vină  să  judece  viii  şi  morţii?  Iubiţi  sfinţenia,  cu  râvnă  iubiţi-o,  şi  veţi  vedea 
cum  ea  şi  numai  ea  vă  va  ajuta  să-L  vedeţi  pe  Domnul  în  acest  cuvânt,  căci  scris  este:  «Fără  de 
sfinţenie  nimeni  nu  va  vedea  pe  Domnul».  Amin. 


—  Eu,  Domnul,  pecetluiesc  acum  cu  numele  Meu  cuvântul  proorocului  Meu:  fără  de  sfinţe¬ 
nie  nimeni  nu  va  vedea  pe  Domnul,  nimeni  nu  va  înţelege  venirea  Sa.  Amin. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie  Tesviteanul,  din 
02-08-2010 


O,  cine  mai  are  după  adevăr  curajul  să  ispitească  taina  facerii  cerului  şi  a  pământului  şi 
lucrarea  lor,  şi  apoi  taina  facerii  omului  nou  şi  lucrarea  lui?  Numai  nebunul  mai  are  curaj  să  ispi¬ 
tească  şi  să  grăiască  în  dreptul  lui  Dumnezeu  Făcătorul,  iar  omul  cel  cu  mintea  în  cap  nu  îndrăz¬ 
neşte  să  facă  aceasta,  şi  stă  cuminte  şi  se  uită  la  Domnul  şi  se  umileşte  tăcut,  că  nu  are  omul 
priceperea  dată  pentru  descoperirea  tainelor  Domnului,  iar  Tu  ai  spus  ucenicilor  Tăi,  care  încercau, 
bieţii  de  ei,  să  Te  întrebe  despre  împărăţia  lui  Israel,  şi  le-ai  spus:  «Nu  este  lucrul  vostru  să  ştiţi 
vremurile  şi  soroacele  pe  care  Domnul  le-a  pus  sub  a  Sa  stăpânire,  ci  voi  veţi  lua  putere  şi  veţi 
purta  pe  Dumnezeu  până  la  marginile  pământului »,  şi  apoi  Te-ai  ascuns,  cu  ei  de  faţă  Te-ai 
ascuns  sub  norul  care  Te-a  luat  din  ochii  lor  şi  Te-a  ridicat  sus  de  pământ,  şi  au  ridicat  ei  apoi 
ochii  spre  cer,  spre  Dumnezeu,  timp  în  care  au  sosit  la  ei  faţă  în  faţă  cu  ei  cei  doi  martori, 
Moise  şi  Ilie,  solii  cereşti  care  i-au  vestit  pe  ei  de  întoarcerea  Ta  iarăşi  pe  pământ,  sub  taina 
norului  care  Te-a  ascuns  atunci  de  ochii  lor  ca  să  vii  lângă  Mine,  să  vii  de-a  dreapta  Mea,  la  locul 
Tău  de  lângă  Mine,  Fiul  Meu  moştenitor  peste  pământ,  căci  Tu  ai  biruit  şi  Te-ai  adus  Mie  înviat 
din  pământ,  ca  să  porţi  toată  taina  facerii  omului  zidit  de  Dumnezeu  din  pământ  şi  din  Duh  la 
început,  căci  Tu  eşti  născut  din  Tatăl  Cel  fără  de  început  şi  eşti  fără  de  început,  şi  eşti  născut  din 
mamă  Fecioară  acum  două  mii  de  ani,  şi  apoi  eşti  ieşit  din  pământ  înviat,  o,  Fiule  scump,  şi  iarăşi 
vei  veni  pe  pământ,  precum  este  scris. 

Extras  din  Cuvântul  lui  Dumnezeu  din  ziua  a  doua  de  Rusalii,  sărbătoarea  Sfintei  Treimi 
şi  sărbătoarea  naşterii  sfintei  Virginia,  din  09-06-2014 

*** 

îi  spun  omului  că  nu  numai  prin  suferinţă  mai  poate  Domnul  să-l  cureţe  de  păcat  şi  să-i 
pregătească  scăpare  şi  mântuire  şi  viaţă  de  veci,  dar  şi  prin  pocăinţă  poate  omul  să-L  dobân¬ 
dească  pe  Domnul  de  iubire  a  sa,  de  milă  şi  de  iertare  a  sa.  De  aceea  vin  şi  vă  îndemn  spre 
pocăinţă,  o,  fii  ai  oamenilor.  Vin  cu  sfinţii  Mei  şi  strig  la  voi:  Pocăiţi-vă!  O,  pocăiţi-vă,  căci  proo¬ 
rocul  Ilie  i-a  ocrotit  de  sabie  şi  de  foc  pe  cei  care  s-au  apropiat  de  el  cu  pocăinţă,  dar  nu  i-a  cruţat 
pe  cei  care  au  căutat  după  el  cu  vicleşug. 

O,  fii  ai  pământului,  ispăşirea  păcatelor  prin  pocăinţa  omului  aduce  peste  om  iubirea 
de  Dumnezeu  şi  darul  credinţei  şi  lucrarea  acestui  dar,  şi  se  face  omul  ajutor  Domnului,  aşa  cum 
un  căluţ  se  face  ajutor  stăpânului  său  şi-i  poartă  sarcinile  şi  i  se  supune  cu  ascultare  ca  să-l  înveţe 
pe  om  cum  să  fie  şi  el  cu  Dumnezeul  său.  O,  vine  vremea  lucrului  cel  mult  peste  pământ  al  sfinţilor 

Mei  şi  vor  vedea  cu  multul  cei  ce  păcătuiesc  mânia  cea  pentru  păcate,  şi  dacă  vor  avea  vreme, 
se  vor  întoarce  cu  viaţa  lor  spre  Domnul,  iar  sfinţii  Mei  îşi  vor  face  ucenici  din  cei  ce  se  întorc  din 
robia  păcatului.  Amin. 


—  La  masa  Ta  de  azi  cu  sfinţii,  Doamne,  şi  cu  poporul  cuvântului  Tău  eu  privesc  cu  râvnă 
peste  pământ  şi-fi  înţeleg  mila  de  oameni,  dar  şi  Tu  înţelegi  mila  mea  de  Tine,  o,  Doamne.  în 
timpul  trupului  meu  pe  pământ  mi-ai  dat  darul  proorociei  şi  am  lucrat  cu  el  peste  cei  mari  şi  peste 
cei  mici,  şi  lucram  cu  râvnă  pentru  Tine  şi  stăteam  de  partea  Ta,  Doamne.  Pe  cei  mari  îi  mustram 
pentru  păcat,  iar  pe  cei  mici  şi  firavi  îi  făceam  prooroci  pentru  Tine,  că  mila  mea  de  Tine  mă 
mistuia  cumplit  şi  nu  scăpăm  de  această  durere  niciunde  şi  nicicum,  durere  care  mă  făcea  să-i 
pedepsesc  pe  cei  ce  Te  dispreţuiau  prin  păcat,  căutând  să  uite  pe  Dumnezeul  Cel  adevărat  şi  să- 
şi  facă  idoli,  cărora  să  le  aducă  închinarea  cea  mincinoasă  a  lor.  Mă  uitam  cu  inima  zbuciumată 
de  întristare  ce  poate  face  femeia  pe  pământ  peste  cei  mari  şi  peste  cei  mici,  şi  spuneam:  Vai  celor 
ce  petrec  cu  femeile,  vai!  Vâlvătaie  de  foc  spre  păcat  se  aprinde  în  om  la  vederea  femeii.  Vedeam 
pe  regele  vremii  cum  căuta  să-L  uite  pe  Domnul.  Şi-a  luat  regele  femeie  de  alt  neam  şi  a  jucat  în 
struna  ei  şi  a  idolilor  ei,  pe  care  regele  îi  înălţa  ca  să  atragă  poporul  spre  închinare  la  idoli,  iar 
eu  sufeream  zbuciumat. 


Iată,  una  este  să  stea  omul  cu  femeie,  şi  alta  este  să  petreacă  cu  femeile,  şi  vai  celor  ce 
petrec  cu  femeile,  vai!  O,  m-am  aprins  cu  totul  împotriva  acestui  păcat  şi  am  adus  pedeapsa  peste 
pământ  în  vremea  aceea.  Am  zis  ploii  să  nu  mai  iasă,  ba  nici  rouă  să  nu  mai  fie,  ci  să  fie  arşiţă 
peste  pământ  trei  ani  şi  jumătate.  Am  spus  aceasta  regelui,  doar,  doar  va  căuta  el  spre  pocăinţă 
şi  spre  oprirea  fărădelegii  care  depărta  pe  oameni  de  Dumnezeu.  Le-am  arătat  apoi  milostivirea 
şi  am  dat  drumul  ploii  şi  am  lucrat  minune  văzută  în  ziua  întoarcerii  ploii  peste  pământ. 


O,  Te-am  întristat  acum,  cumva.  Mai  înainte  de  apropierea  zilei  mele  în  cer  şi  pe  pământ 


am  pregătit  certare  cu  ape  mari  peste  pământul  şi  neamul  român,  dar  oamenii  se  îmbată  de  bău 
iri  tari,  Doamne,  şi  aceasta  înseamnă  slujire  la  idoli  şi  depărtarea  tot  mai  mare  de  Dumnezeu  a 


>r. 


S-au  înmulţit  cârciumile  şi  păcatul  beţiei  şi  petrec  oamenii  ameţiţi  din  pricina  băuturii.  Va 


zelor  ce  pun  băutură  pe  limba  lor,  vai!  Băutura  înseamnă  desfrânare,  Doamne.  La  ce  ar  trebui  de 
altceva  să  bea  omul  şi  să  se  ameţească?  Inveselirea  inimii  omului  din  pricina  vinului  şi  a  altor 
băuturi,  îi  aduce  lui,  iată,  plată  după  faptă.  O,  nu  mai  poate  omul  să  dea  de  la  el  vinul  şi  femeia! 


Mi-e  milă  de  Tine,  Doamne.  Te  văd  cât  rabzi,  cât  suferi,  Doamne,  cât  eşti  de  părăsit  şi  de 
uitat  şi  de  neiubit  de  om.  Păcătuiesc  prea  mult  oamenii,  Doamne.  O,  mie  mi-a  fost  milă  de  Tine  şi 
m-am  ridicat  să  pedepsesc  pe  cei  ce  păcătuiesc  împotriva  Ta  şi  a  vieţii  lor  şi  întristându-Te  adânc. 


O,  se  miră  cei  din  cătunaşul  acesta,  unde  Tu  Ţi-ai  aşezat  colina  cuvântului  Tău,  că  aici  Ţi- 
ai  întins  Tu  mâna  şi  ai  ocrotit  şi  ai  miluit  şi  ai  purtat  de  grijă,  şi  văd  oamenii  slava  aceasta  a  Ta. 
O,  de-ar  merge  şi  ei  spre  pocăinţă  pentru  păcat,  Doamne!  Aş  vrea  să-i  îndemn  pe  fiii  poporului 
Tău  de  la  izvor  să-şi  caute  vreme  şi  pentru  cei  din  jurul  staulului  Tău  de  cuvânt.  Tu  dai  să-i  ajuţi 
pe  ei  să  poată  şi  să-şi  întindă  mila  spre  cei  străini  de  Tine  cu  viaţa  lor,  şi  va  veni  vremea  să  aibă 
mulţi  nevoie  de  această  mângâiere,  pe  care  o  cobori  Tu  aici. 


O,  voiesc  să  ajut  şi  eu  la  pocăinţa  oamenilor,  Doamne.  Nu  voiesc  să  Te  mâhnesc,  dar  mi- 
e  milă  de  Tine  când  oamenii  păcătuiesc  împotriva  Ta  şi  a  vieţii  lor.  O,  Stăpânule  al  vieţii,  să  nu 
mai  aibă  oamenii  ce  bea  şi  ce  mânca  împotriva  voinţei  Tale  şi  a  sfinţeniei  pe  care  Tu  o  aştepţi  să 


30 


Enoh  şi  Ilie 


fie  în  oameni.  Vai  celor  ce  beau  de  plăcere!  Vai  celor  ce -şi  pun  nădejdea  în  vin!  O,  iată  ce  a  făcut 
omul  din  rodul  strugurelui,  Doamne! 


O,  opriţi-vă  de  la  băutură  şi  de  la  plăcerile  ei,  voi,  fii  ai  pământului!  Nu  mai  umblaţi  ameţiţi 
de  vin  înaintea  Domnului!  Vine  Domnul  cu  sfinţii  Lui,  şi  lucrează  pe  pământ  şi  peste  voi  sfinţii 
Domnului.  Căutaţi  cu  sfinţenia,  supuneţi -vă  Domnului,  că  stă  la  uşi  urgia  cea  pentru  păcat!  Strig 
la  voi  ca  să  vă  întorc  inimile  spre  Domnul.  Nu  este  pace  fără  Domnul.  Fără  El  cu  voi  vine  bleste¬ 
mul  peste  pământ.  Iată-L  cuvânt  peste  voi  pe  Domnul!  O,  unde  vă  veţi  ascunde  de  răspuns  că  aţi 
ştiut  ce  voieşte  Domnul  şi  ce  grăieşte  El,  iar  voi  aţi  lucrat  împotrivirea?  O,  veniţi  spre  pocăinţă 
ca  să  scăpaţi  de  mânia  cea  pentru  păcat!  Lăsaţi  voia  satanei!  Nu  daţi  voia  Domnului  pe  voia 
satanei,  nu  fiţi  îndărătnici,  fii  ai  pământului!  O,  aplecaţi-vă,  căci  Domnul  este  aproape.  Amin. 


—  Eu,  Domnul,  împrăştii  cuvântul  Meu  peste  pământ,  iar  cine  îl  cunoaşte  şi  nu-1  împli¬ 
neşte,  el  va  vedea.  Amin.  Voi,  însă  împărţiţi-Mă  peste  tot,  fii  ai  cuvântului  Meu,  şi  căutaţi  c 


r 


ultul  să  fiţi  voi  căluţul  Meu,  cu  care  să-Mi  port  sarcina  Mea  cea  de  azi  şi  tot  ce  am  de  lucrat. 

învăţaţi  de  la  credincioşia  şi  supunerea  şi  slujirea  unui  căluţ,  care  poartă  sarcinile  stăpânului  său 
în  toată  ascultarea  de  voia  stăpânului. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie  Tesviteanul,  din 
02-08-2014 


Pun  hrană  vie  şi  multă  pe  masă  la  voi  ca  să  găsească  cei  flămânzi  şi  să  crească  în  credinţă 
şi  în  înţelepciunea  credinţei,  că  e  lipsă  mare  de  creştini  tari  pentru  Domnul  şi  pentru  via  Lui.  O, 
fiilor,  nu  cade  din  braţul  Meu  creştinul,  decât  după  ce  el  Mă  părăseşte  pentru  credinţă,  după  ce  îi 
slăbeşte  tot  mai  mult  credinţa,  şi  apoi  este  uşor  locuit  de  diavol,  iar  Eu,  Domnul,  nu  mai  am  pe 
unde  să-l  sprijin  pe  el  şi  nu-1  mai  pot  ocroti,  căci  necredinţa  omului  îl  desparte  pe  el  de  Mine  şi-şi 
ia  el  viaţa  în  mâinile  sale  şi  se  duce  cu  ea  de  la  Mine  cel  slab  şi  atât  de  slab  apoi  şi  tot  mai  slab.  Eu 
însă  rămân  cu  cei  ce  rămân  cu  Mine  alături  şi  am  grijă  de  ei,  iar  când  ei  dorm  şi  se  odihnesc 
Eu  umblu  pe  lângă  ei  fără  să  Mă  mai  acopăr,  umblu  prin  staul,  umblu  prin  cetate  cu  cetele 
cereşti,  umblăm  neacoperiţi  şi  cercetăm  cetatea  cea  stăpânită  de  Dumnezeu  şi  veghem  mult,  căci 
lupul  vine  la  oi  când  ele  se  odihnesc,  vine  să  le  dea  lovitura,  dar  îngerii  Mei  veghează,  iar  lupul  nu 
poate  peste  ce  este  al  Meu  când  oile  dorm,  căci  Eu  i-am  învăţat  pe  ai  Mei  să  se  ridice  din  aşternut 
şi  să  stea  cu  Mine  în  miez  de  noapte  şi  să  vegheze  cu  Mine  pentru  ei,  şi  vede  lupul  aceasta  şi-şi 
smulge  părul  de  jale,  şi  fericită  este  sluga  cea  priveghetoare  pentru  ea  şi  pentru  Stăpânul  ei,  căci 
somnul  n-o  îngreuiază  pe  ea,  ci  se  scoală  sluga  cea  credincioasă  şi  cântă  în  miez  de  noapte  „Sfânt 
este  Domnul”,  iar  lupul  când  aude  fuge,  fuge  de  cel  râvnitor  pentru  Domnul  său.  O,  aşa  a  fost 
proorocul  Ilie,  iar  rugăciunea  lui  apleca  cerul  şi  pe  Dumnezeu  peste  pământ,  căci  râvnă  mare  punea 
în  rugăciune  acest  ucenic,  şi  durere  multă  purta  el  pentru  Domnul  său  şi  pentru  depărtarea  de 
Dumnezeu  a  oamenilor  şi  a  mai-marilor  de  peste  oameni,  care-şi  ridicau  idoli  şi-şi  dădeau  preoţii 
spre  slujiri  idoleşti,  şi  durere  mare  îl  cuprindea  pe  proorocul  Meu  în  zilele  acelea,  iar  azi  tot  aşa 
este  el  între  sfinţii  Mei,  căci  cine  pe  pământ  a  suferit  pentru  Mine  nu  poate  fi  altfel  între  cei  din 
cer,  şi  tot  pentru  Domnul  trăieşte  el  şi  vecia  lui. 

O,  proorocule  mare,  suntem  la  masa  învăţăturii  sfinte  şi  punem  din  ea  pe  masa  poporului 
Meu  şi  hrănim  cu  râvnă  pe  fiii  cuvântului  Meu  cel  de  azi,  că  eşti  plin  de  cuvânt  ca  şi  Domnul  tău, 

de  vreme  ce  râvna  pentru  El  este  lucrarea  ta.  Eu,  Domnul,  binecuvintez  intrarea  ta  în  cartea  cuvân¬ 
tului  Meu  ca  să  grăieşti  cu  Mine  înaintea  poporului  Meu  şi  ca  să  grăiesc  Eu  cu  tine  şi  pildă  de  lucru 
să  Ne  facem  Noi.  O,  pace  ţie  în  cuvântul  tău!  Amin. 

—  O,  pace  şi  Ţie,  pace  Ţie,  Doamne  Iisus,  că  pentru  pacea  Ta  am  fost  mistuit  de  flacăra 
râvnei  pentru  Tine  şi  Te-am  purtat  înăuntrul  meu  cu  şi  fără  de  ştire,  iar  de  două  mii  de  ani  mai 
mult  Te  port  în  duhul  şi  în  lucrul  meu,  Fiule  al  Tatălui,  căci  şi  Tu  m-ai  ţinut  aproape  întru  cele  ce 
nu  se  văd  ale  facerii  Tale,  ale  Fiinţei  Tale  atât  de  acoperite  de  faţa  oamenilor,  ca  şi  sfinţii  Tăi, 
care  petrec  cu  Tine  şi  lângă  Tine  în  cer  şi  pe  pământ,  şi  nu  se  vede  de  ochii  omului  aceasta,  o,  nu 
se  vede,  Doamne,  şi  durere  mare  ne  stăpâneşte  pentru  această  despărţire,  căci  omul  aşa  a  vrut  şi 
aşa  a  lucrat  între  el  şi  Dumnezeu  şi  s-a  tot  ascuns  de  Dumnezeu  şi  s-a  tot  depărtat  cu  ascultarea 
lui  de  Domnul,  până  ce  n-a  mai  avut  pe  Domnul  cu  el,  şi  a  început  omul  aceasta  încă  din  rai, 
Doamne. 

O,  mă  scol  eu,  căci  râvna  mă  arde  de  tot,  numai  să  vrei  să  mă  binecuvintezi  să-i  ocrotesc 
pe  cei  curaţi  cu  inima  pentru  Tine,  şi  să-i  cert  pe  cei  care  Te  înşeală  zi  şi  noapte,  chiar  dacă  Te 
recunosc  ei  de  Dumnezeu  în  cer  şi  pe  pământ,  că  iată  ce  fac  stăpânitorii,  şi  iată  ce  fac  şi  slujitorii 
de  altare.  Că  nimic  nu  mai  au  ei  din  Tine  peste  viaţa  lor,  şi  se  dau  toţi  slujirilor  idoleşti  ca  şi 
atunci,  şi  se  închină  la  făpturi,  Doamne,  şi  e  mai  rău  pe  pământ  acum  ca  în  Sodoma  şi  Gomora, 
o,  mai  rău,  Doamne,  şi  toate  poruncile  Tale  sunt  călcate  cu  totul,  şi  nu  ştiu  oamenii  că  asta  fac  ei, 
şi  nu  mai  este  învăţătură  sfântă  pe  pământ  ca  să-i  trezească  pe  ei. 

O,  Te  rog,  Bunule,  cu  rugăciune  de  foc  Te  rog,  dă-mi  vreme  de  minuni  ca  să  lucrez  cu  ele 
pentru  întoarcerea  la  Tine  a  oamenilor,  că  rugăciunea  cea  râvnitoare  trebuie  să  se  împlinească, 
şi  le  spun  fiilor  poporului  cuvântului  Tău  că  nu  se  poate  să  nu  se  împlinească  rugăciunea  cea 
plină  de  râvnă  pentru  Dumnezeu  şi  pentru  oameni,  ci  se  va  împlini  ea  negreşit,  şi  aşteaptă  cerul, 
şi  aşteaptă  sfinţii  ajutorul  lor,  rugăciunea  lor  mereu  lângă  rugăciunea  celor  din  cer,  căci  eu, 
Doamne,  am  în  schiţa  mea  de  lucru  pentru  vremea  aceasta  lupta  pentru  nimicirea  lui  antichrist, 
vrăjmaşul  Tău  şi  al  creştinilor  Tăi,  şi  ard  de  râvnă  să  aduc  la  îndeplinire  cele  scrise  pentru  biru¬ 
inţa  Ta  şi  pentru  lucrul  meu  cu  Tine  în  vremea  aceasta  de  la  sfârşit  de  timp,  şi  avem,  pe  poporul 
cuvântului  Tău  de  mare  ajutor  de  pe  pământ,  şi  voiesc  aşa  să-i  întoarcem  la  Tine  şi  la  sfinţi  pe 
oameni,  pe  părinţi  şi  pe  copii,  precum  este  scris  să  fac  şi  să  împlinesc.  De  când  m-am  născut  şi 
până  azi,  aceasta  aştept,  să  dau  lupta  cu  antichrist,  Doamne.  O,  binecuvintează  mai  curând 
această  clipă  a  mea,  Doamne! 

O,  fă-mă  făcător  de  minuni  peste  oameni,  ca  să-i  fac  să  Te  afle  şi  să  Te  cunoască  în  acest 
loc  în  care  Tu  Iţi  aşterni  cuvântul  venirii  Tale  cu  sfinţii  şi  trâmbiţarea  lui  peste  tot  pe  pământ!  O, 
fă-i  pe  cei  ce  merg  cu  Tine  pe  cale,  şi  fă-i  pe  toţi  oamenii  să  Te  vadă  o  clipă,  aşa  cum  Te-au  văzut, 
aşa  cum  ne-au  văzut,  pe  Tine  şi  pe  mine  şi  pe  Moise  o  clipă  ucenicii  Tăi  pe  Tabor  când  Ţi-ai  dat 
la  o  parte  vălul  şi  Ţi-ai  arătat  strălucirea,  Doamne! 

O,  fii  ai  lui  Iisus  Hristos  Cuvântul,  Care  grăieşte  la  voi  şi  peste  voi  ca  să-L  împărţiţi  pe  El 
peste  pământ,  p,  ucenici  mititei  de  la  sfârşit  de  timp,  prindeţi  vlagă,  fiilor,  că  am  de  doborât  cu 
voi  pe  vrăjmaşul  antichrist,  iar  Domnul  Iisus  Hristos  este  cu  noi  în  această  luptă  pentru  biruinţa 
vrăjmaşului  Său.  Luaţi  din  râvna  mea  cea  de  foc,  că  vă  hrăneşte  cu  foc  Domnul,  chiar  dacă  voi 
nu  ştiţi  aceasta  despre  hrana  Lui  de  peste  voi.  Rugăciunea  cea  plină  de  râvnă  se  împlineşte,  şi  hai 

să  ne  unim  pentru  ea  şi  cu  ea,  că  trebuie  să  câştigăm  lumea  de  partea  Domnului  şi  s-o  salvăm  de 
la  pierzarea  pe  care  ea  şi-o  lucrează  cu  fiecare  clipă,  neştiind  ea  ce  face  şi  ce-şi  face. 


—  O,  ce  mare  iubire,  ce  mare!  O,  câtă  iubire  ai,  proorocule  mare!  Iată,  desfac  taina  Mea  şi 
spun:  iubirea  cea  întreagă  nu-1  lasă  pe  om  să  moară,  iar  cine  a  iubit  n-a  murit.  Cei  ce  iubesc  nu 
mor,  şi  aceasta  este  taina  celor  ce  nu  mor,  şi  aceia  îşi  poartă  trupul  şi  trec  cu  el  între  cele  ce  nu  se 
văd  şi  lucrează  mult  şi  merg  mult  cu  Domnul  pe  pământ  şi  fac  lucrarea  Domnului.  O,  mari  şi 
nepieritori  sunt  cu  trupul  şi  cu  duhul  cei  ce  iubesc  numai  pe  Domnul,  iar  tu  numai  pentru  Mine  ai 
trăit,  proorocule  mare.  O,  nu  pot  să-ţi  întorc  voia  rugăciunii  tale.  Focul  te-a  făcut  mare  şi  te-a 
crescut  şi  te-a  aprins  în  rugăciune  şi  ai  stat  aşa  înaintea  Mea.  Cine  face  altceva  pe  pământ  e  slab 
cu  iubirea,  e  mic  cu  viaţa. 

Extras  din  Cuvântul  lui  Dumnezeu  la  sărbătoarea  sfântului  prooroc  Ilie  Tesviteanul,  din 
02-08-2015 


(Cuvântul  lui  Dumnezeu  la  Cetatea  Sfânta  Noul  Ierusalim,  www.noul-ierusalim.ro) 
(, Selecţia  textelor  şi  sublinierile  cu  caractere  îngroşate  aparţin  redactorului.) 

(Vezi  reportai  Noul  Ierusalim  .  http://www.youtube.com/watch?v=RYtAd-vcLhU&fea- 
ture=gv ) 


Alte  teme: 

Acest  cuvânt  este  râul  vieţii 

Adevărata  biserică 
Antichrist  şi  fiara  apocaliptică 

Ca  fulgerul  care  iese  de  la  răsărit,  aşa  este  venirea  Domnului 

Ca  în  vremea  lui  Noe 

Calul  alb  apocaliptic 

Cartea  Mielului 

Ce  spurcă  pe  om,  ce  intră  sau  ce  iese  din  el 

Cerul  -  scaunul  de  domnie,  pământul  -  aşternut  picioarelor  -  omul  îndumnezeit 

Despre  botez 

Despre  chipul  cioplit  şi  semnul  crucii 

Despre  post  şi  milostenie 

Focul  apocaliptic 

împărăţia  cerurilor  nu  vine  în  chip  văzut 

împărăţia  de  o  mie  de  ani 

învierea  morţilor 
Morţii  aud  glasul  Meu 

Necazul  cel  mare 

Despre  sfârşitul  lumii  şi  Ziua  Domnului 

Nunta  Mielului 

Precum  S-a  suit,  aşa  şi  vine,  cu  norii  vine 

Proorocul  mincinos  şi  ecumenismul 

Răpirea  bisericii 

România  -  Noul  Ierusalim  -  Noul  Canaan 
Schimbarea  sărbătorilor  şi  lepădarea  de  credinţă 

Semnul  Fiului  Omului 

Slava  Domnului 

Taina  de  mântuire  a  omenirii  -  taina  nestricăciunii 

Taina  omului  şi  a  femeii 

Trâmbiţele  apocaliptice 

Venirea  în  chip  văzut 


Pe  aceeaşi  temă  din  alte  surse: 

Capitolul  195 

Domnul  explică  un  text  al  Scripturii 

1 .  La  această  întrebare  a  Mea  şi  la  expunerea  care  a  precedat-o,  toţi  au  făcut  ochii-mari  şi 
nu  ştiau  ce  să  răspundă.  Pentru  că,  cu  cât  se  gândeau  mai  mult,  cu  atât  încurcătura  din  capul  şi  din 
sufletul  lor  devenea  mai  mare. 

2.  După  o  vreme,  unul  dintre  cei  doi  trimişi  a  spus:  “Mărite  şi  înţelept  prieten!  îmi  pari  a  fi 
mare  cunoscător  al  Scripturii,  deşi  pari  să  fii  roman  sau  grec.  Imaginea  mistică  a  profetului  Ilie,  pe 
care  tocmai  ne-ai  prezentat-o,  este  corectă  în  esenţă,  dar  până  acum  nu  a  fost  înţeleasă  de  nimeni. 
Ar  fi  un  lucru  ciudat  să  ne  lumineze  în  privinţa  ei  tocmai  un  păgân,  pe  noi,  evreii.  Dar  te  rugăm  să 
o  faci,  căci  mie  mi-a  mai  explicat  odată  un  păgân  înţelept  din  ţara  de  la  răsărit  nişte  pasaje  întune¬ 
cate  din  profetul  Isaia  şi  am  avut  toate  motivele  să  mă  minunez  de  adânca  lui  înţelepciune.  Acum 
mi  se  pare  că  ne  aflăm  într-o  situaţie  similară.  De  aceea,  te  rugăm,  toţi  cei  care  suntem  aici,  să  ne 
limpezeşti  această  imagine!”. 

3.  Eu:  “Bine,  fie!  Dar  înainte  de  aceasta,  trebuie  să  îndrept  greşeala  voastră.  Voi  Mă  con¬ 
sideraţi  păgân,  dar  vă  înşelaţi:  Eu  nu  sunt  păgân,  ci  M-am  născut  evreu,  ca  şi  voi.  Acum  însă  am  o 
naţionalitate  universală,  pentru  a-i  câştiga  pe  toţi  pentru  regatul  luminii,  pentru  regatul  adevărului 
etern!  Cine  are  urechi,  să  audă,  iar  cine  are  ochi,  să  vadă! 

4.  Ilie  reprezintă  sufletul  curat  al  omului,  şi  peştera  în  care  stătea  ascuns  reprezintă 
lumea  şi,  de  fapt,  carnea  şi  sângele  omului.  Duhul  care  îi  vorbeşte,  lui  Ilie,  adică  sufletului  ome¬ 
nesc,  este  Duhul  lui  Dumnezeu,  cu  care  sufletul  trebuie  să  devină  una,  dar  încă  nu  poate,  pentru  că 
Iehova  încă  nu  a  trecut  prin  faţa  peşterii  trupului  de  came  sau  a  peşterii  lumii. 

5.  Furtuna  care  trece  înseamnă  timpul  de  la  bătrânul  Adam  până  la  Noe,  iar  focul  -  timpul 
de  la  Noe  până  la  noi. 

6.  Iar  timpul  adierii  blânde  prin  faţa  peşterii  profetului  tocmai  se  află  înaintea  noastră  şi  îi 
va  aduce  fiecărui  suflet  care  are  bunăvoinţă  mântuirea  deplină  în  spirit  şi  în  adevăr,  şi  -  NOTA 
BENE  (luaţi  aminte!)  -  şi  voi  vă  aflaţi  acum  în  acel  punct  în  care  puteţi  primi  mântuirea  pe  care  a 
primit-o  Ilie. 

7.  Corabia  care  v-a  adus  încoace  a  fost  şi  ea  asemenea  peşterii  profetului.  Mai  întâi  s-a  aflat 
în  puterea  vijeliei,  iar  voi  aţi  trecut  printr-o  mare  primejdie  şi  v-a  fost  teamă,  şi,  când  furtuna  v-a 
urcat  pe  crestele  mării  dezlănţuite,  un  foc  alcătuit  din  mii  de  focuri  a  zvâcnit  în  jurul  lumii  voastre 

mici  şi  instabile  din  scânduri  putrede.  Dar  Iehova  nu  era  în  acel  foc,  chiar  dacă  prin  braţul  Său  (un 
înger)  v-a  adus  salvarea  şi  nu  v-a  lăsat  să  pieriţi. 

8.  Acum  vă  aflaţi  în  punctul  în  care,  după  furtună  şi  foc,  o  adiere  trece  blând  pe  lângă  voi. 
Oare  cine  se  află  în  faţa  voastră  şi  în  apropierea  voastră  în  această  adiere  blândă?!” 

9.  Perşii  se  minunau  acum  peste  măsură,  iar  trimisul  a  spus:  “Ciudat,  ciudat!  Aceasta  ima¬ 
gine  este  surprinzător  de  asemănătoare  cu  acea  imagine  veche  a  profetului  Ilie!  Un  miracol  a  fost 
şi  salvarea  noastră,  şi  nu  unul  mic,  şi  iată  că  acum,  aici,  pe  acest  dâmb,  chiar  simt  acea  adiere 
stranie,  misterioasă,  despre  care  Duhul  i-a  spus  profetului  că  prin  ea  ar  fi  trecut  Iehova  pe  lângă 
el!  Da,  voi  ce  părere  aveţi,  fraţii  mei  şi  surorile  mele?!  Cum  vi  se  par  toate  acestea?” 

10.  Cu  toţii  i-au  răspuns,  ca  dintr-o  singură  gură:  “Şi  nouă  ni  se  pare  la  fel  de  miraculos. 
Dar  noi  -  prin  puterea  noastră  -  nu  vom  ajunge  la  lumină!  De  aceea  să-l  lăsăm  pe  acest  bărbat 
înţelept  să  vorbească,  pentru  tine  şi  pentru  noi  toţi!” 

1 1 .  Trimisul  a  spus:  “Da,  sigur  că  aşa  ar  fi  cel  mai  bine.  Dar  nu  se  poate  aici,  unde  se  găsesc 
cei  mai  înalţi  demnitari  ai  Romei,  regi  şi  principi,  să  cerem  pur  şi  simplu  una  sau  alta.  Trebuie  mai 
întâi  să  cerem  permisiunea  de  a  adresa  o  rugăminte  pentru  ceva  ce  dorim!” 

12.  Eu  am  spus,  întrerupându-1:  “Prietene,  aici  nu  e  nevoie  de  aşa  ceva!  Poate  că  este  un 
obicei  al  Persiei,  dar  de  noi  este  cât  se  poate  de  departe!  în  faţa  lui  Dumnezeu,  prietene,  o  umilinţă 
care  înjoseşte  sufletul  uman  este  o  prostie  la  fel  de  mare  ca  oricare  alta  întâlnită  doar  la  păgâni  - 
cu  atât  mai  mult  umilirea  unui  om  în  faţa  unui  alt  om.  O  asemenea  manifestare  umilă  a  unui 
om  în  faţa  altui  om  îi  face  pe  amândoi  mai  răi:  pe  primul,  pentru  că  în  general  se  preface,  şi 
astfel  îl  face  pe  aproapele  său  vinovat  de  o  şi  mai  mare  trufie,  şi  pe  al  doilea  pentru  că  acesta  devine 
într-adevăr  mai  trufaş ! 

13.  Smerenia  care  se  naşte  din  iubirea  curată  este  o  smerenie  dreaptă  şi  adevărată,  pentru 
că  ea  cinsteşte  şi  iubeşte  în  celălalt  un  frate  ca  pe  frate,  dar  nu  face  nici  din  sine,  nici  din  celălalt 
un  dumnezeu  în  faţa  căruia  trebuie  să  cazi  în  genunchi  şi  să  i  te  închini! 

14.  Este  mai  bine  să  ceri  de  la  cineva  ceea  ce  doreşti  ca  un  om  de  la  un  om  şi  ca  un  frate  de 
la  un  frate.  Dar  niciodată  un  om  nu  trebuie  să  se  târască  prin  praf  în  faţa  altui  om! 

15.  Ceea  ce  Dumnezeu  nu  cere  de  la  nici  un  om,  cu  atât  mai  puţin  poate  să  ceară  cineva  de 
la  aproapele  său!  Şi  aceasta  este  o  afirmaţie  înţeleaptă  care  face  parte  din  rânduiala  desăvârşită  a 
lui  Dumnezeu.  De  aceea,  ţineţi-o  minte  şi  nu  vă  abateţi  de  la  ea,  şi  atunci  veţi  fi  plăcuţi  în  faţa  lui 
Dumnezeu  şi  în  faţa  oamenilor! 

16.  Dar  acum  să  vorbim  despre  altceva!  Ca  să  vă  daţi  seama  mai  bine  că  adierea  blândă  din 
faţa  peşterii  profetului  coincide  cu  vremea  aceasta,  vă  voi  pune  -  pentru  că  sunteţi  încă  evrei  ade¬ 
văraţi,  ca  să  spunem  aşa  -  o  altă  întrebare.” 

(Din  „Marea  Evanghelie  a  lui  Ioan  ”,  Voi. 3.) 

